
Opera pictorului Mișu Popp 


de Virgil Vătăşianu. 


E o chestiune toarte delicată de-a prezenta azi publicului 
cetitor şi interesat de problemele artistice pe un pictor de felul 
lui Mişu Popp. Dificultatea provine din faptul că orientarea ar- 
tistică actuală, atât a artiştilor cât şi a publicului, e îndreptată 
spre un gen aproape diametral opus şcoalei clasiciste, din care 
face parte Mişu Popp. Totuşi comemorarea aniversării de patru- 
zeci de ani dela moartea artistului şi seria de articole pe cari le-a 
publicat revista „Ţara Bârsei“, glasul cultural al locului său na- 
tal, e un lucru cât se poate de potrivit, şi omagiul postum, ce i se 
aduce azi lui Mişu Popp, nu e numai un omagiu artei lui per- 
sonale, ci artei româneşti în general. 

Oricare ar îi meritele s'au defectele artistice ale lui Mişu 
Popp — şi în cele ce urmează ne vom ocupa, în limitele spa- 
țiului disponibil, deopotrivă de amănunţit de aceste chestiuni — 
oricare ar fi predilecţiile personale ale fiecăruia din noi pentru 
cutare sau cutare epocă artistică sau curent modern, oricare în 
sfârşit va fi aprecierea noastră despre calitatea artistică a epocei 
lui Mişu Popp, un lucru nu va putea fi contestat niciodată, 'indi- 
ferent dacă îl aprobăm sau nu: e faptul istoric că Mişu Popp a 
stat alături de artiştii cari — pe la mijlocul sec. al XIX-lea — au 
dat cu plină conștiință artei româneşti o nouă orientare. Cu pri- 
vire la Ardeal importanța lui Mişu Popp creşte şi mai mult, în- 
trucât, alături de contimporanul şi braşoveanul mai vârstnic Con- 
Stantin Lecca (a cărui activitate s'a desvoltat însă aproape exclusiv 

în Principate), Mişu Popp a fost singurul purtător al stindardului 
acestei noi orientări dincoace de Carpaţi. 


Problemele artistice legate de numele lui Mişu Popp sunt în 
consecință în prima linie de ordin istoric, având ocazia, studiin- 
du-], să surprindem toate fazele de desvoltare ale nouei orientări. 
Datele biografice arătând momentele principale din viaţa lui M. 
Popp, momente cari au jucat un rol determinant în evoluţia lui, au 
fost expuse cu multă îngrijire de d-l C. Comanescu, astfel încât 
mă mulțumesc să recapitulez în cursul expunerei numai datele 
principale : prima e toamna anului 1845 când artistul pleacă la 
Viena. Acest an delimitează epoca în care M. Popp a făcut primii 
paşi în pictură sub conducerea tatălui său, pictor de biserici, cum 
erau pe vremea aceea toţi pictorii români din Ardeal. loan Popp 
lucra în spiritul școalei de pictură moldavo-cretane, așa cum se 
desvoltase îndeosebi în Nicula, unde primise pe nesimţite influenţe 
ale occidentului, influențe devenite cu timpul tot mai aparente. 


O bună idee despre stadiul desvoltării şcoalei din Nicula şi 
despre ceeace putuse să învețe M. Popp în atelierul tatălui său, 
ne dă de pildă tabloul pictat de loan Popp, aflător în biserica din co- 
muna Țânţari, datat din anul 1820, înfăţişând Incoronarea Fecioarei 
de către Sf. Treime. Elementele naturaliste de proveniență occi- 
dentală abundă de pe acum, fiind însuşi tipul iconografic de ori- 
gine occidentală, constituind o reprezentare veche, dar favorizată 
îndeosebi de arta barocă a ofensivei catolice. Elementele acestea 
apar însă izolate într'o compoziție rigidă a două piramide supra- 
puse, cu 0 accentuare puternică a liniei centrale verticale. Această 
icoană e concepută în întregime în spiritul decorativ-bizantin, și 
expresivitatea se datorește exclusiv desenului. Contururile şi indi- 
caţiunile lineare interioare sunt singurele mijloace de-a da expre- 
siune figurilor, o expresiune spirituală, care — dacă pe alocurea 
se apropie de caricatură — totuși nu are nimic comun cu realizmul 
occidental din ultimul veac. Incercările de modelare în sens clasic 
apar numai în accesorii, în draperii şi în norii plutind în jurul 
Sf. Treimi sau ridicând pe Fecioară la cer. Căpşoarele de îngerași 
înaripați, cari apar din valurile de nori, sunt punctele culminante 
de manifestare ale influenţii occidentale ; abia în asemenea ele- 
mente accesorii putuse să pătrundă occidentul. 

Ce departe e totuși această icoană de vechia pictură bizan- 
tină putem aprecia, dacă o comparăm cu una din reprezentările 
de preaslăvire din iconografia Imnului Acatist, aşa cum le gă- 
sim în picturile murale din unele biserici moldoveneşti (de pildă 
în Moldoviţa, Humor, Suceviţa!). In ce direcţie era să se desvolte 
apoi pictura noastră sub M. Popp putem constata, dacă punem 
icoana tatălui său alături de una din reprezentările cu acelaş su- 
biect de pe tâmplele bisericilor din Cernat, Râșnov sau Țânţari. 


Culorile utilizate de iconarii noştri dela începutul secolului 
al XIX-lea sunt îndeobşte foarte discrete, se poate chiar spune 
monotone. Epoca fondurilor bogate de aur şi a culorilor vigu- 
roase dar armonioase trecuse de mult, şi pictura murală la rându-i 
ajunsese încă de pe la sfârşitul sec. al XVIll-lea la o tonalitate 
monotonă de brun mat cu puternice nuanţe sure; din cauza 
acestui colorit mohorât şi din cauza fumului care le acopere, pic- 
turile acestea sunt azi aproape insuportabile. Exemple caracteristice 
din jurul anului 1800 se păstrează în bisericele vechi din Satu- 
lung şi din Cernat, comune ale căror biserici noi le va împodobi 
mai pe urmă Mişu Popp. Deşi nu mai avem sau nu cunoaștem 
încă nici o lucrare a tânărului pictor din această epocă, totuși — 
la îndemâna premiselor schițate mai sus — ne putem lesne în- 
chipui ce putea şti M. Popp în momentul plecării sale la Viena. 


De fapt Viena, exceptând epoca barocului, nu a avut nici- 
odată o perioadă deosebit de glorioasă în pictură. Ea a făcut în- 
totdeauna parte din domeniul de expanziune al artei occidentale, 
dar nu a fost un centru de iniţiativă. Explicaţia trebue căutată 
probabil în împrejurarea că era situată prea aparte, prea spre 
orient. Din evul mediu până în epoca barocului focarele occiden- 
tului artistic apar în spre apus de mândra capitală de pe Dunăre. 
In schimb epoca barocului dela sfârşitul sec. al XVII-lea şi din 
sec. al XVIII-lea a putut înregistra o desvoltare însemnată a ar- 
telor în Viena, desvoltare datorită în parte unor meşteri călători, 
veniți din apus sau din miazăzi, dar mai ales artiştilor indigieni. 
In epoca următoare însă scade iarăşi importanța artistică a ca- 


') Vezi: P. Henry, Quelques notes sur la representation de l'Hymne 
Akathiste dans la peinture exterieure de Bukovine (Bibliotheque de Institut 
francais de hautes €tudes en Roumanie, II, Bukarest 1929) pag. 33 şi urm. 

pitalei habsburge, astfel încât se pare că Mişu Popp nu putea 
alege pentru învățătură un timp şi un loc mai nepotrivit decât 
anii 1845—1847 în Viena. Natural că această alegere nu poate 
cădea în sarcina lui Mişu Popp. Pentru Românii ardeleni Viena 
însemna pe vremea aceea „capitala din apus“, chintesența occi- 
dentului. Distanţele extraordinare şi nespus de greu de străbătut 
împiedecau orice legături culturale mai intime cu lumea din apus 
de Viena, iar interesele noastre politice concentrau toate privirile 
asupra acestei metropole. Pentru un tânăr ardelean cu mijloace 
modeste se impunea îndreptarea atenţiei spre Viena aproape ca o 
fatalitate. 

Anii petrecuți de Mişu Popp în Viena au fost, în genere în 
Europa, o epocă de stagnare, cel puţin în viața artistică publică. 
Faptul că acum tocmai pregăteau în Franţa primele lucrări iniția- 
torii curentului realist era încă aproape un secret, în orice caz în 
Viena. Curentele vechi, clasicismul de nuanţă David sau de nuanţă 
prerafaelită fusese dela început un artificiu, iar şcoala romantică 
germană, deşi încă în vigoare, era totuşi un curent colorat mult 
prea naţional-german, decât să poată oferi ceva unui tânăr artist 
român, viitor pictor de biserici ortodoxe. De altfel nici una din 
aceste şcoli nu avea pentru moment în Viena un reprezentant de 
o valoare deosebită. Ferdinand Georg Waldmiiller urma să des- 
volte peisajul în direcția realismului abia după 1850, iar pictura 
bisericească a lui Joseph von Fiihrich, care lucrase între 1845 şi 
1846 în biserica Sf. Nepomuk din Leopoldstadt, era opera unui 
clasicist înclinând spre superficialitate ; tablourile lui Friedrich 
von Amerling, un tipic reprezentat al „biedermeier“-ului vienez, 
sunt portrete uşoare, lipsite de spirit psihologic mai profund. La 
fel erau şi lucrările atâtor altor meşteri, cu calități şi defecte ase- 
mănătoare ; iată deci ce a putut și cea oferit Viena lui Mişu 
Popp. Spiritul acestor pictori apare evident în opera lui. În schimb 
— în afara chestiunilor technice — rolul obscurului său profesor 
Gselhofer e fără îndoială disparent. 

ln asemenea împrejurări e natural că Mișu Popp nu putea 
decât să între sub influența directă şi puternică a școalei clasi- 
ciste, şi această influență a rămas hotăritoare pentru întreaga lui 
desvoltare ulterioară. Dovadă sunt toate lucrările lui, atât cele cu 
subiect religios cât şi portretele. Dar alături ae școala clasicistă 

M. Popp a mai putut cunoaște în galeriile de tablouri și alți 
meşteri. Astfel Rubens şi Rembrandt au lăsat urme vădite în 
câteva portrete ale lui, cum sunt cele două capete de bătrâni din 
muzeul „Asirei“ din Sibiu. Sunt însă palide urmele acestea din 
cauza răcelei şi lipsei de expresivitate, datorită calmului oficial al 
filtrului clasicist. Nici pe lângă Gerard Dou şi alți reprezentanți 
mai tineri ai şcoalei olandeze nu a trecut neatent, precum dove- 
deşte tabloul cu cele două capete femenine de pe cari se reflec- 
tează razele unei lumânări, denumit în catalog „efect de lumină“!) 
(colecția d-lui Dr. C. Moga, Braşov). 

După doi ani de contact cu clasicismul vienez şi cu lucrările 
meșterilor din galeriile de acolo, M. Popp se înapoiază în ţară. 
E! pleacă din Viena tocmai în preajma prefacerilor profunde, cari 
pe noi nu ne interesează aci din punct de vedere politic, ci din 
considerente ariistice ; el nu stă să iee contact cu realismul ce 
bătea la poartă, şi nici în țară nu avea să aibă ocazia de-a în- 
tâlni reprezentanți ai acestuia. Colegul său mai în vârstă, Con- 
stantin Lecca, alături de care şi-a început activitatea în București, 
era să fie tot un clasicist. Realiştii români aveau să apară abia 
mai târziu ; primul, Theodor Aman, se stabileşte în ţară în anul 
1858-), scurt timp înainte de a se înapoia M. Popp la Braşov. 
Şi nu s'a întâlnit M. Popp nici cu reproduceri bune după lucrări 
de-ale curentului realist, deşi reproducerile (mai ales stampe) au 
jucat un mare rol în viața lui artistică. Ele erau singurul mijloc 
prin care putea menţine legătura între arta învățată în apus şi 
încercările lui proprii. Şi M. Popp a păstrat acest contact cu 
multă îngrițire. Lucrările lui ne-o dovedesc cu prisosință. Astiel 
a copiat, după o litografie apărută în revista „Familia“, tabloul 
lui P. A. Cot, denumit „Primăvara“ şi autoportretul lui Rafael din 
Louvru (ambele în colecția d-lui C. Comanescu), iar muzeul 
„Astrei“ din Sibiu păstrează o copie în uleiu a potopului lui G. 
Dore, desenat pentru ilustrarea Bibliei. 


Rămânând curentele mai noi în afara orizontului preocupă- 
rilor lui M. Popp, toată opera lui ne înfăţişează o constanță şi 
unifornritate, din care cu greu se poate desprinde o tendinţă spre 


1) Reprodus la pag. 308. 
2) Vezi O. W. Cisek, Aman (colecția „Apollo“) Craiova, î a., pag. 6. 

evoluţie. In toate lucrările sale, fie cle din cele mai diferite vârste!), 
începând cu autopostretul său din Viena”), de prin anul 1845 
(colecţia d-lui C. Comanescu) şi până la portretele binefăcătorilor 
liceului „Andrei Şaguna“ din Braşov (aflătoare în aula liceului), 
constatăm aceleaşi caractere artistice ; progrese însemnate notăm 
numai din punct de vedere technic. Ce deosebiri putem constata 
de pildă între autoportretul la vârsta de 18 ani, amintit mai sus, 
Şi portretul d-lui C. Popp la vârsta de 9 ani (colecția d-lui C. 
Popp), pictat la 1879? Aceeaș concepție despre portret, acelaş 
grad de expresivitate şi de caracterizare. Sunt lucrări nu numai de 
aceeaş mână, dar par deadreptul contimporane. Aprofundări psi- 
hologice deosebite găsim în câteva lucrări de natură religioasă şi 
în câteva portrete din vârsta mai înaintată, lucrări în cari apro- 
fundarea rezultă dintro deosebită afinitate sufletească între artist 
Şi subiect; dar asupra acestor opere voi reveni mai la vale. In- 
colo nu înregistrăm decât diferite încercări de a varia o temă 
dată, oridecâteori se impunea o repetare (mai ales în pictura bi- 
sericească) şi adeseori îl vedem pe pictor copiând minuţios o lu- 
crare executată cu câţiva ani înainte. Voi încerca mai apoi să 
demonstrez ce vină poartă la această stagnare mediul în care tre- 
buia să trăiască Mişu Popp. 

Deocamdată să ne îndreptăm atenţia asupra operelor însăşi, 
ocupându-ne întâi de pictura murală bisericească, apoi de tablou- 
rile în uleiu cu subiecte religioase, pe urmă de portrete şi în sfâr- 
şit vom aminti desenele păstrate la despărțământul „Astrei“ din 
Braşov. 

Cel mai vast complex de picturi al lui M. Popp îl păstrează 
biserica Adormirii Maicii Domnului din comuna Satulung (Săcele) 
de lângă Braşov. Găsim aci mai întâiu un ciclu de picturi murale, 
compus din 67 de scene distribuite "pe pereţii şi bolțile tindei, 
navei şi altarului (vezi schema alăturată). In tindă avem urmă- 
toarele reprezentări : pe peretele din spre apus (1) Sf. Mucenic Du- 


') Trebue să recunosc că din motive independente de voința mea mi-a 
fost imposibil să studiez lucrările lui M. Popp executate în București (ca 
ajutor al lui C. Lecca) şi în bisericile din Târgu-Jiu, Gârbovu, Frăsineiu și 
Câmpulung, rămânând ca — după posibilitate — să revin asupra lor. 


2) Reprodus la pag. 100 din nr-ul 2, anul IV, al acestei reviste. 

mitru, (2) Sf. Mucenic Gheorghe, pe peretele din spre răsărit (3) 
Vindecarea orbilor, (4) Sf. Apostol Petru, (5) Sf. Apostol Pavel, 
(6) Alungarea Evreilor din templu. Deasupra uşei ce dă în navăe 
(7) Adormirea Maicii Domnului, iar în cele trei calote cari înve- 
lesc tinda (8) Regele proroc David, (9) Dumnezeu Tatăl şi (10) 
Regele proroc Solomon. În navă sunt pictate scenele după cum 
urmează : de jurîmprejur (inclusiv altarul) în rândul de jos (11) 
Incoronarea cu spini, (12) un grup de cinci scene (două sus, una 
mai mare în mijloc şi două jos). Ele ilustrează o serie de învă- 
țături ale lui !sus, cuprinse în cuvântarea de pe munte, după 
evanghelia lui Matei cap. 5, 31—32 (scenele de sus și cea de 
jos din stânga) despre cartea de despărţire între soți şi după cap. 
6, 1—4 (scenele din mijloc şi din dreapta jos) despre milostenie; 
urmează apoi (13) Ecce homo, (14) Drumul Calvarului (Isus pră- 
buşindu-se sub cruce, (15) Răstignirea, (16) Luarea de pe cruce!), 
(17) Plângerea, (18) Botezul Domnului, (19) Sf. Arhidiacon Şte- 
ian, (20) Sf. Vasile cel Mare şi Sf. leromonah Grigorie, (21 a) 
Cina cea de taină, (21 b) Isus Pantocrator între doi îngeri, (22) 
Si. loan Gură de aur şi Sf. leromonah Nicolae, (23) Sf. Diacon 
Laurențiu, (24) Tăerea capului Sf. loan, (25) Intrarea în Ierusalim, 
(26) Isus pe muntele Maslinilor?), (27) Prinderea lui Isus, (28) 
Lăpădarea lui Petru, (29) Isus în fața lui Ana şi Caiafa, (30) Bi- 
ciuirea lui Isus. Deasupra acestui rând altul înfăţişează: (31) La- 
zăr şi bogatul, (32) Banul cesarului, (33) Fuga în Egipet, (34) 
Naşterea Sf. loan Botezătorului, (35) Intâlnirea Mariei cu Elisa- 
veta (aci se găseşte cxcepțional şi o inscripție care spune: „Inchi- 
parea Mariei“), (36) Prezentarea la templu, (37) Intâmpinarea 
Domnului, (38) Isus la Marta şi Maria. Urmează rândul de sus 
cu prima teprezentare pe peretele apusean, în semicercul format 
de bolta cilindrică longitudinală: (39) Isus umblând pe mare*). 
Ciclul se continuă pe pereţii laterali, în timpanele penetraţiilor 
transversale, (40) Vameşul şi fariseul, (41) Isus între cărturari, (42) 
Vindecarea orbului, (43) Inălţarea Domnului, (44) Vestirea către 
Zaharia. In partea de jos a calotei ce acopere altarul: (45) Evan- 


5 Reprodusă la pag. 300. 
2) Reprodus la pag. 302. 
2) Reprodus la pag. 298. 

gheliştii Matei și Marcu cu animalele simbolice, (46) Evangheliştii 
loan şi Luca asemenea cu animalele simbolice, apoi din nou pe 
peretele dinspre miazăzi: (47) Bunavestire, (48) Schimbarea la faţă, 
(49) Vindecarea ologului!), (50) Banul văduvei, (51) Fiu! pierdut. 
Urmează picturile pe bolta cilindrică, începând din apus până în 
calota apsidei principale : (52) Invierea fiicei lui lair, (53) Invierea lui 
Lazăr, (54) Isus în mijlocul copiilor, (55) Isus și Samarineanca, (56) 
Toma necredinciosul, (57) Femeile la mormânt, (58) Invierea lui 
Isus, (59) Invierea morţilor, (60) Coborârea sf. Duh. In calata 
apsidei din spre miazănoapte se găseşte reprezentat (61) Isus pe 
cruce, iar în calota din spre miazăzi (62) Naşterea lui Isus. 

In afară de aceste picturi murale, executate în tempera, se 
mai găsesc în bis. Adormirii şi câteva tablouri în uleiu. Pe ico- 
nostas, în rândul de sus: Isus ca Împărat ceresc și sf. loan Evan- 
ghelistul, iar în rândul de jos, între cele trei uşi liturgice: Ador- 
mirea Maicii Domnului, Sfinţii Nicolae şi Dimitrie, Maica Dom- 
nului ca Regină cerească cu Pruncul în brațe, Isus ca Impărat 
ceresc, arhanghelii Mihail și Gavril şi sf. Treime. Pe parapetul 
galerii din partea apuseană a navei, cu fața spre navă, apar în 
mijloc, sus, Incoronarea Fecioarei, iar pe dosul acestui tablou, cu 
fața spre galerie, Maica Domnului cu Pruncul, care întinde braţele 
spre credincioşi. Partea de jos a parapetului, din partea din spre 
navă, e împodobit, din stânga spre dreapta, cu următoarele ta- 
blouri: Naşterea Maicii Domnului, Adormirea Maicii, Fecioara 
mergând la templu. In sfârşit se mai găseşte în această biserică 
un tablou aşezat pe un piedestal mobil, reprezentând Invierea 
lui Isus. 

Toate picturile acestea par a fi tost executate întrun timp 
destul de scurt, considerând că ajutoare, cari să îi lucrat 
independent, nu se pot constata. Pe icoana de pe tâmplă, re- 
prezentând pe Isus ca Împărat ceresc, găsim anul 1870, pe alta, 
tot acolo, înfățișând pe sfinții Nicolae şi Dimitrie, anul 1£73; 
acelaş an apare şi pe una din picturile murale (Banul Cesarului). 
Numai tabloul cu Invierea lui Isus poartă o dată mai târzie: 1881. 

Din punct de vedere iconografic acest complex ne impune o 
constatare importantă pentru pictura noastră bisericească, anume 


5) Reprodusă la pag. 304. 

înlocuirea integrală a reprezentărilor de tip bizantin cu motivele 
iconografiei occidentale. Excepţie fac numal cele trei icoane înfă- 
țişând Adormirea Maicii Domnului. Reprezentarea de pe iconostas 
e cea mai apropiată de redacțiunea bizantină, în vreme ce pictura 
murală din tindă şi tabloul de pe parapetul galerii ne prezintă o 
transformare extrem de clasicizantă a prototipului bizantin. Fecioara 
stă întinsă pe pat, înconjurată de apostoli, dar în locul lui Isus 
apar trei episcopi în ornate bogate. Sufletul Maicii se ridică peste 
nori, plutind spre ceruri, de unde îi ese Isus în cale. 


Toate celelalte reprezentări sunt străine de tradiţia noastră 
artistică. E natural însă că M. Popp nu a putut să imagineze el 
însuși acest vast întreg. Imprumuturile sunt foarte numeroase și 
de proporţii inegale. Avem copii amănunțite, copii libere şi crea- 
țiuni proprii sub influențe determinate, provenind adeseori din 
surse extrem de variate. Izvorul cel mai fecund pentru inspiraţiile 
lui M. Popp au fost xilografiile executate după desenele lui Gus- 
tave Dor& pentru ilustrarea Noului Testament. Copii directe ale 
acestora sunt de pildă Lăpădarea lui Petru, Biciuirea lui Isus, Va- 
meșul şi Fariseul, Fuga în Egipt, Isus la Marta şi Maria. Adap- 
tări sau compoziții inspirate de aceleaşi stampe sunt, între altele, 
Isus pe muntele Maslinilor, Isus umblând pe mare, Isus şi Sama- 
rineanca, Lazăr și Bogatul, Banul Cesarului ș. a. m. d. Alături de 
Dor6 au mai fost utilizate ca surse de inspirație Luarea de pe 
cruce a lui Rubens!), sau stampa cu Vindecarea ologului de Jan 
van Luyken, sculptată de Chr. Weigel, stampă ce sa păstrat în 
jăsământul pictorului şi se află azi în colecția despărțământului 
„Astrei“ din Braşov. Nu e locul aici să urmărim fiecare influenţă 
în parte şi în detaliu, şi ar fi fastidios de-a continua cu înşirarea 
sumară de nume. Ceeace trebue însă să ne intereseze, spre a ne 
jace o idee justă despre M. Popp, e să încercăm prin câteva 
exemple să ne dăm seama de atitudinea lui față de prototipurile 
utilizate. Să vedem până unde e un simplu copist din punct de 
vedere al compozitiei — căci din punct de vedere al coloritului 


* 


1) Tablou aflător în catedrala din Anvers, pe care M. Popp l-a putut 
cunoaşte din reproduceri, dacă nu cumva a avut ocazie să vadă tabloul cu 
acelaş subiect din biserica armenească din Gherla, care probabil e o lucrare 
a elevilor din atelierul lui Rubens. 

nu a copiat aproape niciodată, necunoscând cele mai multe ori- 
ginale decât prin intermediul de stampe incolore — şi unde şi în 
ce sens începe să intervină propria-i personalitate artistică. 

Să luăm ca prim exemplu Luarea de pe cruce!). Tipul — 
după cum spuneam — e cel desvoltat de Rubens.”) Partea supe- 
rioară a picturei lui M. Popp e aproape o copie a operei lui Ru- 
bens. Aceleași persoane şi aceeaș grupare a acţiunii: sus în 
dreapta apare un bărbat, urcat pe o scară, ţinând cearșaful pe 
care zace corpul fără viaţă a lui Isus. Bărbatul ce sa urcat sus, 
în stânga crucii, ajută şi el. Totuşi apar o serie de deosebiri în 
ținuta figurilor. Deosebirile fundamentale însă încep în partea de 
mijloc: corpul lui Isus nu zace în prelungirea diagonalei, care 
porneşte de sus, din dreapta, spre colțul de jos opus, ci dimpo- 
trivă, el frânge această diagonală, îndreptând-o spre colţul de jos, 
din dreapta. Prelungirea diagonalei spre stânga o preia figura 
bărbatului din planul prim, sprijinind căderea corpului lui Isus de 
jos în sus. E un fel de contrabalansare a mişcării, ce pornește 
din dreapta şi din sus la vale. Şi această direcţie a compoziţiei 
are încă o contrabalansare în linia care coboară de sus, din colțul 
stâng, spre dreapta ; linia aceasta cuprinde partea superioară a 
corpului bărbatului de pe scara din stânga, trece prin braţul drept 
cu care apucă braţul lui Isus, apoi prin corpul acestuia, pentru a 
se contopi cu grupul compact al celor două femei din dreapta, 
compus din mama lui Isus, leșinată, sprijinită de brațul Mariei 
Magdalena. Rigiditatea acestor două diagonale e atenuată prin figurile 
cari completează, în stânga şi în dreapta, grupul principal, rami- 
jhicând şi contrabalansând liniile prea accentuate. Evident că această 
compoziție cu două diagonale încrucişate nu poate susține com- 
paraţia cu masivitatea şi simplitatea grupărei lui Rubens, subliniată 
de mișcarea luminei dealungul aceleași dominante. Dar nici nu 
interesează asemenea comparații azardate. Pentru M. Popp, ca 
pentru oricare clasicist, problema jocului de lumină şi colori e 
ceva inexistent, şi e tocmai interesant de a vedea cum a încercat 


1) Vezi reproducerea alăturată. 

2) Asupra istoriei acestui tip vezi Al. Busuioceanu, Daniele da Volterra 
e la storia di un motivo pittorico (în Ephemeris Dacoromana, Annuario delia 
Scuola Romena di Roma, vol. V). 

e] să rezolve compoziţia fără aceste elemente. Pierzând, din cauza 
lipsei mişcărei diagonale a luminei, unitatea compoziţiei, el re- 
curge la o regrupare centralizatoare a direcțiilor de mișcare: în- 
troduce diagonala a doua şi dealungul fiecărei diagonale mișcări 
contrare, isvorite din extremele opuse, iar pentru a face să dis- 
pară rigiditatea şematică a compoziţiei, întroduce figurile laterale, 
producând astfel difuziunea indispensabilă a liniilor. lată un pro- 
cedeu instructiv pentru înțelegerea compoziţiei unui clasicist, ajuns 
în situaţia de-a rezolvi o problemă după un prototip baroc. 

Să vedem acum atitudinea ce o are M. Popp față de un 
meşter mărunt al barocului olandez, Jan van Luyken. Originea ti- 
pului iconografic al vindecării ologului e bizantin, în sensul larg 
al cuvântului. Occidentul însă a preluat curând acest motiv și Jan 
van Luyken ni-l înfăţişează în felul următor: acţiunea se petrece 
întrun fel de sală, în prezența multor spectatori. Ologul, care zace 
pe o saltea, e coborit din etajul superior printr'o gaură în tavan 
de către doi bărbaţi, cu ajutorul unor frânghii. M. Popp acceptă 
în principiu compoziţia ca atare, fiindcă ea nu se bazează pe 
umtatea jocului de umbră şi lumină, ci pe gruparea plastică. Edu- 
caţia lui clasicistă se izbea de data aceasta de compoziția com- 
plicată a masselor de oameni, din cari se desprinde de fapt o 
notă de stângăcie a lui Jan van Luyken. Şi atunci iată-l pe M. 
Popp simplificând cu multă libertate compoziţia.!) Rămân figurile 
principale și grupuri reduse de asistenţă, toate tratate în linii am- 
ple și clare, caracteristice spiritului clasic; şi dacă nu a reușit 
nici el să dea o soiuție netă a problemei, totuși redacţiunea lui 
apare mai atrăgătoare. 

In sfârşit să vedem și atitudinea lui M. Popp față de Gus- 
tave Dore. Să luăm ca exemplu reprezentarea lui Isus umblând pe 
mare.*) Dore ne dă o compoziţie extrem de succintă: în planul 
prim, în dreapta apare Isus, îndreptându-și paşii diagonal spre 
fund, unde pluteşte pe aceeaş direcție corabia cu pânzele umflate. 
Figurile agitate ale apostolilor apar numai ca siluete şterse. Le- 
gătura între aceste două centre de mişcare o face o mică aglo- 
meraţie de valuri spumegânde. Mişcarea aceasta diagonală uni- 


1) Vezi reproducerea la pag. 298. 
2) Reprodusă la pag. 304. 

formă se proectează pe un fond de linii disrect ondulate, orizon- 
tale. Ce face din această compoziţie M. Popp? Mai întâi el nu 
renunță la figura lui Petru, fără de care toată acțiunea rămâne 
fără sens. Figura lui Petru o întroduce în spațiul dintre Isus şi 
corabie, combinând din nou două mişcări în sens opus pe aceeaş 
linie, păstrând fireşte ca direcție principală tot pe cea din planul 
prim, din dreapta, spre fundul din stânga. Corabia însă o aşează 
deacurmezişul şi, frângând diagonala, o întoarce şi o îndreaptă mai 
departe spre orizontul din dreapta. La aceste constatări trebue să 
mai adăugăm, că încadrarea figurilor lui M. Popp în liniile ge- 
nerale e superioară celei a lui Dore şi compoziţia apare mai va- 
riată, dar punctul slab, colțul din stânga din planul prim, con- 
tinuă să rămână şi la M. Popp ca şi la Dore un punct mort, 
inutil compoziţiei. In altă reprezentare, Isus pe Muntele Maslinilor!) 
M. Popp încearcă să completeze compoziția lui Dore, adăugând 
jos grupul celor trei apostoli adormiţi. E unul din rarele cazuri 
când încercă intenţionat să utilizeze auxiliarul luminei. Mişcarea, 
pornind de sus, din stânga, diagonal spre colțul din dreapta jos, 
e subliniată de unda de lumină din cer, pe care M. Popp o răs- 
pândește până asupra celor doi apostoli adormiţi din colțul drept, 
în vreme ce apostolul ghemuit în colțul stâng rămâne în umbră 
deasă. In afara unor modificări neînsemnate ale peisaţului, el mo- 
difică şi atitudinea lui Isus. Dore îi atribuise un gest de respin- 
gere îngrozită a soliei îngerului, îndreptându-i privirea şi gestul 
brațului şi mânei drepte în sus, în spre înger. M. Popp schimbă 
mai întâi atitudinea sufletească a lui Isus. Il reprezintă primind 
mesajul cu resemnare. Dar prin întoarcerea capului spre spectator 
Şi prin aplecarea brațului drept, care ajunge să ocupe o poziţie 
normală pe linia principală, firește că întrerupe în mod nefavo- 
rabil motivul dominant al compoziţiei. O schiţă de creion, în care 
studiază M. Popp această nouă grupare, se găseşte în colecția 
amintită dela despărțământul „Astrei“ din Brașov. Dealtfel M. 
Popp însuşi observă că problema nu e bine rezolvată, şi în anul 
1890 (2) 2), pictând din nou această scenă — în cripta No. 13 a 


1) Vezi reproducerea alăturată. 

2) Anul nu se poate ceti precis din Cauza cadrului care acopere în 
partea de jos ultimele două cifre, dar e mai mult decât verosimil, fiind cripta 
pentru prima dată utilizată în anul 1889. 

familiei Anton Brossek, din cimitirul vechiu rom. cat. din Braşov- 
Blumăna — se resemnează să ne dea o simplă copie a stampei 
după desenul lui Dore. 

Spaţiul nu permite să urmărim mai departe variatele ati- 
tudini ale lui M. Popp față de izvoarele utilizate, dar cele câteva 
specimene permit să desprindem următoarele caracteristice cu pri- 
vire la spiritul şi technica compozițiilor lui: 1) preponderanţa ab- 
solută a valorilor plastice față de cele coloristice, 2) tendinţa de 
echilibrare a compoziţiei prin mişcări şi contra-mișcări şi 3) grija 
de a prezenta valorile energetice cât mai limpede, evitând gru- 
pările prea complicate ; iată o serie de caractere pe cari le putem 
cuprinde sub un nume comun: clasicism. 

Pentru a termina cu consideraţiunile asupra picturilor murale 
ale lui M. Popp, executate toate în tempera, ar mai fi de adăuga, 
următoarele : fiecare scenă e încadrată de o ramă zugrăvită în 
aur, cu motive vegetale sau geometrice, mărunte și discrete. Fi- 
gurile sunt larg şi masiv desenate, plastica e puternică, obţinută 
prin modelare cu tonuri locale. Draperiile apar molatece, cutele 
groase şi rotunţite adeseori până la exagerare. Atitudinile şi ex- 
presiile figurilor sunt întotdeauna în intimă legătură cu subiectul, 
iar figurile, cari pozează fără nici un rost, sunt cu desăvârşire 
eliminate. Aceasta e o notă simpatică, îndeosebi când ne amintim 
că M. Popp e un clasicist. Peisajiile sunt reduse la uşoare indi- 
cațiuni, o câmpie sumar tratată, câţiva arbori îndepărtați, câteva 
motive arhitectonice (adeseori un simplu perete cu câteva coloane), 
fireşte elemente caracteristice şi ele pentru aceeaş orientare artis- 
tică, rezumată de tatăl ideologic al clasicismului prin celebrele 
cuvinte : „Edle Einfalt und stille Grâsse.“ 

Culorile utilizate sunt — în raport cu caracterul discret al 
temperei — destul de vii, dar gradul lor de intensitate e întot- 
deauna bine armonizat. Cerul e de un albastru palid, în peisaiii 
domină un verde gălbui, costumele sunt verzi, albastre sau roșii, 
arareori galbene-ocru. 

O notă mai personală, mai intimă găsim în tablourile în 
uleiu ale lui M. Popp. Ne vom opri mai întâi la picturile cu su- 
biecte religioase, lucrate pentru diferitele biserici (mai ales pentru 
tâmple). Picturile în uleiu, executate pentru biserica Adormirii 
Maicii Domnului din Satulung, le-am amintit mai sus. Urmează 

să înşir şi cele aflătoare în bisericile din Țânţari, Cernat, Râşnov, 
Araci și Toderița, aceasta pentru a complecta catalogul lucrărilor 
mie cunoscute ale lui M. Popp. 

In biserica nouă din ânţari cu hramul Cuvioasa Paras- 
chiva (Vinerea Mare) se găsește o catapeteasmă adusă din 
biserica veche și care aparține în întregime lui Mişu Popp: 
Icoanele sunt grupate în trei rânduri; cel de sus cuprinde 
o serie de 13 tablouri, dintre cari cel din mijloc e mai 
mare şi reprezintă lIncoronarea Fecioarei de către sf. Treime, 
iar celelalte, şase de fiecare parte, ne înfățișează pe câte un apos- 
tol. Rândul de mijloc cuprinde şapte icoane. Subiectele, alese din 
seria sărbătorilor domnești, reprezintă din stânga spre dreapta: 1) 
Naşterea şi închinarea păstorilor, 2) Botezul, 3) Schimbarea la 
față, 4) Cina cea de taină, 5) Invierea, 6) Urcarea la cer, 7) 
Pogorirea sf. Duh. In rândul de jos, între cele trei uşi liturgice, 
vedem 4 tablouri: 1) Sf. Nicolae, 2) Maica Domnului cu Pruncul 
în brațe, 3) Isus binecuvântând, 4) Sf. Paraschiva!). Deasupra ico- 
nostasului e un crucifix pictat, iar de-a stânga şi dreapta câte o 
icoană ; Maica Domnului şi apostolul loan. Pe uşile liturgice apar 
arhanghelul Gavril (în stânga), arhanghelul Mihail (în dreapta) și 
Bunavestire (pe uşa împărătească). 

Catapeteasma bisericii Adormirii Maicii Domnului din Cernat 
e asemănătoare cu cea din Ţânţari, cu deosebirea că scena Cinei 
de taină e aci înlocuită cu Intâmpinarea Domnului, tabloul Sf. 
Nicolae cu cel al lui loan Botezătorul”) și tabloul Sf. Paraschiva 
cu Adormirea Maicii Domnului (hramul). Mai diferă orânduirea 
icoanelor. 

Iconostasul bisericii sf. Nicolae din Râșnov e şi el aproape 
la fel cu cel din Țânţari. În afară de variaţiuni în orânduire, mai 
e înlocuită icoana sf. Paraschiva cu cea a sf. loan Botezătorul. 

Catapeteasma bisericii din Araci sau Arpătac, cum se numia 
anterior localitatea, prezintă mai multe inovaţii. Apostolii lipsesc, 
în schimb ciclului sărbătorilor domneşti îi sunt adăugate câteva 
reprezentări din viaţa Fecioarei. In rândul de sus avem: 1) Naş- 
terea Fecioarei, 2) Prezentarea lui Isus la templu, 3) Sf. Treime, 
4) Naşterea lui Isus, 5) Adormirea Maicii Domnului. In rândul al 
1) Reprodusă la pag. 2%. 

2) Reprodus la pag. 292. 

doilea: 1) Inălțarea la cer, 2) Pogorirea sf. Duh, 3) Invierea, 4) 
Cina cea de taină!), 5) Schimbrea la față, 6) Intrarea în Ierusalim, 
7) Botezul. Jos, între uşi, apar: 1) loan Botezătorul, 2) Maria cu 
Pruncul, 3) Isus binecuvântând, 4) Sf. Dumitru. | 

In Loderița se găsesc numai patru icoane, datorite lui M. 
Popp. Ele sunt aşezate pe iconostas, între uşile liturgice: 1) Sf. 
Nicolae, 2) Maica Domnului cu Pruncul, 3) Isus binecuvântând şi 
4) St. Treime. 

Date cronologice nu avem decât despre bisericele din Râş- 
nov şi Araci, zidite prima în 1886 şi a doua între 1880—1887. 
Picturile trebuesc considerate aproximativ contimporane, fiind exe- 
cutarea lor neapărat anterioară sfințirii bisericilor. Icoanele din 
Țânţari se pot data aproximativ în funcţie de icoana Sf. Paras- 
chiva, care pare a fi un portret al doamnei Sevastia Panovici. Un 
alt portret al aceleaşi persoane, aparținând ultimei epoci a activi- 
tății artistului, ne arată pe d-na Panovici înaintata în vârstă, în 
vreme ce pe icoana sf. Paraschiva ea apare cu aproximativ trei- 
zeci de ani mai tânără. Cred că nu ne vom afla prea departe de 
adevăr, considerând iconostasul bisericii din Țânţari ca primul 
executat de M. Popp în Ardeal, scurt timp după înapoierea sa 
din Muntenia (1859). 

Şi din aceste tablouri ne privesc aceleaşi caractere esenţiale, 
pe cari le-am întâlnit în picturile murale descrise mai sus. Pe 
lângă împrumuturi mai complexe, sau mai restrânse, constatăm şi 
aci o afirmare a propriei personalități și în unul din tablourile 
lui mai găsim încă limpede de tot câteva elemente caracteristice 
ale artei bizantine. E vorba de reprezentarea Cinei de taină din 
biserica din Araci. Motivul grupării centralizate sub un arc semi- 
cercual e vechiu, îl utilizase Diirer în Pasiunea cea mică (Isus în 
Emaus) şi în Pasiunea cea mare (Cina de taină). De-atunci con- 
tinuase să fie repetat şi variat de nesfârşite ori. Una din aceste 
variațiuni fusese adaptată de C. Lecca într'un tablou de pe para- 
petul galeriei din biserica Sf. Nicolae din Brașov (1854). Redac- 
țiunea lui Lecca a fost utilizată apoi de M. Popp în reprezentările 
similare din Țânţari şi Râşnov. Apostolii stau în jurul unei mese 
pătrate. Er sunt împărțiți în trei grupuri de câte trei, cari stau cu 
iața spre spectator, un grup de doi și unul singur cu spatele spre 

1) Reprodusă la pag. 306. 

spectator. Linia principală a compoziţiei e cea care leagă capetele 
figurilor între ele. E o linie ondulată, în al cărei centru se află 
capul lui Isus. De aci ea coboară spre stânga şi dreapta pentru 
a culmina în figurile celor doi apostoli opuşi: a celui din stânga, 
un sanguinic, care, la auzirea trădării, s'a sculat în picioare re- 
voltat, şi a trădătorului în dreapta, care porneşte îngândurat spre 
uşe. In această compoziție întâlnim încă odată jocul luminei şi 
umbrii. Grupul de mijloc, cu Isus în centru, apare într'o lumină 
limpede, dar discretă ; se relevă numai un reflex alb pe fruntea 
lui Isus. Grupul din extrema stângă în schimb e izbit de lumină 
puternică, distingându-se îndeosebi figura agitată a apostolului în- 
dignat. Grupul din dreapta e mai puţin luminat şi intensitatea 
scade pe măsură ce ne apropiem de marginea tabloului. In pen- 
umbră apare aci o figură întunecată, în izbitor contrast cu figura 
opusă. Intre aceste trei grupuri frontale se intercalează cele două 
grupuri din faţă, menite să îndrume — prin privirile lor — aten- 
ţia din față spre fund, iar prin masa lor întunecată să ritmeze 
mai accentuat compoziţia. Accentul central al întregului tablou se 
datoreşte arcului semicercual, în a cărui linie mediană se găseşte 
policandrul, Isus şi două farfurii pe masă, tot elemente distinse 
prin reflexe izolate dar puternice. 

Această redacțiune, mai atrăgătoare de altfel în copiile lui 
M. Popp, din cauza culorilor mai saturate, faţă de cele extrem de 
palide ale lui C. Lecca, a fost apoi complect transformată în 
Araci. Şi din punct de vedere al acțiunii a fost ales alt moment 
al memorabilei seri: momentul instituirii tainei sf. Cuminecături, 
şi anume transubstanţiarea vinului!). Atmosfera ce pluteşte e cea a 
unei deprimări profunde. Demascarea trădătorului se făcuse şi el 
părăsise întrunirea ; scaunul răsturnat a mai rămas mărturie a cli- 
pelor furtunoase trecute, iar în mijlocul acalmiei generale Isus ri- 
dică potirul cu jertfa ispășirii. Compoziţia acestui tablou e mult 
mai succintă şi mai monotonă, fireşte în mod intenţionat, tocmai 
pentru a caracteriza atmosfera. Gruparea e strict centrală, liniile 
dominante fiind duse în cerc. Punctul culminant e capul lui Isus; 
de-aci coboară linia prin capetele apostolilor din stânga şi dreapta 
şi trece în îigurile apostolilor din față cari întorc spatele specta- 


') A se vedea reproducerea alăturată. 

torului ; prin corpul acestor doi apostoli e condusă apoi linia până 
la scaunul răsturnat, care face legătura. Şi nici în cazul acesta nu 
e o simplă întâmplare că scaunul stă tocmai la locul respectiv şi 
răsturnat aşa cum îl vedem. Cele trei picioare, trei linii crispate, 
îndeplinesc un rol formal și psihic bine determinat. In stânga şi 
în dreapta e dublată linia cercului prin câte o linie dusă în arc, 
compusă din capetele ucenicilor respectivi, patru la stânga şi trei 
la dreapta. Şi acest arc întretaie, în prelungirea lui virtuală, faţa 
lui Isus. Mântuitorul, aşezat în fața unei perdele de culoare des- 
chisă, se află tocmai în centrul arcului arhitectonic din fund, şi 
pe aceeaș mediană verticală, pe care se găseşte policandrul, po- 
tirul, câteva obiecte pe masă şi liniile stridente ale picioarelor dela 
scaunul trădătorului. O draperie de culoare închisă cuprinde sub 
aripile ei toată scena. 

Dar elementele, pe cari le-am scos până acum în evidenţă, 
nu cuprind nici unele din caracterele specifice bizantine, amintite 
la început. Aceste din urmă apar în desenul feţelor apostolilor, 
nişte fețe lungăreţe, construite nu după principiile naturaliste, nici 
după idealurile reci clasiciste, ci dintr'o combinaţie de linii, me- 
nite să fie numai expresie. Nici unul din tablourile religioase ale 
lui M. Popp nu se poate lăuda cu asemenea calităţi. Toate liniile 
acestea, din cari se compune desenul feței şi părului, toate petele 
de lumină şi umbră au o formă lungăreaţă, uşor arcuită, îndrep- 
tată în jos și de un caracter specific desenatoric. Astfel, grație 
caracterului bizantin al formelor, acalmia şi deprimarea fizic re- 
prezentată primește o înfăţişare spiritualizată. Facem aci o obser- 
vare asemănătoare oridecâteori avem ocazia să întâlnim întrun 
tablou, construit în esenţial cu elemente occidentale, note oarecum 
atavistice din stilul bizantin.!) 

Tablourile sfinţilor singuratici ne înfățișează pe Mișu Popp 
dintro lature mai independentă. Tipurile de oameni pe cari le 
întâlnim sunt alese şi studiate de el în întregime. Numai ţinuta 
lor hieratică e împrumutată tradiţiei renaşterei italiene. Insă tipurile 
create de M. Popp, pentru a reprezenta diferitele persoane sfinte, 
sunt de a. valoare destul de inegală. Maica Domnului şi Isus au 


) Asupra unui caz similar din pictura românească, vezi articolul meu : 
Ein Bild Stephan Belindeanus, în Festschriit fiir Joseph Strzygowski, Viena 
1932. 


OBCU CLUJ 


— 308 — 


aproape în toate cazurile o expresie extrem de dulceagă, căreia 
i se mai adaugă şi un colorit foarte roz sau lilă, molatec și puţin 
expresiv. Aceste tablouri produc impresia unor „concesii“ prea 
fără rezerve la gustul publicului, și răspund poate ici-colea şi 
unor predispoziţii personale, îndeosebi cu privire la interpretarea 
portretistică a femeii, predispoziție cu care ne vom mai întâlni. O 
excepție remarcabilă e tabloul din Țânţari, înfățişând pe sf. Pa- 
raschiva!). După cum amintisem, avem în fața noastră un portret 
al doamnei Sevastia Panovici. Tabloul e de o sobrietate rară între 
reprezentările femenine ale lui M. Popp. Atitudinea sfintei e simplă 
şi naturală, draperia cade in cute discrete, neforțate, incadrând un 
oval marcat de trăsăturile energice ale feţii, aproape severe în 
puritatea lor ; şi totuși se desprinde o notă plină de indulgență 
din privirea calmă şi gânditoare, dar mai ales din ţinuta molatecă 
a mânilor fine, mâni ce nu sunt făcute decât pentru a mângăia. 

Tipul ascetului și prorocului e mai bine concretizat în ta- 
biourile reprezentând pe loan Botezătorul. Replicile diferite nu 
sunt identice, pretutindeni însă ne întâlnim cu acelaş tip ascetic, 
dar fără exagerare, în ținută naturală, drapat simplu dar în linii 
mari, privindu-ne fie din ochi extatici (pe iconostasul bisericii din 
Cernat)”), fie cu ochi blânzi și melancolici (pe iconostasul bisericii 
din Araci). 

inainte de a încheia consideraţiile asupra picturilor religioase 
merită să amintim capul lui Isus*) din colecția d-lui C. Popp. E 
o icoană fără legătură cu tipul dulceag al lui Christos, pictat pen- 
tru biserici. Mântuitorul apare aci ca un evreu frumos, cu formele 
feții pline, simple, clasice, încadrate de păr și barbă castanie, uşor 
buclată. Numai coroana de spini şi picurii de sânge prelinşi pe 
tâmple, precum și expresia profundă și fermă a ochilor, ne evoacă 
durerea lui supraomenească, o durere morală, nu fizică. În spatele 
capului, mai mult ca umbre, apar braţele crucii. 

Rămâne acum să mai aruncăm o privire asupra picturilor 
lumești. Afară de tablourile copiate, dintre cari am amintit câteva 
exemple pentru izvoarele de inspiraţie, activitatea lui M. Popp se 
mărgineşte în acest domeniu la portrete. Avem deci ocaziunea să 


') Vezi reproducerea lui la pag. 296. 
2) Vezi reproducerea lui la pag. 292. 
3) Vezi reproducerea ia pag. 294. 

cunoaştem pe pictor şi societatea braşoveană, cu care era în con- 
tact. Când trecem însă în revistă seria destul de lungă de auto- 
portrete, portrete familiare, de-ale rudelor şi cunoscuţilor, ne vom 
da repede seama că nu avem în fața noastră un psiholog prea 
profund. Cele mai multe din portrete sunt dimpotrivă pozate şi 
reci, lipsite de farmecul intimității. Din categoria aceasta fac parte. 
îndeosebi portretele femenine. E rar când în aceste portrete îl 
interesează pe M. Popp altceva decât femeia ca atare şi frumuseţea 
ei fizică ; chiar încercările de cochetărie păstrează un aer forţat. 
Excepţie dela aceste considerente fac numai câteva tablouri fa- 
miliare cu doamne mai în vârstă, şi îndeosebi portretul doamnei 
Sevastia Panovici din Muzeul „Astrei“ din Sibiu; e o lucrare de 
o remarcabilă putere de expresiune şi de o sinceră intimitate. 
Doamna Panovici şade într'un fotoliu, ţinând în mâna stângă o 
carte din care tocmai citise, şi pe care o închide peste degetul 
arătător pentru a nu pierde pagina. Gânditoare întoarce fața spre 
spectator, privindu-l cu ochi de intelectuală și cu o expresie fină 
şi discretă. La perfecțiunea acestui tablou contribue mult şi exe- 
cuția technică îngrițită. 

Dintre portretele bărbăteşti merită înainte de toate menţiune 
portretele tatălui pictorului, loan Popp Moldovan de Galaţi!). O 
serie din ele — dealtfel ca şi din alte portrete familiare şi din 
autoportrete — au fost lucrate în mai multe exemplare, evident la 
insistența membrilor familiei, cari voiau să aibe şi ei mai ales un 
autoportret al pictorului sau un portret al tatălui său. Natural că 
asemenea portrete multiplicate sunt de o calitate inferioară, fiindcă 
sunt copiate cu un vădit desinteres şi o aparentă superficialitate. 
In schimb portretul tatălui său din colecția doamnei V. Radeş e 
lucrat cu o dragoste şi o înţelegere rară. E un portret din care 
lipsește cu desăvârşire poza şi răceala celei mai ascunse nesin- 
cerități, distins dimpotrivă prin naturalismu-i net. loan Popp pic- 
torul, cu fruntea înaltă şi brăzdată ne apare ca un om îmbătrânit 
în muncă şi griji, cu expresia energică, deși obosită. Niciodată nu 
a reuşit M. Popp să caracterizeze cu atâta precizie şi simplitate 
de mijloace ca de data aceasta. Nimeni nu i-a stat lui M. Popp 
atât de aproape sufletește ca tatăl său. Un alt portret însemnat e 


1) A se vedea reproducerea ia pag. 106 din n-tul 2, anul IV, al revistei. 

cel al lui lacob Mureşianu:) din colecția d-lui Aurel Mureşianu-ne- 
potul. Portretul a fost lucrat scurt timp după moartea lui lacob 
Mureșşianu (1887), căci revista „Familia“ anunță în numărul din 
10/22 Ianuarie 18882) că M. Popp a dăruit d-lui Aurel Mureşian- 
fiul „din incidentul iubileului „Gazetei“ acest tablou. Avem în fața 
noastră o figură distinsă de literat şi conducător al vieții româ- 
neşti, exprimată de artist în mod realist şi simplu, dar cu atât 
mai sugestiv. O bună idee despre M. Popp ca portretist ne pu- 
tem face şi din tablourile familiare din colecția d-lui C. Popp. 

In afară de aceste portrete lucrate după natură, sau din 
memorie, M. Popp a mai pictat o serie de portrete ale figurilor 
istorice ale neamului românesc. Sunt în parte portrete ale unor 
persoane pe cari nu le-a cunoscut, fiind nevoit să se conducă 
după gravuri, litografii sau fotografii. Interesul pictorului pentru 
aceste lucrări nu e de natură artistică ci națională. Astfel Mihai 
Viteazul, Cuza sau Gh. Lazăr?) ne apar în costume de aparat 
(vezi de pildă caracteristica manta a lui Gh. Lazăr, dra- 
pată amplu peste umeri), cu fața rigidă şi privirea îixă, fără viață 
şi fără caracter. Le menţionez doar fiindcă sunt — din păcate — 
cele mai cunoscute lucrări ale lui M. Popp şi în parte răspândite 
şi prin reproduceri. 

In toate lucrările sale M. Popp dovedeşte înainte de toate 
că e un bun desenator. Liniile principale sunt trase cu precizie, 
câte odată chiar tăioase, altădată conturează cu delicateţe forme 
fine (vezi de pildă mânile din portretul doamnei S. Panovici). 
Despre aceste calități ne putem da mai bine seama când răsfoim 
desenele din colecția „Astrei“ din Braşov. Intâlnim aci copii după 
lucrări străine, făcute pentru a le studia sau a le utiliza ocazional, 
ŞI O serie de studii proprii (atitudini, draperii). Ca technică se 
pot distinge două maniere: una clasicistă, în care se îmbină linia 
siluetei cu umbre dese, trasate în cruci, deci cu intențiunea de-a 
modela plastic, şi alta, în deosebi în desenele cu penița, com- 
pusă exclusiv din linii menite fie să contureze silueta fie să in- 
dice văile întunecoase din falduri. 


1) Vezi reproducerea alăturată. 

2) Anul XXIV, No. 2, pag. 23. 

5) A se vedea reproducerea tablourilor la pag. 112, 114 și 136 din n-rul 
2, anul IV, al acestei reviste. 

In tablourile în uleiu desenul se imbină cu modelarea. Aceasta 
din urmă e obținută întotdeauna prin nuanţarea tonurilor locale, 
după cum  notaserăm şi la picturile în tempera. Stofel e sunt în 
general bine caracterizate. De notat tratarea molatecă a faldurilor 
draperiilor. Pe acestea le trasează M. Popp în linii lungi, destul 
de groase, aşezând culori lângă culori, de tonalitate discretă și 
puţin gradată, fără să şteargă cu îngrijire marginile culorilor. Când 
e însă vorba de părțile nude ale corpului omenesc, atunci M. 
Popp modelează atent evitând urmele de penel. Coloritul e în ge- 
neral sobru şi saturat. In portrete domină culorile brun-oliv și 
brun-sur ca fonduri, iar costumele sunt sure sau negre. Tonali- 
tatea uniformă de galerie (aşa zisul „Galerieton“) e pretutindeni 
aparentă şi se datoreşte în mod firesc tot şcoalei clasiciste și în 
genere picturii occidentale din prima jumătate a secolului trecut. 
Carnaţia e palidă, cu uşoare nuanţe de roz şi cu puţine reflexe 
de iumină albă. 


Spuneam la început că M. Popp ne interesează înainte de 
toate din punct de vedere istoric şi e momentul, ca după expu- 
nerea de până acum, să mai revenim odată asupra acestor ches- 
tiuni.!) Arta românească, deși nu fără caractere specifice româ- 
nești, evoluase timp de secoli în cadrul artei bizantine. In tot 
timpul acestei îndelungate evoluţii contactul cu occidentul nu a 
lipsit și cazurile de influență occidentală apar cu prisosinţă. Totuşi 
caracterul antinaturalist, abstract şi decorativ a rămas nota carac- 
teristică a artei noastre. Deodată, în secolul al XIX-lea, se pro- 
duce o imensă şi profundă schimbare. Până când în ciocnirile 
anterioare între occident și orientul bizantin, cel dintâi rămăsese 
intotdeauna învinsul, acum tinde să se aplece cumpăna în favorul 
lui. Primul care i se închină şi devine în mod conștiu propaga- 
torul lui în artă, e moldoveanul Gh. Asachi. Acesta, călătorind în 
anul 1805 la Viena și de-aci între 1808—1812 prin Italia”), face 


1) Câteva considerațiuni generale vezi și la C, Petranu, Die Kunst- 
denkmăler der Siebenbiirger Rumânen im Lichte der bisherigen Forschung. 
(extras din  Mâlanges dhistoire generale, Universitatea Cluj, 1926), pag. 60. 

2 E. Lovinescu, Gh. Asachi, viața și opera lui. București, 1927, pag. 
23, 26 şi 30. 

cunoştinţă intimă cu arta renaşterii italiene şi cu arta clasicismului 
de după 1800. Intors în Moldova, înființează în anul 1841 în laşi 
o şcoală de arte, prima instituţie românească de acest gen. In 
Muntenia e primul campion al nouei orientări braşoveanul C. Lecca, 
amicul de mai târziu al lui M. Popp. Lecca se formase şi el în 
Italia şi cunoscuse şi Germania, lucru de altfel indiferent, fiindcă 
în primele decenii ale sec. al XIX-lea școala „nazarenă“ germano- 
daneză domina deopotrivă şi în Germania şi în Roma. Ceeace 
făcuseră Asachi, prin şcoala condusă de el, în Moldova, şi Lecca, 
prin lucrările lui, în Muntenia, adecă întroducerea clasicismului, 
intreprinde M. Popp în Ardeal, deşi între timp în Paris noile 
curente naturaliste începuseră să câştige terenul şi se pregăteau 
pentru cucerirea Europei ariistice. La noi abia meşterii mai tineri 
(Aman, Grigorescu, etc.) au luat contact cu Parisul. 

Dar pentru ca să nu fim nedrepți cu aceşti primi iniţiatori 
ai nouei orientări artistice românești, trebue să ne dăm seama şi 
de mediul în care trebuiau să acționeze, de publicul lor. Și din 
acest punct de vedere soartea lor avea o oarecare asemănare cu 
soartea martirilor. O generație de martiri deveniseră ei, nu din 
punct de vedere material, pentrucă la o modestă bunăstare a 
adus-o fiecare, dar deveniseră martiri din punct de vedere aj 
moralului artistic. Pentrucă ce înțelegere puteau ei găsi într'o so- 
cietate burgheză, tînăr înfiripată, plină încă de tradițiile artei 
bizantine dela sate din faza desăvârşitei degenerări? Nu voesc 
să spun că pictori ca Lecca sau Popp nu ar fi găsit admiratori; 
dimpotrivă, găsiseră prea mulţi, prea entuziaști, prea nepricepuți, 
lpsindu-i complect de critica publicului, de acel stimulent indis- 
pensabil pentru sforțări serioase. Publicul, durere, era mulțumit 
cu Orice, şi nu odată ei au fost tentaţi să ofere, în loc de lucrări 
originale, simple copii. Singurele pretenţii artistice pe cari le-a 
formulat, nu publicul ca atare, ci mediul ambiant, au fost tablou- 
rile naționale. Din acest spirit a creat M. Popp „panteonul“, des- 
cris de d-l C. Popp, şi desenul pentru litografia „Deşteaptă-te 
Române“. Generaţia lui M. Popp a fost o generaţie de o senină 
naivitate artistică, lipsită de criticism, preocupată de probleme 
practice și politice; arta i-a fost un simplu mijloc de recreație 
nu o necesitate izvorâtă din răscoliri sufleteşti profunde. În prin- 
cipate generația aceasta a creat Unirea şi în Ardeal a creat cu- 

rentul de luptă națională conștie, cărora li se datorește România 
de azi. In artă şi cultură ne-a dat o nouă orientare. Dela M. Popp 
încoace începe şi pictura românească din Ardeal, alături de pic- 
tura din Principate, să facă parte din arta occidentului. In ma- 
terie de artă lumească cuvântul acelei generaţii a rămas hotărâtor 
până azi, strângându-se şi mai mult și mai adânc contactul cu 
noile şcoli realiste, impresioniste, expresioniste, ş. a. m. d. Doar 
în domeniul artei bisericeşti posteritatea pare a nu fi dat dreptate 
lui Lecca şi lui Popp. In O. Smigelschi a găsit pictura biseri- 
cească un luptător în numele tradiției înviorate de noi energii; 
e momentul când începe un nou capitol în istoria picturii reli- 
gioase românești, un moment, ce ne interesează ca limită a pro- 
pășirii curentului clasicist, introdus de C. Lecca şi M. Popp.!) 


') indeplinesc o plăcută datorie mulțumind d-lui Director Constantin 
Popp şi d-lui Inginer Corneliu Comanescu pentru prețioasele informațiuni 
primite și pentru amabilul concurs moral și material acordat cercetărilor 
mele și realizărei studiului prezent. 


OBCU CLUJ 


— 314 — 


Prin munții Buzăului.) 
de N. Orghidan, 


Privit dela Braşov, de pe Tâmpa sau de pe dealu! Cetăţuei, 
flancul răsăritean al Ţării Bârsei, cunoscut sub numele de munții 
Buzăului, presintă forme domoale, puţin individualizate, ridicân- 
du-se cu 3—500 m peste șesul vecin. Numai în colțul sud-estic, 
dincolo de linia Săcelelor, vedem înălțându-se peste culmile mai 
mărunte din față, creasta pleşuvă, plină de jgheaburi, a Ciuca- 
șului, ca un turn de veghe la această extremitate a Ţării Bârsei, 
Drumul cel mai uşor dela Braşov spre vârful Ciucașului e pe la 
Bratocea. Noi însă, în dorința de a da o descriere sumară a în- 
tregei regiuni a Buzăului superior, vom face un ocol mai mare, 
rezervându-ne să vorbim despre Ciucaş tocmai la sfârşitul acestei 
expuneri. 

Patru șosele duc spre Buzăul ardelean dinspre Ardeal: două 
din basinul Târgul-Săcuesc, pe la Zagon și Boroşneu, iar cele- 
lalte două din "Ţara Bârsei pela Zizin şi Teliu. Cea mai frecven- 
tată e aceasta din urmă. Trece prin lunga comună Teliu, Cruce- 
burg-ul cavalerilor teutoni, care au clădit aci o cetate pentru apă- 
rarea pasului Buzău. Numele românesc al acestei comune, Teliu 
(recte Teli, ung. Ny&n, săs. Kretzbrig) amintește pe primii ei stă- 
pânitori, cari au fost Germani. Locuitorii de astăzi ai satului sunt 
Români şi Secui, în număr aproape egal. 

Drumul înaintează pe valea Teliului până la gura tunelului 
săpat pentru noua linie ferată, ce va uni în curând Ardealul cu 
Galaţii prin valea Buzăului. Dela tunel șoseaua apucă de-a coasta 
Și după câteva serpentine ajunge pe muchea Predealului. Ne aflăm 
pe cumpăna apelor dintre Ardeal şi Ţara Românească. De aci, de 
pe acest Predeal, care se află numai la înălțimea de 840 m., avem 





*) Expunerea de mai jos a format subiectul unei conferințe anunţate 
în primăvara anului 1931 la societatea Turing-Clubul Româruei, secţia Bra- 
șov. Din diferite motive conferința nu s'a putut ține, Ca să nu rămân dator 
prietenilor brașoveni, cu îngăduinţa d-lui director al revistei, îi tac loc în Țara 
Bârsei, Regiunea descrisă e oarecum de actualitate, de când cu lucrările 
pentru linia ierată Braşov—Nehoiaș. Ea prezintă, cum se va vedea, un deo- 
sebit interes şi din punctul de vedere al problemelor urmărite de noi până 
acum în această revistă. 

în fața noastră o frumoasă vedere panoramică. Ne impresionează 
orizontul larg, ce s'a deschis dintr'odată. Precumpănesc înălțimi 
potolite, netezite lin, uşor vălurite și îmbrăcate în nesfârşite pă- 
duri de fag, care dau o notă dominantă de uniformitate între- 
gului peisagiu. Numai departe în Sud şi în faţă, spre SE, peste 
valurile acestor înălțimi mai joase şi împădurite se saltă linia ma- 
rilor înălțimi golașe: Ciucaşul, Tătarul, Tătăruţul, Mălaia, Siriul. 
Pe acolo trecea vechea frontieră şi tot pe acolo ne-am aşteptă să 
treacă și cumpăna apelor între cele două cline ale munţilor. La 
prima vedere înfățișarea reliefului aşa ne îndeamnă să credem. 


O vale largă se îndreptează spre noi, luând naştere departe 
în Sud, unde ea desparte ca un uluc masivul Ciucașului de acela 
mai domol al Tătarului. E valea superioară a Buzăului. Pe mă- 
sură ce înaintează spre Nord, malurile îi devin mai scunde, sec- 
țiunea din ce în ce mai largă. Dela Vama în jos, dar mai ales 
pela Intorsura, avem în fața noastră un adevărat șes aluvionar, 
care presărat cu grupuri de case frumos aliniate în lungul şoselei 
și înconjţurat de chenarul de înălţimi împădurite, îace o impresie 
pe cât de plăcută pe atât de neașteptată. Vre-o patru văi afluente, 
venind din direcţii deosebite, se deschid aci în valea principală a 
Buzăului. Lărgimea lor contrastează cu micile părae ce le străbat 
Și care de abia se pot scurge din cauza aluviunilor şi a pantei 
prea puţin inclinate. Buzăul însuş, care în cursul lui superior 
aleargă grăbit, într'o albie săpată adânc, ajuns aci își domolește 
cursul şi se mişcă greoi într'o albie abia însemnată, pe care o 
pârăşeşte uşor. E clar, că frumosul şes buzoian, așezat ca un cuib 
la înălțimea de circa 700 m. în această regiune muntoasă, își da- 
toreşte înfăţişarea lui de astăzi aluviunilor, pe care Buzăul şi 
afluenții lui le-au așternut aci. Pătura de pietriş și mâl depositat 
de apă continuă și azi să crească, îngropând sub ea capetele co- 
nurilor de dejecțiune mai vechi, precum și diferite obstacole. Ast- 
fel, cu ocaziunea săpăturilor pentru calea ferată, în apropiere de 
Intorsura, s'au găsit două tulpini de copac acoperite de mâl şi în 
curs de carbonizare.!) Vom vedea îndată, cărei împrejurări se da- 
toreşte această îngrămădire de aluviuni, pe care Buzăul le depune 
în drum, ne mai având puterea să le transporte la vale. 


') Comunicare verbală datorită Domnului Modroiu, stud. în drept. 

Călătorul neprevenit, care coboară spre Intorsura, venind 
dela Vama, e încredințat că valea Buzăului se prelungeşte şi mai 
departe în aceeaş direcție spre Nord. Într'adevăr, înălțimi foarte 
domoale îi ațin calea în această parte, tăiate și ele de valea Ha- 
mașului, pe unde merge şoseaua spre Boroşneu. Intre Buzău şi 
punctul cel mai înalt al acestei văi, de unde şoseaua coboară 
brusc, în serpentine, spre basinul Tgul-Săcuesc, e o diferență de 
nivel abia de 50 m. Deci Buzăul şi-ar fi găsit pe aci un drum 
de scurgere foarte comod. Cu atât mai curioasă ne apare astfel 
cotitura bruscă, pe care el o face spre Sud-Est în dreptul /nfor- 
forsurii, nume ce ne dovedeşte, că însuşi poporul a fost împre- 
sionat de acest fenomen. Așadar Buzăul, în loc să-şi continue 
cursul pe clina nordică a Carpaţilor, ca afluent al Văii Negre, se 
abate brusc spre SE, îndreptându-se spre linia marilor înălțimi, 
pe care le străbate printr'o vale sălbatecă, cu privelişti impre- 
sionante. 

Un prim val muntos se ridică în calea Buzăului, ca un stă- 
vilar, mai jos de Sita, la Bobocea. Râul străbate acest val, stre- 
Curându-se cu greu, printr”un şanţ strâmt și cotit, plin de „ge- 
nuni“. Nu mai e părăul de munte, cu unda străvezie, cu cursul 
sglobiu, ci mai de grabă un canal cu malurile priporite şt sur- 
pate, cu apă verzue şi molcomă, ca de smârcuri. La vărsarea Ză- 
brătăului, un afluent de pe stânga, valea se mai lărgește puţin, 
tot aşa între vărsarea Chichereului şi Crasnei, doi afluenți de pe 
dreapta. Dela Crasna la vale, Buzăul are de străbătut acum valul 
principa! al munților, care pe dreapta se ridică în vârful Siriu 
până la înălțimea de 1662 m. Aici încep aşa numitele chei ale 
Buzăului, care prin sălbătăcia lor amintesc Prahova dintre Valea- 
Largă şi Comarnic. Râul alunecă acum ca un torent la vale, printr'o 
văgăună sălbatecă strânsă între pereţi înalţi, de gresie dură, pu- 
ternic frământată. Albia e presărată de blocuri mari, rupte din ma- 
Jurile povârnite sau rostogolite de afluenţi repezi, cu caracter to- 
rențial, ce n'au putut ține pas în acțiunea lor de adâncire, cu 
râul principal. Şoseaua abia şi-a găsit loc pe malul stâng, pe 
resturile unei terase, în câteva locuri fiind săpată direct în stâncă, 
După vre-o 13 Km dela Gura Siriului la vale, povârnişurile mun- 
ților se domolesc, malurile se depărtează, vuetul apei se potoleşte. 
Apar cele dintâi așezări omeneşti din regiunea dealurilor mun- 

tene. Orizontul se luminează, Buzăul a ieșit biruitor din lupta cu 
uriașul stăvilar, ce i-a barat calea. 

Lupta aceasta dintre Buzău şi munţii pe care el îi străbate 
astăzi printr'o vale plină de vigoarea tinereții, ne pune în fața 
uneia din cele mai interesante probleme de geografie fizică pri- 
vitoare la țara noastră. E vorba despre formarea așa numitelor 
văi transversale. Dunărea, Jiul, Oltul străbat şirul munților Car- 
pați, punând în legătură basinul ardelean şi panonic cu basinul 
mai scoborit al Dunării de jos. Fenomenul este întradevăr im- 
presionant şi a dat mult de gândit oamenilor de știință. Cum e de 
înțeles, că d. e. Oltul, în loc să se îndrepteze peste Ocna Si- 
biului spre basinul Mureşului, pe unde ar fi întâlnit înălțimi 
scunde, compuse din roci mobile (cumpăna dela Ocna Sibiului e 
numai cu 60 m mai sus ca Oltul la Turnu-Roşu), se abate dela 
această direcție şi coteşte brusc spre sud, înfundându-se între munţi 
ca într'o pâlnie? Acelaş fenomen am văzut că se repetă în pro- 
porții mai mici şi deci mai uşoare de urmărit, la Buzău. 

E. locul să amintim aci descrierea patetică, un fel de jalnică 
tragoedie, prin care un scriitor maghiar, de mare merit altfel, Or- 
bân Balăzs, zugrăveşte această abatere a Buzăului dela calea lui 
inițială spre inima Ardealului. Pela lntorsură, Buzăul îşi potoleşte 
cursul, făcând ocoluri; nu se îndură să se despartă de pământul 
patriei maghiare. Dar când la Crasna vede că nu mai are încotro, 
începe să spumege și să vuiască, lovindu-se din stâncă în stâncă: 
el îşi strigă astfel lumii întregi jalea şi protestul împotriva acestei 
înstrăinări silnice. 

Orbân Balâzs scria astfel într'o epocă romantică, pela 1860. 
In 1910, un alt scriitor maghiari), geograf din școala lui Csol- 
noky, a publicat în revista geografică maghiară un studiu asupra 
problemei Buzăului, încercând să aplice teoria captării prin ero- 
siune regresivă, care se aplicase mai înainte şi la alte văi transver- 
sale. După această teorie Buzăul curgea la început peste Intor- 
sura, spre basinul Tgul-Secuesc. Dinspre Crasna primea un 
afluent, care curgea de pe clina nordică a Siriului în sens opus 
Buzăului actual. Această Crasnă veche se vărsă în Buzău cam pe 


d 


unde este astăzi locul numit „La Tabără“ (Dealul Stânii) şi îm- 


1) Schilling Gâbor, A Bodzafordul6, Foldrajzi Kăzlemenyek, 1910. 

preună curgeau spre Valea Neagră. S'a întâmplat însă, că un râu 
din Muntenia, cu un nivel de bază tot mai coborit, alimentat de 
isvoare mai puternice, şi-a împins capătul tot mai înapoi, a tăiat 
munții, a prins mai întâi pe Crasna, făcând-o să se răsucească 
spre Sud, mai apoi şi pe Buzău, silit şi el să se abată dela In- 
torsură spre SE. Deci un râu muntean a captat râul ardelean, fe- 
nomen explicat lă fel în cazul Oltului, Jiului şi chiar şial Dunării. 

Seducătoare la prima vedere, teoria aceasta ridică serioase 
obiecțiuni chiar şi în cazul Buzăului, a cărui întoarcere bruscă, în 
iormă de cârlig, poate fi citată ca un argument puternic în spri- 
jinul unei captări. E suficientă o unică întrebare, ca să ne con- 
vingem, că problema nu e atât de simplă pe cât se pare. Dacă 
Buzăul a fost odată tributarul Văii Negre, cum a mai putut fi 
captat dinspre Sud de un râu, care a avut de fierestruit un lanţ 
de munți înalți şi în curs de continuă înălțare, când basinul Tgul- 
Săcuesc oferea un nivel de bază din ce în ce mai coborit? Astăzi, 
din cauza acestui nivel de bază foarte scăzut (526 m la Boroş- 
neu, față de 700 m la Intorsura!) vedem petrecându-se un fe- 
nomen tocmai contrar: afluenții Văii Negre, săpând grăbit la te- 
melia munţilor Buzăului, ameninţă ei acest râu cu captarea.!) 

In faţa unor obiecţiuni ca cea mai de sus, formulate împo- 
triva teoriei captărilor, s'a recurs la o altă explicare, ce câştigă 
tot mai mulți partizani. Potrivit acestei teorii, munţii Carpaţi n'au 
iost hotar de netrecut în calea principalelor ape ardelene. În vre- 
muri vechi, când diferența de nivei dintre munţii înconjurători şi 
basinul ardelean n'ajunsese la proporţiile de astăzi, Oltul, Jiul şi 
deci şi Buzăul, reuşiseră să-şi schițeze cel puţin o parte a cursu- 
lui lor în direcția de astăzi. Pe măsură ce munţii s'au înălțat, 
apele şi-au ferestruit tot mai adânc văile lor. Cu alte cuvinte, văile 
transversale de astăzi trebuesc considerate ca văi antecedente, mai 
vechi decât ultimele faze de cutare şi înălțare a munţilor. Se pot 
cită şi în cazul Buzăului câteva argumente în sprijinul acestei hi- 
poteze. Aşa d. e. faptul că muntele e şi acum în curs de 
înălțare ne explică curgerea vijelioasă a râului pe clina sudică 
şi nevoia de a-şi clădi din pietriș şi mâl un pat tot mai înalt pe 
1% Capătul văii Hamașului, pe unde trece șoseaua Intorsura-Boroşneu, 


a fost deja captat. Acelaș fenomen îl observăm pe valea Topliţei, afluent al 
Bârsei, între Covasna și Comandău. 

clina nordică, la Intorsura şi Sita. Mai amintim apoi şi faptul, că 
defileul propriu zis e străbătut în lung de nivele de erosiune mai 
vechi, ceeace nu s'ar putea explica în cazul unei captări recente 
susținute de autorul citat.!) Nu e locul să stăruim mai mult asupra 
acestei chestiuni. Repetăm afirmarea, că față de hipoteza unor! 
captări regresive dinspre câmpia Ţării Românești se poate sus- 
ține cu aceeaş probabilitate teoria, după care râurile coboritoare 
din Ardeal au fost din timpuri vechi un bun comun al pămân- 
tului românesc şi că munţii ridicaţi treptat nu le-au putut abate 
din calea lor spre câmpia cu orizontul larg a Dunării de jos. 
se 


Şi dacă munţii ridicaţi ca puternice stăvilare mau putut ză- 
găzui apele, cu atât mai puţin au fost o piedecă de neînvins în 
calea oamenilor. Valea superioară a Buzăului cu frumosul şes în- 
cadrat de munţi, adăposteşte astăzi vre-o 16 cătune sau gru- 
puri de case, constituite în 4 comune, (Vama, Intorsura, Sita şi 
Barcani), care împreună cu comunele vecine Dobârlău, Marcoș, 
Teliu şi Budila, formează din 1928 o plasă a parte a judeţului 
Braşov. Populaţia exclusiv românească a comunelor buzoene pare 


') Pietrişul ce se găsește pe Dealul Stânii, citat de Schilling ca dovadă că 
Buzăul curgea pe acolo spre Valea Neagră, a putut fi depositat de Buzău în ac- 
tualul sistem hidrografic. (Dealul Stânii formează malul lui stâng.) Din acest 
loc până unde încep serpetinele spre Boroşneu nu se mai găsește nicăeri un 
astfel de depozit. lar pietrişul bolovănos de pe Oltârhegy în nici un caz n'a 
putut fi transportat acolo de Buzău (e prea jos!), ci de părăul Boroșneului. 
Graficul lui Schilling, arătând presupusul profil longitudinal al vechiului Bu- 
zău, e greşit: tocmai la vărsarea în Valea Neagră arată o rupere de pantă 
inexplicabilă şi cu totul neobicinuită, iar pietrişul de pe Dealul Stânii e 
arătat pe acel grafic, evident de dragul construcției, la 760 m, nu cum e în 
realitate și cum e semnalat și în text (730 m.) In fine, chiar dacă pe por- 
țiunea Crasna-Sita ar exista terase aplecate în sens contrar cursului actual 
al Buzăului, ele nu pot avea valoarea documentară atribuită de Sch. din mo- 
ment ce muntele a suferit o mişcare pozitivă. Un lucru e în afară de orice 
îndoială : presupusa captare n'a putut avea loc în timpul formării teraselor 
cvaternare, care însoțesc atât Valea Neagră cât și cursul superior al Bu- 
zăului, dar care nu se pot racorda între ele. Ea sa putut face numai în 
pliocen, căci de atunci nivelul lacului pliocen scăzând dela 750 m cu aproape 
200 m o captare a râurilor afluente dinspre Sud nu ar mai îi fost cu 
putinţă. 

a îi refugiată acolo din comunele învecinate.!) Acest exod nu e 
însă un fenomen recent. Privind înșşiruirea acestor sate în lungul 
șoselei, suntem dispuşi să le acordăm o dată relativ nouă. Ce e 
drept şoseaua, făcută în 1839, a excercitat o mare putere de 
atracție asupra așezărilor, care s'au înşirat şi contiuuă şi astăzi să 
se înşire în lungul ei. Mai nainte, locuitorii îşi aveau gospodăriile 
risipite pe feţele domoale ale dealurilor dimprejur, așa cum sunt 
și astăzi cătunele Floroaia, Ciumernic, Agriş etc. Documente vechi, 
din sec. XVI ne vorbesc de populaţia acestui ținut. lar dacă ţi- 
nem seamă de numele foarte frecvente a tot felul de lucrări ome- 
nești, ca şanţuri, cetăți, case, monede etc. înțelegem că regiunea 
a fost locuită nu numai în timpurile istorice, de pe vremea Ro- 
manilor, ci şi mai departe în urmă, începând din timpurile pre- 
istorice. Una din cele mai vechi staţiuni preistorice din ţara noa- 
stră a tost descoperită tocmai în regiunea aceasta, în valea Cre- 
menei şi obiectele găsite aci formează partea cea mai interesantă 
din colecţia preistorică a muzeului săsesc al Țării Bârsei. 

Ce a putut atrage din timpuri atât de îndepărtate o popu- 
lațiune în nişte locuri în aparență atât de izolate şi ascunse? De 
sigur și posibilităţile de trai legate de un pământ, care îngădue 
oarecare agricultură, adăpostit între munții cei bogați în păduri şi 
pășuni. Dar funcțiunea principală a acestei regiuni a fost în le- 
gătură cu pasul ce trecea pe aci. Pasul Buzăului, în timpurile mai 
vechi numit şi drumul Tătarilor, a fost considerat până în sec. 
XLĂ ca una din marile trecători ale Ardealului. Pentru Ţara Bâr- 
sei el ținea cumpăna Branului. Menţionez însă că pasul Buzăului 
trecea pe la izvoarele acestui râu şi nu prin cheile lui, unde va- 
lea sălbatecă putea îi închisă ușor. Uneori se închide dela sine, 
cum s'a întâmplat în 1738, il lulie, când după relatarea scrii- 
torului Apor P&ter (în „Lusus Mundi“), nişte stânci dărâmate din 
coasta muntelui în urma unui cutremur, au zăgăzuit şi umilat 
apele râului așa de tare, încât nu se mai vedeau decât vârturile 
brazilor de pe marginea văii.*) 


5) Ultimul recensământ (1930) a constatat în comunele buzoene (Bar- 
cani, Intorsura, Sita și Vama) un număr de 10768 locuitori, față de 5366 în 
1910 și 3580 în 1873. 

) După Orbân Balazs. 

Faptul că circulaţia prin valea Buzăului se făcea cu greutate 
contribue şi el să ne explice acele deosebiri bătătoare la ochi între 
populația dintr'o parte și alta a vechei granițe. Spre deosebire de 
Bran, unde acelaş neam de oameni îşi are așezările în continuitate 
de o parte și alta a coamei pe unde trece pasul, vechea frontieră 
a fost aci o tristă realitate. In comunele Buzăului ardelean popu- 
laţiunea şi-a pierdut portul național, limba şi-a împestrițat-o cu 
elemente maghiare, gospodăriile sărace sunt de tip german, trecut 
prin filiera săcuiască. Starea culturală, economică și sanitară a 
acestei populațiuni trădează un trecut dureros, de exploatare fără 
milă din partea grofilor latifundiari ai acestor ţinuturi. La câţiva 
Km. de cealaltă parte a fostei graniţe, se văd urmele binefăcătoare 
ale unei vieţi trăită în libertate: portul înflorit, limba curată, case 
albe — multe cu ceardac — învelite cu șiță, aşa de acomodate 
mediului cu orizont mai deschis al dealurilor muntene. Căderea 
graniței va aduce cu vremea ştergerea acestor deosebiri. Cele 
dintâi măsuri de reparare a nedreptăţilor din trecut s'au luat: co- 
munelor buzoene li s'a dat pădure şi islaz, li s'au dat şcoli, li s'a 
asigurat un început de administrație omenească. În lungul şoselei 
albe, pe locurile grofilor de odinioară, se ridică tot mai multe 
case trainic durate, din cărămidă, semn al unei bunăstări ce se 
înfiripă. Noua linie ferată va desăvârși acest început. 

%* 

Până aci a fost vorba mai mult despre valea Buzăului. E 
momentul să aruncăm o privire și asupra înălțimilor din S şi SE 
înșirate în lungul fostei graniţe. Pornim dela Crasna, tosta vamă, 
pe un picior de munte ce urcă spre Siriu. Până la stâna cu acest 
nume înaintăm numai prin pădure de fag. Intr'un loc, din mar- 
ginea unei tăeturi proaspete, avem o vedere frumoasă asupra văii 
Buzăului dela Crasna în jos. Malurile sunt povârnite, mai ales cel 
din dreapta, arătând semnele unor prăbușiri, care au înlesnit de 
sigur fierestruirea muntelui de: către apă. Că aceste prăbuşiri sunt 
ecoul unor dislocări din adânc, ne dovedeşte şi isvorul termal 
dela Gura Siriului, unde se află instalată o bae primitivă. 

Dela *stâna menţionată (1400 m.) începe pădurea de brad, 
Care în comparaţie cu fagul ocupă o suprafață redusă în munţii 
Buzăului. Aceasta se datoreşte pe deoparte împrejurării că fagul, 
Cum am văzut, urcă aci până la înălțimi mari, pe de altă parte 

faptului că limita superioară a pădurii a fost scoborită forțat, de 
păstorit. Munţii Tătarul, Tătăruţul, Siriul sunt pleşuvi de pe la 
1500 m, ba în unele locuri, cum e la Tabla Buţii, limita pădurii 
coboară şi mai jos.!) Aici despădurirea s'a făcut desigur din ne- 
voia de a se ține plaiul de trecere liber. 


pică 


Pe poiana de deasupra stânei din Siriu am găsit nişte coarne 
frumoase de cerb. Aceasta îmi dă prilejul să relevez bogăţia şi 
varietatea faunei din munţii Buzăului, explicată prin întinderea pă- 
durilor şi a locurilor ferite de om. Pe lângă căprioare, urşi, lupi 
şi mistreți, care sunt în mare număr, aci se mai găsesc viezuri, 
jderi, pisica sălbatecă, râsul şi cerbul, care în munţii Braşovului 
sau au dispărut cu totul sau sunt pe cale să dispară. E o înde- 
letnicire obicinuită a locuitorilor din Vama Buzăului vânătoarea 
de jderi, pe care îi urmăresc în timpul iernii pe zăpada proaspătă 
până la scorbura, unde-şi au culcușul. E de prevăzut că animalul 
acesta cu blana scumpă va dispărea în curând şi aici cum e pe 
cale să dispară râsul şi cerbul. Acesta din urmă cade jertiă mai 
ales haitelor de lupi în timpul iernei, când zăpada groasă a prins 
o pojghiță destul de tare, ca să poată susține pe lup, dar în care 
cerbul greu cu picioarele subţiri se scufundă. In astfel de împre- 
jurări animalul urmărit nu se sfieşte să intre în sat. Se poves- 
teşte, că locuitorii din Crasna au prins un cerb viu, refugiat de 
îrica lupilor întrun grajd. Altădată un cerb a fost sfăşiat de lupi 
la marginea satului, după ce încercase înzadar pe la mai multe 
porți să între în curţile oamenilor. 


%* 


Unul dintre cele mai interesante fenomene naturale din munţii 
Buzăului este fără îndoială iezărul de pe Siriu. Se află pe coasta 
Sud-estică a muntelui Mălaia, unit odată cu Siriul şi cu vre-o 40 
m mai jos de un alt iezăr, astăzi scurs. Are o formă aproape 
circulară şi o suprafață de circa un hectar. Este alimentat de 
un isvor ce coboară dela câțiva metri de pe coasta Mălaei şi de 
altele, care țâșnesc pe fund. Plusul de apă se scurge prin pie- 


) Numele însuşi al Siriu-lui, de origine cumană — după Weigand — 


însemna „desertum“, loc pustiu, probabil în înțelesul de „fără pădure“, ca și 
cuvântul puszia dat de Secui golurilor de munte. 

trişul de pe îund, aproape de marginea din afară şi iese la iveală 
sub forma unui isvor ceva mai la vale. Peretele abrupt dinspre 
munte e scobit în stâncă, în afară iezărul e mărginit de un val 
morenic, ce-i barează apele. Primăvara, când se topesc zăpezile, 
nivelul apei din lac se ridică până la piciorul acestui val. Spre 
toamnă însă, când e secetă, între pereți şi apă se interpune o 
făşie de pietriș înegrit, ce dă ocol lacului, ca un trotuar. Singurele 
animale ce se văd în apa puţin adâncă, sunt lipitorile şi o va- 
rietate de triton. Lipitorile lasă dâre întortochiate pe mâlul fin, de 
culoare închisă de pe fund. 

lezărul acesta, ca şi vecinul lui secat, născut în acelaş fel, 
nu este numai un admirabil decor al peisagiului, ci prezintă tot- 
odată şi un viu interes ştiențific. De obicei astfel de iezăre se 
întâlnesc în munţii noştri la înălțimi mai mari, de peste 1700 m 
şi se datoresc acțiunii ghețarilor, care au împodobit odinioară re- 
giunile înalte ale munţilor Carpaţi. Unele sunt socotite ca feno- 
mene de nivaţiune.!) lezărul de pe Siriu se află numai la înăl- 
țimea de 1400 m, făcând impresia unei firizi înfipte în coasta 
muntelui, întrun loc unde nici vorbă nu poate fi de o vale gla- 
ciară. Astfel de văi nu se văd nicăiri în munţii Buzăului, nici 
chiar pe Ciucaş, care atinge înălțimea de 1957 m. Cu atât mai 
Ciudate par marile cantități de material morenic acumulat pe linia 
celor două lacuri precum și netezirea foarte caracteristică, cu forme 
mutonate, a regiunei din nemijlocită apropiere (în deosebi a re- 
stului de platformă?) dintre Siriu şi Mălaia). In orice caz, la 
naşterea iezărelor de pe Siriu trebue să fi avut un rol în- 
semnat următorii trei factori : coasta abruptă, orientată spre SE, a 


5) Emm. de Martonne, Le r6le morphologique de la neige en mon- 
tagne. La Geographie, 1920, II. 

2) In regiunea aceasta din preajma Siriului s'a conservat cât se poate 
de bine şi de evident pentru oricine platforma de circa 1400—1500 m., care 
retează vârfurile Tătarului, Tătăruțului, Bocârnea etc. şi peste care atât Mălaia 
cât şi Siriul se ridică brusc, cu povârnișuri repezi, ca nişte veritabili martori 
de eroziune, cu vre-o 200 m. Această platformă se poate urmări și în ma- 
Sivul Tigăile-Zăganu (Ciucaș), precum şi mai departe în Sud, iar la E de Bu- 
zău ea are o vastă întindere în tot lungul munţilor Buzăului şi Vrancei (d. e. 
Muşa), până aproape de Oituz. Inălţimile mai mari din această regiune, cum 
e masivul Penteleu, se ridică tot aşa de brusc peste această platformă ca şi 
Siriul, 

Mălaei, materialul detritic cu aspect de morenă (nu grohotiş) în- 
grămădit pe linia lacurilor şi în sfârșit isvoarele, care țâşnesc pe 
această linie din coasta muntelui. 

Din împrejurarea că materialul menţionat, care servește ca 
bază, este acoperit pretutindeni de vegetaţie şi nu se văd trans- 
porturi noi, deducem că procesul de formare a celor două ie- 
zăre, e în orice caz de dată mai veche, dintr'o vreme când agenții 
externi funcționau în alte condiții ca azi. 


* 


Dela Siriu la Tabla Buţii poteca ține plaiul dealungul ve- 
chei frontiere. E un drum comod, uşor de străbătut, oferind fru- 
moase privelişti naturale. Numai ulucul larg şi adânc din prelun- 
girea Crasnei şi Fundul Siriului e mai greu de trecut, silindu-ne 
să coborîm, apoi să urcăm iar câte un pripor de aproape 200 m. 
Pe aici s'au dat lupte înverşunate în 1916. Şanţuri, resturi de bor- 
deie, cutii de conserve ruginite, tuburi de cartuşe, îți amintesc la 
fiecare pas, că pacea acestor plaiuri însorite a fost turburată de 
focul cumplit al răsboiului. Intr'un loc, pe muntele Bocărnea, se 
arată o privelişte macabră: tidve şi osăminte de om, înălbite de 
ploi şi de soare, zac împrăştiate pe pietrişul golaş. Bucăţi de tu- 
nică verde nu-ţi lasă nici o îndoială. Sunt de ai noştri, soldați 
din divizia a şeasea, uitaţi acolo aşa cum au căzut acum 15 ani, 
după spusa unui cronicar german „cu fața spre Ardeal.“ Alţii de 
ai lor îşi dorm somnul de veci în cimiterul dela Tabla Buţii, unde 
i s'a ridicat un mic monument. 

sf 


Ajunşi la Tabla Buţii, înțelegem de ce pasul principal al 
Buzăului trecea pe aici şi nu prin valea adâncă şi sălbatecă a 
râului. In poiana lui Boncotă, o curmătură largă între isvoarele 
Buzăului şi 'Telejenelului, linia munţilor scade până la 1058 m, 
deci la înălțimea Predealului, iar drumul dela satul Vama până în 
această poiană urcă pe nesimţite. Plaiul de trecere ocolea însă 
poiana şi ţinea pe stânga, la Tabla Buţii (1340 m), pentru ca de 
aci să se lase domol pe culmea netedă a muntelui, coboritoare 
spre Chiojd sau Sion şi Ceraş. Urmele trecutului se văd aci la 
fiecare pas, sub forma de valuri, şanţuri, ruine de cetăţi, resturi 
de drum. Un drum roman s'a putut urmări dinspre Dunăre pe 


a... 
-. 

valea Teleajenului şi Telejenelului până în vechea frontieră. Din- 

tre cele două mari cetăți dela Tabla Buţii, mai ales cea dinspre 
Sud formează şi astăzi obiectul discuţiunilor dintre istorici. Unii văd 

în ea acel „castrum munitissimum“ clădit de Teutoni pe pământul 
Cumanilor. Forma ei aduce și cu a unui castru roman. Urmele 
sigure ale unui castru s'au descoperit încă de mult pe acelaş drum, | 
în apropiere de Drajna. 

Acest pas al Buzăului, cunoscut cum spuneam şi sub nu- 
mele de pasul Tătarului sau Tabla Buţii, a avut o însemnătate 
deosebită în relațiile dintre Ardeal şi principatul Munteniei. Pe 
aici au trecut nenumărate oşti, au trecut negustori şi au trecut 
coloniști. Coloniştii au întemeiat mai multe sate în regiunea de- 
luroasă a Buzăului și Prahovei, cuprinse până la anul 1845 întrun 
judeţ aparte, numit Săcueni.!) O bună parte din toponimia acestei 
regiuni e maghiară (d. e. Chiojd-Kovesd). Ca un amănunt inte- 
resant mai amintesc, că Braşovenii aveau în acest judeţ_vi Vii, Cum | 
se dovedeşte și din numele păstrat până astăzi, valea —Scheilor. — 
Insuș numele de Tabla Buţii se datorește comerțului cu vin, care | 
se făcea pe aci. Astăzi pasul, aşa de umblat altădată, e cu de- 
săvârşire mort. Liniştea munţilor nu mai e turburată decât de 
chiotul ciobanilor. Drumurile de trecere odată cu progresul tehnicei 
şi-au găsit loc mai comod prin văile joase ale apelor. 


* 


i SR 


Dela Tabla Buţii peste poiana lui Boncotă, despre care am 
spus că separă văile în formă de uluc drept, larg şi adânc, de 
origine tectonică, a Buzăului şi Telejenelului, avem o frumoasă 
vedere de ansamblu asupra dublului masiv Zăganu-figăile. Acest 
din urmă nume (Tigăile) e întrebuințat în partea locului pentru 
numele de origine maghiară, generalizat însă în literatură, al Ciu- 
caşului. Intregul masiv are forma unei cetăți curmate la mijloc, cu 
marginile surpate, din stâncă golaşe. Povârnișul apusean, care se 
vede dela Braşov, e mai sălbatec şi mai impunător decât acesta 
dinspre răsărit, pe unde şi urcușul e ușor, trecând din poiana lui 
Boncotă pă valea Stânii în sus. Structura geologică a muntelui ne 


) V. Ecat. Zaharescu, Vechiul județ ai Saacului, în Bul. Soc. Geogr, 
Rom. 1922. 

explică şi aspectul lui general şi această deosebire între povâr- 
nişul lui estic și cel apusean. De unde până aci n'am întâlnit de- 
cât gresii şi marne, masivul Zăganu-Tigăile (Ciucaşul) e compus 
din conglomerat de Buceci, cu intercalări de calcar la bază. In 
timp ce Bucecii sunt însă formaţi din două stive de pături uşor 
aplecate spre linia mediană a lalomiţiei şi cu aripile suspendate 
în afară, Ciucaşul e format din pături aplecate dela Apus spre 
făsărit. Capetele apusene ale straturilor, subsăpate de ape, 
rămân suspendate în aer şi sunt roase de intemperii. De aci 
măreția şi varietatea de forme, care împodobesc ca niște co- 
lonade povârnișul prăpăstios şi sălbatec de pe laturea apusană a 
muntelui. Tot de aci urmează şi o altă deosebire între Buceci și 
Ciucaş. Pe acesta din urmă lipsesc vestitele poduri, suprafeţe largi 
Şi netede, pe care poţi rătăci ore întregi fără să urci şi să cobori 
prea mult. Pe Ciucaş precumpănesc coastele povârnite și pereţii 
abrupți. Totuş se pot observa şi aici cele trei nivele principale de 
eroziune, care au fost observate la Carpaţii meridionali. Ele cu- 
prind istoria resumată a Carpaţilor noştri, înălțați în trei faze prin- 
cipale, prin trei rânduri de smucituri, care au înviorat acţiunea 
erozivă a apelor şi au provocat aceste mari diferenţe de nivel, pe 
cari le vedem între șesurile vecine şi culmile munților. Piscul Ciu- 
caşului, de pe la înălțimea de 1700 m în sus, e hrisovul celei 
mai vechi faze din această istorie sbuciumată a munţilor noştri. 
De acolo de sus privirea ne aleargă pe mari distanțe de jur îm- 
prejur şi ne deslușeşte diferitele etape ale trecutului din ce în ce 
mai apropiat, pe măsură ce coboară spre şes. Frumuseţea priveliștei 
și bogăţia de impresii şi gânduri ce ea ne trezeşte, sunt cea mai 
bună răsplată pentru greutatea urcuşului. 

Composesoratele de păduri din Săcuime. 


Consideraţii istorico-economico-juridice. 
de Ovidiu Creangă, magistrat. 


Am studiat situaţia composesoratelor din Ardeal timp de 
vreo 5 ani, în activitatea destășurată în trei funcțiuni jude- 
cătoreşti, ce le-am deţinut în această parte a țării. Le-am 
cunoscut ca preşedinte al unei comisiuni de expropriere de ocul 
Și apoi ca preşedinte al unei comisiuni judeţene de expropriere. 
Le-am observat și studiat ca judecător de Ocol, în exercitarea 
atribuţiunilor de “prezidare a adunărilor generale și de supra- 
veghere, prevăzute de codul silvic. Le-am verificat apoi activi- 
tatea și le-am aprofundat complexitatea situațiunii lor, ca jude- 
cător de instrucție al Trib. Ciuc — judeţ care are cele mai bo- 
gate composesorate de păduri — cele mai bogate, dar și cu 
funcționarea cea mai rea şi alarmantă. 

* Composesoratele sunt obștii, proprietăți de păduri ori pă- 
Șuni în indiviziune. 

Composesoratele însă și din punct de vedere istoric și din 
punct de vedere economic şi chiar din punct de vedere juridic 
— deşi guvernate de dispoziţiile codului silvic unic pentru în- 
treaga țară — nu sunt identice cu obştiile din Vechiul Regat. 
lu special origina și istoria composesoratelor sunt diferite de ale 
cetelor de moșneni, ale obștiilor. Prin regimul cărților funduare 
și ale legiuirilor maghiare încă în vigoare, prin intensitatea co- 
merţului și industriei forestiere din Ardeal, composesoratele de 
păduri au o situațiune deosebită de a obştiilor de păduri din 
Vechiul Regat, — și sub raportul juridico-economic. 

S'a făcut o greşeală când composesoratele au fost socotite 
identice cu obștiile și li sa aplicat regimul obștiilor, prevăzut 
de codul silvic, extins în întregime, în 1924, în Ardeal. 

Unificarea legislativă trebuie, în interesul național şi eco- 
nomic, făcută cât mai urgent. Rapiditatea legiuirii unilicatoare 
nu trebuie să excludă, însă, studierea aprotundată a situaţiunilor 
speciale din provinciile de sub vechile dominaţii străine și adap- 
tarea noilor dispoziții legale la imperativele socio-economice ce 
le prezintă aceste situațiuni speciale. 

Dovada că s'a făcut o greșală când s'au extins, fără adap- 
tarea și amplificarea trebuitoare, dispozițiunile codului silvic din 
Vechiul Regat, privitoare la obștii, composesoratelor din Ardeal, 
este endemia fraudelor dela aceste din urmă instituţii, cu averi 
imense, despre care se va vorbi pe larg mai jos. 

In județul Ciuc, majoritatea composesoratelor au o avere 
imobiliară între 50.000,000 lei și 400,000,000 lei. 

Şi în timp ce legiuitorul își dă tot interesul și intervine 
cu dispoziţiunile cele mai minuţioase și categorice când este 
vorba de o avere comună de câteva sute de mii lei dela COope- 
rative, este inexplicabil de ce nu înconjură cu mai multă atenție 
şi protecțiune averile imense de sute de milioane lei ale com- 
posesoratelor de păduri din Ardeal. 

Expresiunea de „composesorat“ —- care strict vorbind ar 
însemna posesiune comună — nu corespunde exact termenului 
maghiar „Kozbirtokossâg“, care înseamnă proprietate comună. In- 
temeietorul român al cuvântului „composesorat“ a avut însă 
exacta intuiție a rolurilor şi situaiiunilor ce le-au ocupat aceste 
instituții, când le-a tradus astiei denumirea maghiară de „KOz- 
birtokossăg“. 

Intr'adevăr, membrii composesoratelor -- a căror istorie se 
urcă, la unele, cu câteva secole în urmă --- nau devenit pro- 
prietari, în adevăratul înţeles al cuvântului, ai fondurilor imo- 
biliare ce tormau obiectul indiviziunii, decât în perioada anilor 
1870 — 1880, când s'au înfiinţat cărţile fonduare. Excludem din 
această mică discuţie istorică composesoratele de dată mai re- 
centă, ce nu prezintă interes sub punctul de vedere istoric. 

Mai exact vorbind, dreptul de proprietate al composesorilor 
nu s'a perfectat decât prin consacrarea lui ca atare în instituția 
cărților fonduare. Prin intabularea în cartea ionduară, dreptul 
composesorului și-a căpătat atributul caracteristic al proprietăţii: 
jus abutendi, alienabilitatea, 


Proprietatea composesorală prin a'eastă intabulare a câ- 
știgat facultatea alienabilității interne şi externe-interne, adică 
posibilitatea composesorului de a-și instrăina dreptul său com- 
posesoral și externe, adică posibilitatea composesoratului de a-și 
îustrăina parțial ori total fondurile (care formează obiectul indi- 
viziunii.) 

Până la epoca susimenţționată drepturile composesorilor în- 
truneau numai caracterele unei posesiuni comune și perpetui. 

Spre a se vedea cum a fost forțată de întemeietorii și 
realizatorii în fapt ai cărților fonduare, cristalizarea dreptului de 
composesiune perpetuă în dreptul de proprietate composesorală, 
spre a se vedea dacă, în loc de o naturală închegare socio-eco- 
nomică, wa fost o măsluire a realităților, în scopuri naţionale 
determinate — ar trebui studiate toate lucrările de întocinire a 
cărților fonduare în ceeace privește composesoratele. 

Este lucru cunoscut că magistraţii maghiari în marea lu 
crare a comasărilor, din perioada realizării sistemului cărților 
fonduare, ghidaţi de un sentiment naţional, ca să nu-i zicem 
ȘOvin, au favorizat pretutideni elementul maghiar, defavorizând 
bine înţeles elementul românesc. Aceasta nu este o afirmație 

gratuită, pornită din sentimente corespunzătoare şovinismului 
acuzat, ci este dovedită de reaiitatea situării corpurilor tabulare 
în comunele cu populație și românească şi maghiară. Este destul 
să cercetăm câteva dintre aceste comune, ca să constatăm că 
țarina cea mai bună şi cea mai apropiată de comună este a 
locuitorilor maghiari, în timp ce ogoarele Românilor sunt tăiate 
pe costișuri de dealuri și la periferia hotarului comunal. 

Acest mod în care s'a lucrat la comasare nu poate forma 
obiect de discuții, ci se stabilește la prima vedere din aşezarea 
ogoarelor în comunele mixte româno-maghiare. 

De accea socot că nu depășesc cadrul strict obiectiv al 
acestui studiu, căruia cred că nu îi se va putea reproșa culoarea 
altor sentimente decât celui al adevărului și dreptăţii, când atrag 
atențiunea acelora care vor vrea și vor avea posibilitatea să 
aprofundeze chestiunea istoricului composesoratelor, că intabu- 
larea composesoratelor ca proprietăți de carte fonduară prezintă 
o forțare a realității juridice existente la data întocmirii cărților 
fonduare. 

Fapt cert este că la judecătoria Gheorghieni, cercetându-se 
de curând — cu prilejul chestiunilor aduse la Liga Naţiunilor 
de composesoratele din Ciuc — nu s'au putut descoperi actele 
pe baza cărora s'a făcut intabularea composesoratelor din Ciuc 
ca proprietare ale imenselor întinderi de păduri, ale întregilor 
munţi dela fostele granițe dintre Ungaria și Moldova. 

Cu toată dorinţa ce am avut-o, nu am putut obține pentru 
studiat documentele importante în această privință, care mă tem 
că tocmai acolo unde au fost mai importante pentru adevăr şi 
dreptate au dispărut. 

Trebuie să mă mărginesc, deci, în privinţa istoricului com- 
posesoratelor, la câteva date generale, verificabile pe întreg an- 
grenajul socio-economico-politic al Ardealului din a doua .ju- 
mătate a secolului trecut. 

in urma revoluţiei din 1848, mari transformări au avut loc 
în Statul austriac — transtormări de altfel paralele cu cele din 
celelalte state ale Europei. 

Notăm din aceste transformări pe acele ce n'au fost străine 
de orice influenţe cu privire la soarta composesoratelor de păduri. 

ln urma marilor tulburări revoluţionare din 1848, împăratul 
Franz losif a urmărit desvoltarea forții de coheziune a statului. 
Dealtfel un fenomen general în secolul trecut a fost concentrarea, 
întărirea forțelor sociale de coheziune și reliefarea personalităţii 
statului “distinctă de a monarhului. 

Curând după revoluţie, împăratul Franz losif a desființat 
regimentele grănicereşti, a căror origină se urcă în perioada ul- 
timii năvăliri barbare, a Turcilor, în vederea opririi cărora se 


_ 

înființaseră. Turcii erau acum în declin, apoi la răsăritul şi su- 
dui Carpaților se organizaseră două state noi, — rolul regimeu- 
telor grănicerești era deci perimat. 


Pe de altă parte, desvoltarea statului modern impunea 
crearea și desvoltarea unei armate unice și regulate, cu noi 
norme de recrutare și instrucţie, decât le aveau vechile orga- 
nizații militare — anacronice, cum erau și „regimentele grăni- 
cerești, 


In aceste regimente grănicereşti calitatea de militar se 
transmitea din tată în tiu, fără nici un triaj de selecţionare — 
Şi odată cu aceasta se transmitea și dreptul în composesoratul 
respectiv. 


Acest drept composesoral nu întrunea caracterele dreptului 
de proprietate şi anume îi lipsea /jus abutendi, 

Tăierea pădurilor de composesori se făcea numai pentru 
folosințele de foc şi clădit ale composesorilor, ceeace nu de- 
pășea Jus fruendi. Cu toate că nu existau dispoziţiuni legale de 
protecţiune silvică, nu existau nici tăieri de păduri devastatoare, 
ca astăzi sub regimul codului silvic. 


Dreptul composesorilor nu cuprindea facultatea de a da în 
exploatare şi de a comercializa lemnul. | 


Pădurile fuseseră date grănicerilor pentru ca aceștia să-și 
crească în locurile pășunabile, vitele, pentruca din aceste pă- 
duri să-și iee lemnul pentru zidit case și gospodării și pentru 
încălzit. 


Composesorii, prin urmare, nu aveau nici un drept de co- 
merț al lemnului și nici nu-și puteau înstrăina drepturile, care 
erau legate de misiunea lor grănicerească. Cu atât mai mult 
composesorâtui, luat în totalitatea sa, nu putea înstrăina tere- 
nurile, pădurile, care trebuiau să procure totdeauna hrană [prin 
creşterea vitelor], adăpost [întrebuinţarea lemnului pentru zidit 
sălașuri, case] și încălzit, grănicerilor urmași și urmaşilor ur- 
mașilor lor, care trebuiau totdeauna să păzească Ardealul de 
năvăliri. 

Prin urmare, dreptul grănicerilor nu era un drept de pro- 
prietate indiviză asupra pădurilor. 

Proprietatea nu putea fi decât a statului, pentru apărarea 
căruia îuseseră aduşi și erau ținuți și proteguiţi grănicerii, care, 
în loc de plată — armatele până în secolul trecut erau merce- 
nare — primeau dreptul de folosință sus arătat. 

Prin firea și rațiunea lucrurilor, deci, membrul compose- 
soratuiui grăniceresc nu avea decât un drept de fo/osință indi- 
viză și nu drept de proprietate indiviză. 

Desfiinţându-se, după revoluția din 1848, regimentele gră- 

nicerești, a trebuit găsită o soluțiune pentru situaţia în care să 
rămâie foştii grăniceri. 

Drepturile lor composesorale erau legate de situația, de 
rolul, de misiunea lor de grăniceri, erau contravaloarea servi- 
ciilor de apărare a țării, ce le aduceau în această calitate. 

Incetând calitatea lor grănicerească, composesorii ar fi tre- 
buit să-și piardă şi dreptul aferent, dreptul composesoral. 


Impăratul Franz losif a socotit, însă, că nu trebuie să ne- 
mulțumească o massă mare de oameni, cât erau foștii grăniceri, 
împărăția având nevoie de liniște și de aceea a menținut fo- 
știlor grăniceri drepturile dinainte. 

Socot neserioasă susținerea că împăratul Franz losif ar fi 
donat foștilor grăniceri averile composesorale. 

Avea drept împăratul, în consistenta organizație de stat din 
a doua jumătate a secolului trecut, să doneze imense întinderi 
din proprietatea statului, munţi întregi, părţi considerabile din 
teritoriul statului ? Dacă avea acest drept, ce motiv determinant 
l-a putut face să îmbunătățească soarta composesorilor foşti:gră- 
niceri 2 

Serviciile pe care generaţiile de grăniceri le aduseseră 
apărării naţionale — câte fuseseră — își pierduseră în cursul 
secolelor răsunetul. De altfel grănicerii îşi pierduseră în cursul 
vremurilor însuşirile ostășești. 

Pentru ce puteau îi, deci, recompensaţi acești foști grăni- 
ceri, care numai credință nu arătaseră împăratului în timpul re- 
voluţiei din 1848? 

Marele avantagiu ce li se putea face — și erau motive de 
liniştire a populaţiei să li se facă — era să fie menținuți în 
drepturile composesorale existente la desfiinţarea regimentelor 
grănicerești, cu toate că, prin această desființare, îşi pierduseră 
funcțiunea „socială“ căreia corespondeau drepturile compo- 
sesorale. 

O situațiune specială a avut regimentul grăniceresc din 
Bistriţa, care "fiind compus din Români, a ajutat pe împărat în 
1848 şi, deci, desfiinţarea regimentului s'a făcut întralt fel, — 
dealtiei și istoricul mai vechiu al acestui composesorat a fost 
d ferit de al celorlalte. 

Nu era rațiune să se deie fostului grănicer mai mult decât 
se dăduse grănicerului [in afară de cazul acestei excepțiuni.] 

Prin urmare, dispoziţiile ce au urmat desființării regimen- 
telor grănicerești n'au modificat și nu eră rațiune 'să modifice Și 
să amplifice drepturile composesorale, care “cuprindeau numai 
folosința și nu proprietatea. 

La judecătoria Gheorghieni s'au căutat — cu prilejul ce 

i-am menţionat mai sus —- documentele despre care se susține 
că conțin „donația“ împăratului și nu s'au găsit. 

lafăptuitorii cărților fonduare — întocmite după anul dua- 
lismului 1867, care a adus desființarea Ardealului din dreptu- 
rile-i istorice 'de autonomie şi anexarea lui la regatul Ungariei 
reinființate — sau găsit în fața acestor drepturi perpetui de 
posesiune a membrilor composesoratelor și, desinteresându-se de 
originea Și rațiunea grănicerească ce-o avuseră, le-au intabulat 
ca drepturi de proprietate. 

Desigur că ceeece i-au determinat să vadă proprietate Și 
nu posesiune în drepturile foștilor grăniceri a fost şi tocmai 
faptul că drepturile composesorilor subsistaseră desființării re- 
gimentelor grănicerești și că atunci se găseau, prin urmare, 
lipsite de caracterul 'de precaritate ce-l avuseseră în timpul exi- 
stenţii grănicereșt:. 

Socot că o analiză obiectivă a situaţiunii juridice a drep- 
turilor composesorale nu ar îi dus pe înfăptuitorii cărților ton- 
duare să decidă că composesorii sunt coproprietari. 


Faptul desființării regimentelor grănicerești nu-l socot de 
naturi, prin el insuși, de a converti posesiunea precară a gră- 
nicerilor, — Care posesiune dacă a tost menţinută a fost men- 
ținută în amplitudinea ce o avea, cu toată dispariția quasi-echi- 
valenței prestațiunii grănicereşti desființate. 


Neproducându- -se nimic care să amplifice drepturile com- 
posesorilor, acestea trebuiau privite şi acceptate în cadrul ior 
din timpul existenței grănicerești. 

Ar trebui studiate toate lucrările de întocmire a cărților 
fonduare şi a se vedea precis temeiurile ce sau avut în vedere 
la intabularea composesoratelor ca coproprietăți, ori a se con- 
statia tocmai lipsa oricăror temeiuri de intabulare a drepturilor 
de composesiune ca drepturi de coproprietate. Este trist că nu 
sau studiat deja toate aceste lucrări pentru desăvârşita apărare 
a intereselor Statului Român în procesul intentat de Unguri la 
Liga Naţiunilor, 


Dar se va pune întrebarea: ce interes aveau magistrații 
maghiari, care au întocmit cărțile fonduare, ca să măsluească 
realitatea juridică a composesoratelor ? Ce interes aveau să le 
deie composesoratelor proprietatea, pe care n'o aveau Și care 
nu putea fi decât a statului — a Statului Ungar din acea vreme? 

Intr'adevăr, Ardealul făcea parte din statul Ungariei reîn- 
ființat în 18607. La întocmirea cărţilor fonduare însă, eveni- 
mentul încorporării Ardealului la statul nou al Ungariei era prea 
recent și prea... neverosimil. 

Cât d> paradoxal ar părea afirmaţia neverosimilității acestei 
incorporări, traduce totuşi realitatea psihologică din acea vreme. 

Lovitura dată de împăratul Franz losit la 1867, prin care 
căuta să-și sprijine îmbătrânita împărăție pe trupul poporuiui 
maghiar, care arătase atâta dârzenie și șovinism în 1848, sur- 
prinsese pe toată lumea. Nimănui nu-i venea să creadă: cum 
putuse „bunul“ împărat să lovească atât de crud în hkomânii 
care îl ajutaseră cu atâta credință și vitejie în timpul revoluției 
şi să favorizeze, cu fagranta călcare a realităţilor etnice şi 
istorice, pe Unguri, duşmanii de moarte de ieri. 

Această nedreptate mo putea nimeni înţelege. 


Chiar Maghiarii din Ardeal care-și cunoşteau interioritatea 
numerică față de Români şi puternica viaţă etnică a acestora, 
se găseau neîncrezători cu privire la trăinicia nouei aşezări a 
lucrurilor. Îşi dădeau seama că prea tuseseră forţate realitățile 
istorice [ale Ardealului, care făcuse corp aparte în Ungaria 'de 
demult, în Turcia cuceritoare și în Austria recuceritoare] și et- 
nice [Românii din Ardeal erau în număr dublu ca Ungurii] Și 
se temeau să nu fie curând sdrobită această subjugare. [Acest 
curând a fost ceva mai târziu: 1918], 

Dar chiar dacă, orbiţi de șovinism, nu ar ti avut această 
temere de vremelnicia încorporării Ardealului la Ungaria, totuși 
realitatea etnică din Ardeal îi împinse pe înfăptuitorii cărţilor 
fonduare să sprijine cu orice preț elementul maghiar — să-l spri- 
jine chiar cu prețul înlăturării drepturilor statului, care atunci 
era maghiar, 

Trebuia întărită situaţia Săcuilor, prin care Maghiarimea 
vedea realizabilă nirvana maghiarizârii totale a Ardealuiui. Şi 
întărirea situaţiei Săcuilor se făcea în primul rând prin îmbu- 
nătăţirea situației lor economice. 

Cu aceste sentimente s'a lucrat la întocmirea cărților fon- 
duare, făcându-se din Săcuii foşti grăniceri proprietari ai mun- 
tilor împăduriți dinspre granițele sud-răsăritene ale fostei Un- 
garii. 

Cele mai multe composesorate de păduri din aceste părți 
âu origine grănicerească. 

In amintirea fostei situaţiuni grânicerești, multe compose- 
sorate din părțile fostelor graniţe iși mai păstrează și astăzi de- 
numirea de „Katonasâg“, iar altele abia au părăsit- o [jud. Ciuc, 
Trei-Scaunel. 

Desigur că nu toate composesoratele au origine grăni- 
cerească. 

Uuele au fost la origine arendări pe termen lung dela 
grofii latifundiari. Cu timpul, arendarea colectivă s'a transformat 
în posesiune perpetuă. Din acestea a derivat taxalismul. 


Alte composesorate au origine comunală. Printrun întreg 
proces de uzurpare, proprietăţile comunale au trecut în proprie- 

tatea locuitorilor comunei, care s'au selecționat în cursul timpu- 
rilor, rămânând în composesorat numai Maghiarii, ori aproape 
numai Maghiarii. 

Acelaș proces de defavorizare ori chiar înlăturare a ele- 
mentului românesc dela izvoarele de bogăţie ale țării a fost 
Şi aici. 

Dovadă evidentă este situația composesoratelor din co- 
munele mixte româno-maghiare, în care Românii nu figurează, 
ori figurează în număr mic și cu părți mici. 

Am pomenit de aceste două origini composesorale, dife- 
fite, mai sumar, întrucât aceste composesorate sunt în general 
de păşune şi numai excepţional de pădure (composesoratele de 
pădure singure formând obiectul prezentei studieri.) 

Am făcut aceste considerațiuni istorice asupra compose- 
soratelor [a căror istoric documentat rămâne să se construiască 
și e de dorit să se construiască cât mai repede] pentru a 
evidenția uzurparea care este la originea proprietății tabulare a 
composesorilor. 

Dacă la întocmirea cărţilor fonduare composesvratele de 
păduri nu ar fi fost întabulate ca drept de proprietate al com- 
posesorilor, când proprietatea nu putea fi decât a statului, ori a 
latifundiarilor, ori a comunelor politice — prin substituirea Sta- 
tului Român în 1918 în toate drepturile Statului Maghiar în 
ceeace privește Ardealul — și prin expropriere — statul nostru 
ar avea imense bogății de păduri, ar fi proprietarul munţilor 
întregi din versantul vestic al Carpaţilor cum este al munţilor 
din versantul estic. Din aceste păduri o parte sar îi putut di- 
stribui comunelor în mod raţional, pentru trebuințele de încălzit, 
ca păduri comunale, iar marea masă a pădurilor ar îi rămas 
statului. 

E şi în natura bogățiilor silvice, ca și în a celor miniere, 
să fie sociale, să fie ale statului. 

Este foarte rău că legiuitorul din 1922 nu a avut în ve- 
dere nimic din consideraţiile istorice de mai sus și nici această 
considerațiune de ordine socială, — pe baza cărora Sar fi impus 
exproprierea totală a composesoratelor de păduri pe seama sta- 
tului și distribuirea unei părţi din aceste păduri comunelor, în 
limitele trebuințelor de încălzit și construcţie a locuitorilor, con- 
stituindu-se astfel pădurile comunale. 

Pădurea comunală nici nu era rațiune să fie concepută de- 
cât pentru trebuințele de încălzit și construit ale locuitorilor co- 
munelor și presupune excluderea oricărei posibilități de comer- 
cializare, pe această cale, a lemnului. 

Legea de reformă agrară pentru Ardeal — în general cu 
dispoziţiuni vagi și întretăiate de lacune, teren bun pentru mi- 

crobul abuzului — întroduce cel mai încurcat regim pentru com= 
posesoraie și păduri comunale. 

Neadoptând sistemul exproprierii totale a composesoratelor 
de păduri, ce sar fi impus, după cum am arătat mai sus, a fixat 
anumite dispoziţiuni, prin care se permite exproprierea pădu- 
rilor composesoratelor, când întinderea acestor păduri întrece 
trebuințele composesorilor. 

Aplicându-se strict normele de calcul ale acestor trebuinţe, 
se ajungea să se exproprieze o prea mică întindere din pădu- 
rile composesorale, cu care se constituia o derizorie pădure co- 
munală. 

Legea agrară nu prevede, însă, nici o dispoziţie prin care 
să excludă pe membrii composesoratelor dela beneficiu! pădurii 
comunale astfel constituite. 

Românii, în general fără drepturi composesorale, sunt con- 
curați, deci, în folosirea pădurii comunale de ceilalţi locuitori ai 
comunei, care sunt și membri în composesorat. 

Apoi, nu este nici o dispoziţie în legea agrară care să 
supuie la un regim strict composesoratele, în părțile neexpro- 
priate, şi să oprească comercializarea lemnului în aceste întin- 
deri de păduri composesorale, „socotite în calculul pădurii co- 
munale“ — cum zice textul. Este absurd că părțile neexpropriate 
din pădurile composesorale să se socoată în calculul pădurii co- 
munale și totuși să nu fie supusă regimului pădurilor comunale. 


De altfe! acest regim al pădurilor comunale este foarte 
prost îngrădit, permițându-se comunelor în fapt, după cum am 
constatat de atâtea ori, comercializarea lemnului, adică între- 
buințarea lui în afara scopului de încălzit Și construit a loculi- 
torilor comunelor. 


Prin acest sistem, ori mai bine zis prin lipsa unui bun şi 
unic sistem comunal silvic, se pierd imense bogății forestiere, 
ce trebuiau să fie ale statului, ori ale comunelor. 

Și, pe deasupra, mai sunt neajunsurile reclamațiunilor la 
Liga Naţiunilor, pornite în primul rând din ținuturile Ciucului, 

Şi acest neajuns era exclus în sistemul exproprierii totale 


— sistem consequent cu el însuşi — ca și neajunsurile marilor 
devastaţiuni forestiere, a irosirii unei principale bogății na- 
ționale. 


Legiuitorul agrar din 1922 a socotit probabil composeso- 
ratele ca instituții serioase economice și de aceea le-a menţinut, 
ba chiar Me-a consolidat situația ce le-a găsit-o. 

Socotindu-le organisme “economice viabile și solide, le-a 
pus pe picior de egalitate cu comunele, exceptându- le dela Te- 
gula exproprierii totale a averii persoanelor morale, a societă- 
ților [art. 6 legea agrară din Ardeal] și le-a consacrat în situa- 

țiunea de detentoare a unei părți din marea bogăție națională 
forestieră. Ca și pe comune, mai mult decât pe comune [admi- 
nistrarea pădurii comunale, ca întreaga gestiune comunală, e 
supusă atâtor verificări din partea autorităţilor administrative 
superioare, ceeace na îost şi nu este cu gestiunea compose- 
sorală.] 

Consolidate prin dispoziţiunile legii agrare, composesora- 
tele au început să concureze, ca existență colectivă, comunele. 

Intr'adevăr, comunele sunt sub tutela autorităţilor admini- 
strative superioare, sunt celule ale statului și nu se pot mișca 
decât înlăuntrul intereselor statului. 

Composesoratele nu cunosc asemenea granițe, o asemenea 
tutelă. Guvernându-se singure, au căutat şi caută să promoveze 
alte interese etnice decât cele naţionale ale statului. Ceeace nu 
au putut face Ungurii prin comune, îndeplinesc prin COmpo- 
sesorate. 

Tendinţa centrifugală a composesoratelor maghiare, ca și 
substraturile istorice de uzurpare au fost scăpate din vedere de 
legiuitorul agrar. 

Au fost scăpate din vedere și de legiuitorul extensiunii Co- 
dului silvic român din Vechiul Regat în noile teritorii naţio- 
nale, care a mai pierdut din vedere marea epidemie de fraude 
care se organizau la composesoratele de păduri. 


Acest din urmă legiuitor, preocupat de protecțiunea imen- 
selor păduri din Ardeal, în care intraseră securile devastatoare 
a intreprinderilor forestiere, care este de sine înțeles că nu se 
puteau interesa că și generaţiile viitoare vor avea nevoie de 
încălzit şi construit şi nu se puteau preocupa de rolul echili- 
brator de ploi și climat al pădurilor, a căutat să întroducă o 
stavilă în tăierea pădurilor, — stăvilire inexistentă în legiuirea 
maghiară. Și în graba de a aduce această stăvilire nu și-a oprit 
microscopul unei adânci studieri asupra composesorătelor de 
păduri, ci le-a socotit identice cu cetele de moşneni din sudul 
și estul Carpaţilor și astfel nu a înțeles să le încadreze în alte 
dispoziţiuni legale decât cele prevăzute în codul silvic pentru 
cetele de moșneni. 

La prima vedere aceste dispozițiuni instaurează un regim 
foarte riguros pentru administrarea averii composesorale. 

Intr'adevăr, toată gestiunea administratorilor este verificată 
de adunarea generală a composesorilor, adunare prezidată de 
judecătorul de ocol. Nu se poate vinde nici o porțiune din pă- 
durile composesorale fără hotărîrea adunării generale a COompo- 
sesorilor, fără licitație publică și supralicitație şi fără aprobarea 
Ministerului de Domenii. 

In nici o materie de protecțiune a averilor și intereselor 

colective nu intervine legiuitorul cu asemenea drastice măsuri 
de garantare contra fraudelor. Se poate ca acest cadru strict să 
deie bune rezultate la cetele de moșneni. care nu au întinderi 
atât de imense de păduri cum au composesoratele, — la cetele 
de moșneni care ființează cu totul în altă atmosferă economică 
și psiho-socială decât composesoratele. 

La composesoratele de păduri din Săcuime, însă, dispo- 
ziţiunile codului silvic au rămas fără rezultat. 

Pe de-o parte dispoziţiunile stricte ale acestei legi nu se 
aplică, pe de altă parte, chiar aplicându-se, nu sunt în măsură 
să împiedece administrațiunile frauduloase. 

Dar înainte de a conclude asupra absolutei ineficacități a 
regimului de supraveghere întrodus de codul silvic, trebuie să 
arătăm care este realitatea în funcţionarea composesoratelor. 

Departe de a fi organisme economice, vii și sănătoase. — 
cum din eroare le-a socotit legiuitorul agrar — composesoratele 
de păduri, purtând păcatul originar al uzurpațiunii, sunt lipsite 
„de orice valoare economică colectivă, constitue numai domenii 
inexpugnabile de speculație și îmbogățire a paraziților compo- 
sesoratelor. | 

In judeţul Ciuc, pe care în speclal l-am cunoscut, s'a for- 
mat în sate o pătură de profitori, care sug, care  devastează 
averea composesorală mai rău decât cei mai hrăpăreţi paraziți. 

Trebuie să se cunoască bine mediul economico-socio-psi- 
hologic din Săcuime ca să se poată înțelege bine totala atot- 
puternicie a conducătorilor composesorali. 

Săcuii, deşi cu un procent de analfabetism mai mic decât 
al țăranilor români din sud-estul Carpaţilor, se găsesc la un 
nivel intelectual inferior acestora. Cu minte obtuză, cu fire în- 
dărătnică, Săcuiul este refractar ordinei obișnuite a lucrurilor și 
tendinţelor de progres social și în general oricărei bune înţe- 
legeri a intereselor colective, ba chiar a intereselor proprii in- 
dividuale. 

Ca președinte al comisiei de expropriere și împroprietărire 
m'am prezintat într'o comună din județul Trei-Scaune ca să 
primesc cererile de împroprietărire a țăranilor, în vederea în- 
tocmirii tablourilor de împroprietărire. Când am ajuns la pri- 
măria acelei comune, am fost convins că greșisem intinerariul 
fixat, întrucât nu am văzut pe nimeni așteptând în fața primă- 
riei, spre deosebire de alte comune românești și mixte unde 
găseam adunată toată comuna până la ultimii bătrâni şi schilozi. 

Intrând în localul primăriei, mi s'a explicat de notar că 
Secuilor din acea comună nu le trebuie nici o împroprietărire. 
Cu mare greutate și cu multe stăruințe am putut forma o listă 
de 13 solicitanţi la împroprietărire. 


OBCU CLUJ 


— 338 — 


Aceeași lipsă de înţelegere a măsurilor de protecţiune le- 
gală am observat-o la adunările generale ale composesoratelor, 
impuse de codul silvic, adunări generale pe care Săcuii le con- 
sideră ca o corvoadă inutilă, șicanatoare, impusă de autoritatea 
română, în loc să vadă în acele adunări exercitarea plenitudinii 
drepturile lor de titulari ai averilor composesorale. Despre re- 
fractarismul composesorilor săcui în fața ideii de control co- 
lectiv a administrațiunii averii composesorale, voiu vorbi pe te- 
meiuri de cazuri întâmplate, mai jos. 


Pe lângă acest simplism și retardatarism, Săcuii se afirmă 
printrun extrem șovinism etnic, 

Când este vorba de o rezistență, de o manifestațiune con- 
tra intereselor de stat român, Săcuii capată o putere rară de 
solidarizare și fanatism. 

Simplismul, retardatismul și extremismul șovin al compo- 
sesorilor săcui face ca conducătorii composesoratelor să aibă o 
putere absolută, discreţionară asupra averii composesorale. 


Composesoratele de păduri sunt focare de fraudări. Cu 
toate acestea, în timpui îndelungat cât am avut sub ochii mei 
composesoratele, nu am văzut o adunare generală a compose- 
sorilor care să iee iniţiativa sesizării instanțelor represive judi- 
ciare în contra administratorilor necinstiţi. Şi ceeace este mai 
straniu, chiar în cazul vnor fraude enorme și evidente — cum 
am avut atâtea sub instrucțiune — nu am putat constata la 
composesoratele respective o nemulțumire, o revoltă generală 
contra fraudatorilor descoperiți. 

Ba, în loc de sprijinire a urmăririlor penale începute, am 
avut de întâlnit acțiuni tocmai contrarii din partea adunărilor 
generale a composesorilor, care'se grăbeau să deie descărcarea 
de gestiune administratorilor inculpaţi, ori chiar să-i scoată de 
sub inculpare, în cazurile în care codul penal ardelean dă 
această facultate părții vătămate, de cererea prealabilă a căreia 
face să depindă deschiderea acțiunii penale [delictul și crima 
sustracțiunii și delictul gestiunii frauduloase.] 


Sunt nemulțumiri la composesoratele de păduri din Să- 
cuime întradevăr, dar nu în massa mare a composesorilor, ci 
numai în pătura elementelor mai răsărite dintre composesori, 
care vreau să profite, care ţin să „mulgă şi ei vaca“ bogățiilor 
composesorale. 

Cei care denunță fraudele sunt numai cei care au fost în- 
lăturaţi dela posibilităţile de câștig pe spinarea massei compo- 
sesorilor și cei care țin să facă și ei parte din conducerea com- 
posesoratelor. 

De lupta dintre cei ce se bat pentru locurile de conducere 
massa composesorilor este străină, — chiar dacă susține pe unii 

ori pe alţii nu înțelege resortul fascinantei atracţiuni a cuceririi 
conducerii. 

Composesoratele de păduri sunt conduse, conform dispo- 
zițiunilor codului sllvic, de un consiliu de administrație, ori de 
direcție, — cum se numește de obiceiu — compus din cinci 
membri. 

Dintre aceştia, în general, numai unul este cu posibilităţi 
mintale mai desvoltate, ceilalţi sunt ţărani, mai mult ori mai 
puţin simpli, chiar când averea composesoratului numără mai 
multe mii de jugăre pădure bătrână [în valori de zeci și sute 
de milioane lei.] 

Cel cu posibilitățile mintale, cărora corespunde aproape 
totdeauna lipsuri morale, este fac-fotum al composesoratului. 
Poate fi preşedintele consiliului, dar poate fi numai secretar. 
[Cum a fost cazul composesoratului Cârța cu secretarul licenţiat 
în drept.] 

Preşedinte, de multe ori, dintre cei mai simpli, este un 
om de paie, care acopere cu situațiunea și simplitatea sa su- 
premă, toate manoperele, toate fărădelegile regisate de admini- 
stratorui tac-totum. 

Fiecare membru al consiliului are o situațiune aducătoare 
de bune câștiguri: unul preşedinte, altul casier, al treilea ad- 
ministrator de pădure, etc. 

Unul din ei — cum am spus — ori, mai rar, doi, pun la 
cale afacerile care să le deie posibilitățile de furătură și-și re- 
zervă principalul din pradă. Ceilalţi, lipsiţi de putinţa de înțe- 
legere a întregii anverguri a afacerilor, se mulțumesc cu pro- 
fituri mai moderate. 

Pe lângă acest consiliu funcţionează o comisiune de supra- 
veghere, care ar corespunde cenzorilor. 

Comisiunea de supraveghere este compusă dintrun mare 
număr de membri, în general peste douăzeci. La prima vedere 
administrarea composesoratelor este riguros controlată de un 
foarte mare număr de cenzori, — mai mult chiar decât prevăd 
"dispoziţiunile codului comercial. 

Realitatea însă este cu totul alta. 

Această comisiune de supraveghere este anume instituită 
spre a exclude orice supraveghere ori control al gestiunii admi- 
nistratorilor. 

Şi față de adunarea generală a composesorilor şi față de 
autorităţi, consiliul de direcţie scoate totdeauna înainte apro- 
barea comisiunii de supraveghere, cu a cărei abilitare cată a 
acoperi toate neregulile gestiunii, toată irosirea averii compo- 
sesorale. 


OBCU CLUJ 


— 349 — 


Comisiunea de supraveghere, însă, este compusă din țărani 
simpli, cărora popularitatea ce o au în adunarea generală şi 
căreia se datorește alegerea lor, nu le poate acoperi lipsa ori- 
cărei priceperi de controlare a mecanismului complicat de ma- 
nipulare a bogăției lemnului. 

In jocul de milioane de lei, ori chiar de zeci de milioane, 
bani ce-i reprezintă exploatările forestiere dela composesorate, 
Sar cere dela cenzorii gestiunii cel puțin cunoștințe de conta- 
bilitate, dacă nu și de tehnică silvică. 

În loc de aceste cunoștințe, simplii ţărani din comisiunea 
de supraveghere aduc pofte ascunse de profituri. 


Pentru a imuniza orice nocivitate de control din partea 
pretinşilor „cenzori“, consiliul de direcţie le împarte mici posi- 
bilități de ciupeală. 

Bazându-se pe nepriceperea „supraveghetorilor“ și pe lă- 
comia lor, direcțiunea îi implică în actele de administraţie. In 
loc de a le lăsa rolul de cenzori, care la epoci determinate să 
controleze gestiunea deja îndeplinită a admistraţiei, îi face păr- 
tași în administraţiune. Şi anume, supune aprobării „comisiei de 
supraveghere unele acte de administrație mai importante [pentru 
a lăsa răspunderea „supraveghetorilor“], ori alte acte de natură 
a fi supuse desbaterii adunării generale a composesorilor, sub- 
stituindu-i-o cu flagranta călcare a dispoziţiilor codului silvic. 
Apoi numește pe „supraveghetori“ în diferite comisiuni, plătite 
cu diurne grase. 

Pentru cea mai neînsemnată chestiune, pentru orice litigiu, 
consiliul de direcţie dispune deplasarea unei comisiuni la fața 
locului pentru referare ori trimiterea unei delegaţiuni la diferite 
autorităţi ori la vre-un avocat. 

Cu cheltuielile de transport și diurnele ce le iau astfel 
„Supraveghetorii“, în baza dispoziţiilor direcţiunii, orice efectivă 
controlare din partea acelora este moralmente irealizabilă. 

Apoi, pe cei mai isteţi dintre membrii consiliului de su- 
praveghere, administrația composesoratelor îi numește în dele- 
gațiunile de predare a lemnelor vândute, în care posibilitățile 
mari de câștiguri le înneacă orice veleitate de îndârjire cen- 
zorială. 

Pe cei mai răsvrătiți, care sar îi rătăcit în comisiile de 
supraveghere, îi încarcă cu acele însărcinări, din care nu mai 
pot ieși nemurdăriți de conruperea cumpărătorului de lemne, 
care plătește comisiunile de predare spre a obține cantități de 
lemne mult mai mari decât cele vândute de composesorat, 

Nepriceperea supraveghetorilor, amestecarea lor în profituri 
— pe de altă parte numărul ior mare — exclude orice posibi- 

litate a comisiunii de supraveghere de a îndeplini misiunea 
cenzorială. 

Să presupunem totuși că, cu toate aceste vicii înăscute, 
comisiunea de supraveghere ar surprinde o fraudare a direc- 
țiunii, pe care ar trage-o la răspundere. 

la asemenea caz, justificarea administratorilor este simplă 
și putem spune ingenioasă. | 

— Am luat — spun în asemenea cazuri — dar nu pentru 
noi. Ceeace am sustras are un scop înalt.... Nu interesul -no- 
stru l-am urmărit, ci interesul Maghiarimei ! 

Şi dovedind că sau dat ceva sume de bani partidului 
maghiar, ori că s'au trimis la Budapesta, „supraveghetorii“, în 
extrem smul lor şovin, nu mai pot face scandal. Chiar consta- 
tând că profitul principal a rămas totuși administratorilor, tre- 
buie să tacă, spre a nu trăda subsistenţele ascunse ale acțiu- 
nilor maghiare, mai mult ori mai puţin și ele ascunse. Trebuie 
să tacă şi, tăcând, caută și ei să guste câte ceva din marea 
pradă composesorală. 

- Aceasta este comisiunea de supraveghere a composesora- 
telor de păduri. | 

Dacă numeroasa comisiune de supraveghere aprobă ge- 
stiunea administraţiunii, adunarea generală nu are nici o posi- 
bilitate de a refuza descărcarea. 

De altfel toţi composesorii mai răsăriți fac parte din con- 
siliul de direcție și comisia de supraveghere încât în massa com- 
posesorilor nu se găseşte nici unul care să poată ridica vre-o 
opunere contra descărcării de gestiune, sau, mai bine zis, sunt 
numai aspiranţii la conducerea composesoratului. 

Aceştia însă, nefăcând parte din comisia de supraveghere, 
nu au posibilitatea de a dovedi fraudele și, deci, trebuie să se 
mărginească la vagi protestări, care sunt înlăturate prin argu- 
mentul, aruncat subteran de conducători în massa composeso- 
rilor, că au trebuit trimiși bani pentru propaganda revizionistă 
ori ceva asemănător. 

Faţă de acest argument șoptit şi tăinuit, composesorii săcui 
nu mai pot vedea nici o fraudă, oricât de bine ar putea fi do- 
vedită de partidul aspirant la conducere. 

Gestiunile, oricât de frauduloase, sunt astfel primite de 
adunările generale ale composesorilor. 

Aspiranţii la conducere, nemulţumiţi, fac atunci denunţuri 
în justiție, “dacă nu se tem de obstrucfia la care vor îi supuși 
din partea locuitorilor săcui „conştienţi“, pe motivul că prin 
aceste denunțuri se pun bețe în roate și se tradează acțiunea 
maghiară, în manifestările-i ce trebuie să rămâie tăinuite. 

Se înţelege dela sine că această teamă de obstrucţie face 
să fie rare denunțările fraudelor dela composesorate. 

In această situaţie, rolul justiției respective este foarte greu. 

Mulțimea composesorilor îurați, privesc cu ură pe pro- 
curorul și judecătorui de instrucţie care vine să le caute averea 
furată. | 

Este tipic în această privinţă cazul composesoratului To- 
mești din județul Ciuc. Un milion și jumătate lei dispare într'o 
bună noapte din cassa composesoratului. Se fac ample cercetări 
prin jandarmi, detectivi, prin autorităţile judiciare, în curs de 
un an de zile. Se descopere în sfârșit autorul îurtului, care ră- 
pus de probele zdrobitoare, se spânzură în preziua arestării. 


Ei bine, composesorii, în loc să stea în ajutor cercetărilor 
justiției, pentru descoperirea restului banilor furați şi a compli- 
cilor, întrunindu-se în adunare generală fac scandal în jurul 
morţii inculpatului, insinuând că ar îi fost bătut de jandarmi și 
Chiar și omorit și cerând anchetarea cazului, iar pentru inter- 
venţiile ce trebuiau făcute, în vederea ordonării anchetei, pun 
în joc mari sume de bani. 


Aşadar composesorii din Tomeşti — cu pădure nu prea 
mare de altfel — în loc de a se preocupa de nenorocita lor 
avere prădată, în loc de a sta alături de organele judiciare, care 
descoperiseră pe un vinovat și o parte din banii furați, în loc 
de a cere urmărirea imediată a presupușilor tovarăși ai bandi- 
tului, cu situaţii înalte în conducerea composesoratului — în loc 
de a se preocupa de nevoile lor materiale, care constitue obiectul 
ființării composesorale — se ridică în acuzatori contra jandar- 
milor, căutând a aduce pe calea anchetelor și altor intervenții, 
înlăturarea lor din judeţ. 

Ce i-a putut face pe aceşti nenorociți composesori, prădaţi 
în modesta lor avere, de a se erija în acuzatorii autorităților, 
care erau pe calea de a le readuce înapoi bogăţia furată? 

Numai o minte cu totul obtuză, numai un feroce şovinism 
de Săcui a putut duce la o atitudine potrivnică propriilor in- 
terese. 


lată cum composesorii din Tomești își înțeleg interesele, 

cum îşi apară averea. 
fost destul să li se șoptească de conducătorii, interesați 

în încetarea urmărirei, că autoritățile românești urmăresc distru- 
gerea composesoratelor, pentru ca să opună toată duşmănia lor 
acelor autorități, care puneau toate sforțările să le aducă înapoi 
banii de care fuseseră prădați. 

Alt caz, tot atât de caracterstic, pentru dovedirea atmo- 
sierei stranii ce domnește ia composesoratele săcuești de păduri, 
este cel al composesoratului Cârța. 

In timp ce judecătorul de instrucţie, după o muncă de zi 
și noapte, cu ajutorul unor mari expertize, stabilește că s'au co- 
mis de consiliul de direcție enorme fraude de mai multe zeci 
de milioane de lei, composesoratul Cârța, întrunit în adunare 
generală extraordinară, hotărăște retragerea constituirii ca parte 
civilă a composesoratului și veștejește pe cei ce au denunţat 
fraudele. | 

Ar îi fost în stare să veştejească și pe judecătorul de in- 
strucţie și pe procuror de „năcazurile“ ce le aduceau asupra 
composesoratului. 

Necazurile erau că se ridica de aceștia vălul gros de peste 
geshiunile acestui composesorat și se făceau descoperibile marile 
sume de bani ce se trimiseseră pentru propaganda iridentistă. 

Sa spus odată: „patrie, patrie, multe crime se comit în 
numele tău !“ 


Câtă furătură se face la composesoratele săcuieșşti în nu- 
mele aspirațiilor etnice maghiare de răsturnare a ordinei sta- 
bilite în 1919, în Europa! 

Acestea sunt adunările generale ale composesorilor: acopăr 
orișice fraudă când li se şoptesc vorbe scumpe, agitate, Și li se 
șoptesc totdeauna. 

Prin urmare, lipsiți de orice control, administratorii, în 
special unul ori doi, cei atotputernici, sunt stăpânii absoluți, 
discreționari, ai averilor composesorale, de multe ori imense. 
Am arătat cum întrun fel, smulg orice capacitate cenzorială 
„comisiunii de supraveghere“ și cum în altfel, reduc la tăcere 
adunările generale, — în cazuri rari, când ar îi mai dârze. 

Rămâne un singur control: cel al judecătorului de ocol. 
Judecătorul prezidează adunările generale. Dar rolul lui, cum îl 
designează dispoziţiile codului silvic, este mai mult pasiv. Asistă 
și conduce desbaterea. Intervine doar atunci. când se aduce o 
hotărîre contrară legii. | 

Nu este nici obligat niri îndreptăţit să verifice gestiunile. 

Pune doar în vedere adunării generale concluziunile cen- 
zorilor, care am arătat cine sunt: faimoasa comisie de supra- 
veghere. | 

Dar chiar dacă ar fi îndreptățit și obligat să controleze 
gestiunile, în Săcuime, cu composesorate în fiecare comună şi 
cu averi foarte mari, ar fi în incapabilitate s'o facă, filnd ab- 
sorbit de multiplele și încărcatele lui atribuţiuni conferite de legi. 

De, altfei multe sunt cazurile când conducătorii compose- 
soratelor, fără să comunice adunării generale, ori fără să le ţie 
legal, sub presi:denţia judecătorului, iau hotărîre de vânzare a 
pădurilor şi le execută. 

Să presupunem, însă, că pentru a se decide vânzarea unei 


OBCU CLUJ 


păduri, composesoratul ține adunare generală regulată. Se ho- 
tărăşte de aceasta vânzarea pădurii. 
Judecătorul de ocol, odată terminată adunarea, pleacă. 





In urma sa, consiliul de direcție, fără licitație publică, >; 
vinde pe prețuri scăzute pădurile şi se lipsesc de formalităţile — : 
de încuviințare a vânzării din partea Ministerului de Domenii. $ 

Lipsa licitației şi a acestor formalități aduce desigur mari Ă 
pagube composesoratului din cauza ocolirii acestor garanţii de „i 
regularitate, — dar panta enormă a fraudelor este în modul cum i 


se predau cantitățile de lemne vândute. 

Anume, spre a avea poarta deschisă pentru jefuire şi îm- 
bogățire, administratorii fac vânzările de lemne pe cantități cu- 
bice de lemne și nu pe întinderi de pădure, pentru a nu puiea 
fi ușor controlați asupra modului cum au executat vânzarea. 

Vând de exemplu 10,000 metri cubi de lemne, nu 50 ju- 
găre de pădure, căci în loc de 10,000 metri cubi pot preda 
35,000 metri cubi fără a îi probabilitate să fie prinşi — ceeace 
nu Sar putea în cazul vinderii pe întindere, care se poate ve- 
rifica oricând şi după tăiere. 

Este drept că și cantitatea cubică de lemne tăiate întrun 
loc dat se poate stabili prin măsurarea cioatelor şi calcula după 

anumite tabele, — dar aceasta se poate face mult mai greu. O E 
asemenea expertiză costă mult, ca timp şi ca cheltuială. De aittel î 
sunt cazuri când explotările devastatoare, spre a nimici orice E 
posibilitate de control, distrug și cioatele. i 


Judecătorul de ocol, în adunările generale anuale, în care 
trebuie dată descărcarea de gestiune — de altfel acestea nu se 
țin regulat odată pe an — poate observa neîndeplinirea forma- 
litățior legale în vânzări, dar este în imposibilitate să facă vre-o 
verificare a modului de predare a lemnelor vândute. i 
Trebuie conclus deci, că regimul fixat de ocolui silvic 
composesoratelor nu a dat deloc rezultate bune. Dispoziţiunile : 
din acest cod nu îngrădesc și nu apără aproape de loc compo- 
sesoratele de administrările frauduloase. 
Dovada este în realitatea tristă dela composesorate, îne- 
cate într'o endemie de fraude. 


La toate composesoratele se fură — nu se fură doar la 
acelea care au pădure mai puţină și care n'o dau în exploatare. 
Composesoratele sunt autorizate în fiecare an să taie câte 
o porțiune din pădure, din care se distribuie composesorilor, în 
proporţia drepturilor respective, lemne pentru încălzit, construit, 
— dar fiecăruia îi rămâne şi de vândut. 
Ș | 
Distribuirea lemnelor din parchetul anual nu se face, însă, 
gratuit composesorilor, ci aceștia sunt obligaţi să plătească o 
anumită sumă de bani pentru fiecare drept. 

Afară de această distribuire de lemne, composesoratele 
vând spre exploatare firmelor forestiere porţiuni de pădure. 

In aceste dări în exploatare se comit fraudele cele enorme. 
In loc să deie exact cantităţile vândute, consiliul de direcţie 
predă cumpărătorului cantități duble, triple ori chiar mai mari. 

Bineînţeles nu fără mari profituri pentru atotputernicii com- 
posesoratului. 

Dar cel puţin, după această devastare a pădurilor compo- 
sesoratului, composesorii ar trebui să primească părţile cuvenite 
din prețul încasat; mic cum este ar fi destul de bine să fie 
împărțit composesorilor. 

in nefericire această distribuire a banilor încasaţi din 
vânzări de lemne nu se face de cele mai multe ori. 

1. Sunt păstraţi în casa de bani spre a îi furați total, ca 
ia Tomești. 

2, Sunt întrebuințați în câte o bancă clandestină, alăturată - 
composesoratului pentru cămătărie. Cel puţin composesorii nu 
sunt scutiți de plata cametei la împrumuturi. Banca nu are nici 
o fiinţare regulată, astfel încât banii se pot fura fără nici un 
pericol de descoperire [cazul composesoratului Cârţa.] 


3. Banii sunt donați și irosiți fără nici un folos pentru 
composesori. Cazul tipic în aceasta privință este composesoratul 
Joseni, județul Ciuc, cu imense bogății de păduri, care a avut 
mereu vânzări pentru exploatare Şi care nu are decât datorii — 
deşi nu s'a distribuit composesorilor nimic din prețurile încas- 
sate din vânzări. S'au donat în schimb 3,00),000 bisericii ro- 
mano-catolice. 

4, Se întrebuințează pe ascuns în subvenţionarea acţiunilor 
maghiare. Din cele câteva miliarde de Lei ce reprezintă totalul 
fraudelor composesorale din 1920 până astăzi, cel puţin 2—3 
miliarde au urmat această cale. 

5. Ori se cheltuesc într'o foarte costisitoare administrare : 
lefuri, diurne, cheltueli de deplasare pentru comisiuni. 

Sunt rari cazurile când se distribuie și composesorilor bani. 
În general, composesorii nu profită nimic 'din averea Compose- 
sorală, — chiar rația anuală de lemne o plătesc. 

Dreptul composesorului este prin urmare mai mult fictiv, 
Pădurea composesorală este numai nominal a massei compo- 
sesorilor. | 

lată deci că composesoratele de păduri sunt departe de a 
fi organisme economice vii şi sănătoase. 

Sunt pete negre, sunt isvoare de cangrenă în corpu etico- 
economic al statului. 

Neexistând fără fraude, composesoratele răspândesc pre- 
tutindeni microbul conrupției. 

Conrupţi de comercianții necinstiți forestieri (în general 
Evrei), administratorii composesoratelor conrup şi ei, la rândul 
lor, pe membrii „supraveghetori“ și cu forțe unite, comercianții, 
cu conducătorii composesorali, conrup pe pionii autorităților de 
stat care le-ar sta în calea lăcomiei lor devastatoare. 

In registrele unei firme forestiere am descoperit un cont, 
în care sunt trecuți sute și sute de vânduți Mamonei — Contul 
Avadic — contul conrupţiei. 

Este lucru constatat din registrele mai multor compose- 
sorate că s'au întrebuințat fraficanți de influență plătiţi cu lem- 
nul de pe mii de jugăre de pădure, de a căror rușinoasă ac- 
iune e mai bine să nu mai vorbim. 

Din nefericire, traficul de influență nu este pedepsit de 
legiuirea în vigoare în Ardeal. Apoi, 'gestiunile frauduloase co- 
mise până la | Decemvrie 1928 au fost amnestiate. 

Se impun urgente măsuri legislative pentru curmarea ace- 
stei negre situații dela composesoratele de păduri. 

Când se iau sub deosebita protecțiune a legii, coopera- 
tivele cu modeste averi sociale, trebuie să se deie de legiuitor 
toată atențiunea și interesul composesoratelor de păduri, unele 
cu averi de jumătate miliard de Lei. 

Trebuie neîntârziat instituit un regim care să nimicească 
cangrena dela composesoratele de păduri. 

Incapacitatea arhidovedită a composesorilor de a-și admi- 
nistra pădutile composesorale, îndreptățește pe stat să institue 
pentru aceste averi o administraţie proprie, sub directa supra- 
veghere şi imediatul control al organelor de stat. In acest nou 
regim, apoi, trebuie să se manifeste și ecoul vechilor drepturi 
de proprietate ale statului, uzurpate în decursul timpurilor. O 
reparare totală a acelor uzurpări ar îi ețatizarea pădurilor com- 
posesorale. In tot cazul, chiar un regim de parțială, de diluată 
etatizare ar aduce, pe lângă o doză de reparare a uzurpărilor și 
încetarea prea urâtelor stări de lucruri dela composesoratele de 
păduri. 

Nu ne îndoim că un pas energic în această direcție cu- 
rând se va face. 


Mercurea-Ciuc, 17 Maiu 1932. 

Ștefan Mailat 


Domnul Făgărașului 
(1502— 1550) 
de Pr. Octavian Popa 
profesor secundar. 


(Urmare) 
Continuarea luptei. 


Cu moartea lui Zapolia influința și puterea lui Martinuzzi 
a crescut și astfel Călugărul a devenit și mai primejdios pentru 
voevodul Mailat. Dar nu numai voevodul avea să se teamă de 
puterea crescândă a Fratelui Gheorghe, ci și alţii vedeau cu 
ochi răi această creștere. Și cum Mailat ceruse și mai înainte . 
înlăturarea Călugărului din fruntea trebilor țării, acum întreagă 
rezistența lui era privită ca o luptă contra stăpânirii atotputer- 
nice a urgisitului călugăr. Astfel popularitatea lui Mailat a cre- 
scut și simpatiile față de el s'au înmulțit. 

Martinuzzi, îndată după moartea regelui, a dat ordin peniru 
intensificarea asediului și pentru a bloca astfe! Făgărașul, încât 
Mailat să nu poată avea contact cu cei din afară şi să nu afle 
de moartea regelui. Dar modul, în care a executat Valentin T5- 
r5k ordinul de asediu, a lăsat destulă posibilitate lui Mailat, ca 
să ţină legături cu lumea din afară, cu prietenii din Ungaria şi 
cu Ferdinand. Astfel i-a fost ușor să afle și despre moartea lui 
Zapolia. 

Vestea despre asedierea Făgărașuiui a fost primită cu o 
vie nemulțămire de o mare parte a magnaților din Ungaria, cari 
— încă fiind în viață Zapolia — au intervenit să înceteze 
asediul Făgărașului și urmărirea popularului voevod. După 
moartea regelui mulți se gândiau să intervină cu putere armată 
în ajutorul prizonierului din cetatea Făgărașului. Aceasta o ştia 
bine Mailat şi bizuindu-se şi pe ajutorul promis de Ferdinand, 
despre ce îl avizase cumnatul său, a continuat rezistența și când 
sub zidurile cetății Făgărașului Călugărul a trimis o armată mai 
numeroasă. 


Mișcarea magnaţilor din Ungaria în favorul lui Mailat a 
luat o întindere serioasă, încă pe când trăia Zapolia. Regina 

Ana, soţia lui Ferdinand, care era în străinătate, înștiințată de 
Mailat despre cele petrecute în dietele dela Târgu-Mureș și 
Turda, a trimis pe Mihai Erdâdy la Zapolia cu o scrisoare, în 
care cerea acestuia să lase în pace pe cei doi voevozi, pentrucă 
ea altcum nu se mai simte în stare să rețină pe magnați, cari se 
pregătesc de plecare cu trupele lor în ajutorul Făgăraşului. Mi- 
şcarea era foarte serioasă și lua un caracter de epopee. Perenyi, 
Sigismund Balassa şi alţii erau înfuriați din cauza asediului 
Făgărașului și în tot Ardealul sa lăţit vestea, că acesta din 
urmă și-a vândut proprietățile, ca să poată forma o armată pu- 
ternică, spre a veni în ajutorul lui Mailat. Emeric Balassa și 
alții mulţi dintre magnații ardeleni au trecut din nou pe partea 
lui Mailat. | 

| Martinuzzi şi Petrovici, încredințaţi de Zapolia cu tuto- 
ratul fiului său, se trudeau să susțină pe aderenţii lui Zapolia 
în credința față de fiul său. Pe Ştefan Verbăczy și pe loan 
Eszeki, episcopul de Pecs, i-au delegat să meargă la Constan- 
tinopol, ca să câștige graţia sultanului pentru micul moștenitor, 
iar în fruntea trebilor ardelene au ajuns Baltazar Bornemissza 
Petru Petrovici, Gaspar Dragfi și loan Kâliai. 

Martinuzzi se gândia acum să câștige pe Mailat pentru 
Izabella și fiul său, chiar cu prețul unor concesiuni mari. La 
încercarea aceasta era îndemnat nu numai de dragul Izabellei 
şi a fiului său, ci şi pentru apărarea intereselor sale. Văzând că 
asediul contra Făgărașului nu dă nici un rezultat, se temea, că 
în ajutorul lui Mailat vor veni voevodul Munteniei Radu, prie- 
tenii din Ungaria şi Ferdinand. In acest caz ar fi pierdut nu nu- 
mai cauza Izabellei şi a fiul ei, ci și pea saproprie. De aceea a 
trimis la Mailat pe Mihail Telegdy, spre a pertracta condiţiile 
de pace. Dar Telegdy, cât ce a luat contact cu Mailat, a fost 
cuprins de admirație față de acesta și a trecut pe partea lui. 
Martinuzzi atunci a ordonat o mai severă asediere, ca să în- 
frângă prin arme pe primejdiosul voevod. Totodată a trimis soli 
la domnul Munteniei promițându-i Vinţul şi Vurpărul, dacă va 
îmbrățişa cauza micuțului loan Sigismund. In acelaş timp a 
cerut şi ajutorul lui Soliman. | 


Toate au fost înzădar. Făgărașul rezistă cu tărie, încercările 
de împăciuire au eșuat, iar magnații din Ungaria, în frunte cu 

Perenyi, Frangepân, Sigismund şi Menhert Balassa în consfă- 
tuirea ținută în Agria (Eger) au cerut încetarea imediată a ase- 
diului Făgărașului. Perânyi şi Balassa s'au pregătit să vină cu 
armatele lor spre a elibera Făgăraşul. 

Atunci Călugărul, văzându-se serios ameninţat, a ordonat 
încetarea asediului și retragerea armatei de sub zidurile Făgă- 
rașului pela jumătatea lui August 1540. 

Călugărul a plecat în Ungaria cu rămășițele pământești 
ale lui Zapolia, încredințând conducerea Ardealului căpitanului 
suprem Baltazar Bornemissza. Cauza Izabeliei și a micului său 
fiu sta destul de rău. Opoziția vehementă a lui Mailat, alipirea 
magnaților la acţiunea lui, înmulţirea aderenţilor lui Ferdinand, 
au pus pe gânduri pe Martinuzzi. Spre a nu pierde timp, a 
grăbit plecarea delegaţiei la Constantantinopol, dându-i îndru- 
mări, ca să arate sultanului că neîmplinirea datorințelor trebue 
atribuită răscoalei lui Mailat, care a răpit timpul din urmă al 
regelui loan și al său și să acuze pe Mailat de necredință. 

Mailat presimția, că Martinuzzi va unelti contra sa la Con- 
stantinopol, de aceea pe ascuns și-a trimis și el oamenii acolo, 
ca să urmărească deaproape intrigile Călugărului. Trimişii săi 
înaintea sultanului au tras la îndoială, că văduva Izabella ar 
avea prunc legiuit și au arătat cât a trebuit să sufere stăpânul 
lor chiar pentrucă a voit să țină Ardealul în credință față de 
sultan. Mailat ruga pe Soliman să-i dea lui Ardealul, asigu- 
rându-l, că va aduce întreagă Ungaria sub stăpânirea Sultanului.!) 


Tragedia. 


Văzându-se scăpat de asediu, Mailat a început cu mai 
multă putere să lucreze pentru ajungerea idealului său. El spera 
tare, că împrejurile îl vor favoriza şi moartea lui Zapolia va 
aduce împlinirea visurilor sale. El își da seamă, că deocamdată 
locul său e lângă Ferdinand. Deşi Călugărul prin oamenii săi 
lucra, ca să-l atragă lângă Izabella, Mailat vedea bine, că el pe 
lângă regină nu va avea niciodată vre-un rol mai însemnat, atât 
din cauza trecutului său, nefiind el niciodată aderent sincer al 
jui Zapolia, cât și din cauza Călugărului, cu care el nu putea 


1) Majlâth B. 82—85, Szilâgyi |. 211—272, Szâdeczky 19. 

să se împace și să stea alături. Ura personală şi interesele lor, 
cari se ciocneau în capete, excludeau orice colaborare. 

Idealul lui Mailat, cum ştim, era deslipirea Ardealului de 
Ungaria și ajungerea saca principe al Ardealului. Idealul acesta 
îi trământa creerii ziua şi noaptea și toată activitatea sa de aci 
încolo se desvoaltă în aceasta direcție. 

Știind el, că Ferdinand va cere respectarea păcii dela 
Oradea și va pretinde întreagă țara dela Izabella, spre Ferdi- 
nand și-a întors şi Mailat privirile, dar în acelaş timp lucra 
astfel, încât să nu atragă nici mănia Turcilor, nici să-și înstrăi- 
neze prietenii, cari țineau la Izabella și la fiul său. 

Mailat pregătind bine terenul pentru scopurile sale, laolaltă 
cu celalalt voevod, cu Balassa, a convocat dieta ardeleană la 
Sighişoara pe 29 August 1540. Păşind cu precauţiune şi cu în- 
țelepciune a câștigat simpatiile celor ma! mulţi şi hotărârile 
luate au fost după voinţa lui. Ca să-i împace pe toţi, dieta a 
anunţat, că Ardealul pe acela îl va recunoaşte de rege, pe care 
îl va alege Ungaria, dar în acelaş timp a mărit cercul de acti- 
vitate şi puterea voevozilor, pe cari i-a ales căpitani supremi, 
deşi Călugărul numise căpitan suprem pe Bultazar Borne- 
missza. Pe lângă aceasta cei doi voevozi-căpitani au fost încre- 
dințați cu administrarea băilor și li s'au votat dări. Dieta a mai 
ordonat, ca Bornemissza să nu atace pe nime, iar cei doi voe- 
vozi să folosească puterea armată numai contra duşmanilor ex- 
terni.! 

bin dieta aceasta Mailat a ieşit intărit. In timpul dietei 
trei scaune săcuești și mai mulți magnați s'au alăturat la el, a 
ajuns căpitan suprem laolaltă cu Balassa şi dispunea de veni- 
tele Ardealului.?) 

indatăce s'a împrăștiat dieta dela Sighișoara, voevozii au 
pretins dările de războiu votate, apoi Mailat a asediat Gurghiul, 
iar Balassa Veciul, Almașul și Diodul. Au început după aceea 
să prigonească pe aderenţii lui Zapolia şi să cucerească Ar- 
dealul. La aceste măsuri îl îndemnau şi veştile sosite din Con- 
stantinopol, unde afacerea sa părea că stă bine, mulțumită prie- 
tiniei beiului Bali-Cuciug.?) 

1) Szilăgyi j 273, Majlâth B. 87. 

2) Szilăgyi |. 
3) Majlâth B. 88. 

Sublima Poartă ma dat crezământ deplin cuvintelor lui 
Mailat cu privire la fiul lui Zapolia, dar totuşi au deșteptat 
bănuială. Solimau a trimis doi ceauşi, pe unul la Izabella în 
Buda, pe altul în Ardeal, ca să afle la fața locului, cum stau 
lucrurile. | 

In Ardeal a venit un ceauș cu numele Sinan. Indatăce a 
sosit, Mailat a luat contact cu el și apoi în grabă mare a con- 
vocat dieta la Brateiu pe 21 Sept. 1540, ca să asculte cuvântul 
trimis de sultan. Sinan în fața staturilor ardelene adunate a 
declarat, că dupăce sultanul a cuprins Ardealul cu arma, Âr- 
delenii sunt sclavii săi și au să-i împlinească poruncile. Soli- 
man dăruește Ardealul lui Mailat, încredințându-i guvernarea şi 
se jură pe Dumnezeul cel viu, pe strămoși și pe armași, pe 
sabie, pe pâne și pe sare, că toate drepturile și libertăţile Ar- 
delenilor vor fi respectate. Poruncește mai departe Ardelenilor, 
să se supună voevodului Mailat, căruia îi ordonă, că pe acela 
care nu ar asculta poruncile sultanului şi ale lui, să-l piardă cu 
foc și cu fier şi la aceasta să fie ajutat de beii din sandjacul 
Rumeliei și de voevozii țărilor românești. 


Mulţi auzind acestea au rămas nedumeriți și surprinși. 
Francisc Kendy, Ladislau Micola și Martin Gergely au propus 
Şi urgitat alegerea lui Mailat de principe, dar majoritatea, ne- 
cunoscând situația Izabellei, au cerut și ceaușul și Mailat au 
încuviințat, să se amâne alegerea principelui cu cinci luni, ca 
să se poată pregăti lucrurile pentru aceasta. Au hotărît, ca de- 
odată cu Sinan să meargă la Constantinopol şi Lazar Vesz6dy, 
cu daruri bogate, ca să aducă la cunoștința sultanului această 
hotărire. O nouă dietă a fost convocată pe 18 Oct. 1540 la Tg.- 
Secuilor, ca să aleagă delegația cătră sultan, în fruntea căreia 
era designat Lazar Vesz6dy. Deși hotărîrea aceasta Mailat a 
-privit-o ca un eșec, mai cu seamă după declaraţiile atât de fru- 
moase şi precise ale lui Sinan, totuși o socotia ca un mare pas 
înainte spre reatizarea idealului său. 

Ceaușşul, care a fost trimis la Buda, avea să cerceteze, dacă 
în adevăr Izabella a născut şi dacă cel născut e fecior, sau fată 
Izabella a primit pe ceauş îmbrăcată în doliu, cu copilul în 
braţe și în faţa ceaușului şi-a alăptat fiul. Acesta a rămas adânc 
pătruns de această scenă și, îngenunchind înaintea reginei, a 

jurat în numele stăpânului său, că nime altul decât fiul ei va 
„îi regele Ungariei, Raportul ceaușului a liniștit pe sultan, care, 
aflând că Ferdinand a ordonat asediul Budei, a dat un firman, 
prin care dă regatul ungar micuţului loan — Sigismund, fiul lui 
Zapolia.!) 

Cum se împacă cele petrecute în dieta dela Brateiu cu 
cele petrecute la Buda și cu recunoașterea lui loan-Sigismund 
de rege ? Se poate ca ceaușul Sinan, câștigat de Mailat, să fi 
trecut peste instrucţiile primite dela Constantinopol, Se poote și 
aceea, ca duplicitatea sultanului să fie pornită din dorinţa lui de 
a amăgi deocamdată pe toţi, pentruca mai apoi, pregătit mili- 
tărește, să dea lovitura decisivă în Ungaria, cum a și dat-o în 
anul următor. Sultanul ştia că dacă se execută stipulaţiunile 
păcii dela Oradea, Ungaria întreagă și Ardealul ar fi trebuit să 
ajungă în mâna lui Ferdinand, care avea la spate pe Carol V: 
şi astfel ar fi avut de a face cu o putere de temut. De aceea a 
dat firmanul, prin care recunoaşte pe loan-Sigismund de rege, 
ca prin aceasta să întărească pe aderenţii acestuia în speranța 
unui ajutor puternic al sultanului contra lui Ferdinand. Cuno- 
scând mai departe planurile și popularitatea lui Mailat, voia să-l 
rețină pe acesta dela o lovitură decisivă și grabnică, care ar fi 
putut face greutăți la cucerirea Ungariei, cunoscută fiind poziţia 
strategică a Ardealului. Dacă Mailat, proclamat de principe și 
aliat cu voevozii ţărilor românești, s'ar fi alăturat la Ferdinand, 
ar fi primejduit serios stăpânirea. otomană în ţările dunărene. 
In această lumină trebue înțelese cele întâmplate la Buda și la 
Brateiu şi evenimentele, cari au urmat, au dovedit, că acesta e 
adevărul. 

Mailat acum a crezut, că mai uşor își va ajunge scopul, 
dacă va stărui pentru punerea în aplicare a păcii dela Oradea. 
Ințeles cu Balassa, îndată după adunarea dela Brateiu, a trimis 
soli la Ferdinand, cerând tunuri și armată pentru executarea 
păcii dela Oradea. Regele a trimis în Ardeal pe Nâdasdy însoțit 
de o Suită strălucită. Pentru planul lui Mailat însă era nevoie 
de armată, nu de suită. Mailat a șitut să câștige pentru pla- 
nurile sale pe doi fruntași din suită, pe Nicolae Gerendi și pe 
loan Szalai. 


1) Majlâth B. 89-—91, Szilăgyi |. 273—275. 

Mailat se încredea în Balassa, deși ținuta acestuia din tre- 
„cut, și mai cu seamă ținuta din timpul războiului din Ungaria 
de sus și ținuta mai recentă din timpul asediului Făgărașului, 
nu erau de așa natură, încât să inspire încredere deplină. Ba- 
lassa și acum l-a tradat. In vreme ce delegația lor era la Fer- 
dinand, Balassa pe ascuns trece de partea lui loan-Sigismund, 
și în acelaș timp îl acuză pe Mailat înaintea lui Ferdinand 
și a generalului său Leonard Fels, că are planuri separatistice. 
Balassa a încheiat un acord la Otenbaia cu Baltazar Borne- 
missza, obligându-se că, dacă Mailat ar asedia Sebeșul-săsesc, 
el îl va atăca cu armata sa. Balassa a pășit la acest acord 
contra tovarășului său, peniruca să-și poată recâștiga proprie- 
tățile confiscate de Zapolia, dar de bună seamă a contribuit la 
aceasta mult și invidia provocată de înălțarea de până acuma, 
precum și cea probabilă din viitor a lui Mailat. Pentruca să se 
producă neînțelegere între cei doi voevozi a lucrat mult şi Ve- 
ranchich. 

Purtarea aceasta a lui Balassa i-a adus lui Mailat multe 
neplăceri şi greutăți : Balassa a început să contrabalanseze mă- 
surile lui Mailat. De altă parte mulţi dintre aderenţii lor co- 
muni s'au retras şi ei din jurul lui Mailat, deodată cu Balassa. 
Văzând aceasta Mailat, a amânat dieta convocată pe 18 Oct. 
1540 la Târgu-Săcuilor, până se va întoarce delegaţia dela Fer- 
dinand. Delegaţia aceasta a umblat bine. Ferdinand chiar pre- 
gătia o expediție contra Izabellei și așa se bucura, că cei doi 
voevozi ardeleni sunt pe partea lui. De aceea le trimite pe To- 
ma Nâdasdy, Gaspar Horvâth și Sig. Balassa să le spună, că 
dacă se va convinge de credința lor, le va trimite ajutor şi mai 
mare decât au cerut. 

Când au venit solii lui Ferdinand cu răspunsul aşa de îa- 
vorabil, Balassa, în secret, era trecut de partea Izabellei, iar Si- 
bienii au înștiințat pe Ferdinand despre planurile lui Mailat, - 
mai cu seamă că vrea să ajungă principe cu ajutor turcesc. 

Pentru a asculta pe trimișii lui Ferdinand, Mailat chiamă 
dieta la Cinc pe 1 Noemvrie 1540. Balassa se prefăcea, că e 
de acord cu Mailatia Cinc,în ascuns lucra însăcontra lui. Mailat 
cu Sașii laolaltă au jurat, la Cinc, credinţă lui Ferdinand. 
Lucrul trebuia să fie ținut în taină, pentrucă, după „unio trium 

nationum“, un pas atât de însemnat nu se putea face decât de 
toate cele trei națiuni laolaltă, dar Balassa a vorbit despre 
aceasta în publc, în Sibiiu şi atunci Saşii sau lăpădat, zicând 
că nu știu nimic despre asta. La Cinc Balassa pe față întăria 
pe Saşi în credința față de Ferdinand, în ascuns cerca să-i 
atragă spre Izabella. Curând după dieta dela Cinc, Balassa a 
chemat o adunare la Alba-lulia pe 8 Noemvrie și acolo a pro- 
vocat făţiş pe Sași să se alăture la Izabella. 

Despre această procedură a lui Balassa mai mulţi mag- 
naţi, în frunte cu Gerendi, l-au avizat pe Mailat, declarându-i 
că nobilii, Săcuii şi Sibienii stau lângă Ferdinand. 

Mailat se credea stăpân pe situaţie, pentrucă cu populari- 
tatea sa și cu influinţa sa ţinea legaţi pe Saşi şi o parte a Să- 
cuilor și a judeţelor de sud. Atunci Izabella a încercat să li- 
niștească Ardealul pe cale pacinică. A trimis în Ardeal pe Eme- 
ric Bebek, ca să contrabaianseze acţiunea lui Mailat. „Doar ai 
auzit Măria Ta, scrie Bebek lui Mailat ia 26 Noemvrie 1540, că 
armata invincibilă germană într'o singură zi a fugit dela Buda 
până la Vaţ. Nu te încrede făgăduelilor, ci întoarce-te și stă- 
“pâna mea te va primi grațios. Bebek a încercat să-i câștige şi 
pe Sașii convocați la Sibiu, dar ma putut ajunge la nimic nici 
cu ei, nici cu, Mailat. Saşilor le-a scris și regina încă în 9 Oc- 
tomvrie, spunându-le că „sunt între voi unii, cari spun, că sul- 
tanul a poruncit, să vă supuneţi căpitanului. Trimișii noștri la 
Poartă cu totul altfel ne scriu. Vă admoniez, să nu voiţi a vă 
despărți de cealaltă parte a țării mele, pentrucă din aceasta se 
va naşte primejdie pentru voi.“ Și Veranchich îndreaptă o scri- 
soare cătră Ardeleni, în care îl atacă cu cuvinte aspre şi bat- 
jocuritoare pe Mailat. Intre altele spune: „Mă mir, că voi, băr- 
baţi originari din familii vechi şi înțelepte, mergeţi după un 
astfel de conducător, care pe omenia sa nu-i în stare să pro- 
vadă nici 200 de călăreţi, ci numai din dări şi din jafuri e în 
stare și nu băgați de seamă, că păcatele lui le acopere cu nu- 
mele voastre ; hula lui va fi hula voastră și pedeapsa păcatului 
va apăsa cu totul asupra voastră....“1) 

Toate acestea mau clătinat pe Mailat în executarea pla- 
nurilor sale. Văzând cum adunările parțiale, ce se ţineau destul 

de des şi unele măsuri ale lui Baiassa duc ia împuţinarea ade- 
renților săi şi la formarea unei atmosfere nefavorabile lui, a în- 
ceput să se gândească la o împăcare cu Balassa. Mulțumită 
intervenţiei lui Nâdasdy, împăcarea s'a făcut, spre bucuria ade- 
renților lor, cari în aceasta vedeau încetarea primejdiei unui 
războiu civil şi spre bucuria lui Ferdinand, care în această îm- 
păcare vedea întărirea partidului său. De aceea Ferdinand nu a 
întârziat să-și arate în o scrisoare bucuria pentru împăcarea 
celor doi voevozi. 

La stăruința lui Nâdasdy acum Mailat a luat poziţie ho- 
tărită pentru Ferdinand, dar actul, prin care promitea credință 
regelui, nu l-a trimis la Viena, condiţionând trimiterea lui de 
primirea ajutorului promis de Ferdinand.!) 

Prin împăcarea cu Balassa din nou a ajuns Mailat dom- 
nul situației. Atât Ferdinand, cât şi Izabella își dau toate si- 
linţele să-i câştige pantru cauza lor. Dar vechile legături şi 
stăruințele lui Nâdasdy l-au atras spre Ferdinand, în speranță, 
că așa mai ușor își va putea realiza planurile decât lângă Iza- 
bella, ale cărei drepturi erau sprijinite de Turci. 

Aderenţii săi stăruiau să-l împace și cu Bornemissza și în 
acest scop l-au înduplecat să convoace dieta la Făgăraș pe | 
lan. 1541. Impăcarea însă nu s'a putut face, deoarece Mailat, 
Ştiindu-se stăpân pe situaţie, a ridicat pretenții mari și astiel 
dieta nu a avut rezultatul dorit. Incăpăţinarea lui Mailat însă a 
dus la înstrăinarea unei însemnate părți a aderenţilor săi, cari 
se temeau de un războiu civil, care ar fi adus cu sine inter- 
venţia Turcilor şi a domnilor români. De aceea magnații adu- 
nați în tabăra dela Sombor au hotărît, înţeleși cu Izabella şi cu 
Bornemissza, dar fără asentimentul lui Mailat, să convoace dietă 
la Turda pe 22 lanuarie 1541. 

Mailat, la auzul acestei hotărîri, înfuriat că se calcă un 
drept al voevodului, a oprit adunarea. Nobilii însă mau dat 
înapoi, ci au trimis la el o delegaţie, care a pretins convocarea 
dietei. Ca să nu-și înstrăineze cu totul o mare parte a aderen- 
ților, Mailat s'a învoit și astfel dieta sa ținut. Mailat prin o 
tactică iscusită aşa a ştiut să întoarcă lucrurile, încât hotărîrile 
să fie în favorul său, Prin hotărîrile acestei diete Mailat a ajuns 

stăpân deplin pe ocnele dela Turda şi dela Dej, stăpân pe ju- 
mătatea ocnelor dela Cojocna ; lui i sa dat dreptul să adune 
dările dela Sași și Săcui și din câteva comitate și tot lui îi s'au 
dat jumătate dările și venitele Gurghiului, iar moşiile confiscate 
mai înainte dela prietenii săi, au fost redate acestora. 

Mailat a ieşit învingător din dieta dela Turda. Hotărtrile 
favorabile le-a executat imediat, pe cele nefavorabile nu le-a 
respectat. Astfel contra hotărîrilor dietei și, neţinând seamă de 
protestele aderenţilor Izabellei, el a ocupat și oraşul Turda, si- 
lind pe aceştia să-l părăsească. Cu aceasta au început lupte 
mărunte între aderenţii celor două partide. Nâdasdy a strâm- 
torat Ocna-Sibiului, Mailat a asediat Gurghiul, iar Balassa a 
atras pe mulţi la credinţa față de Ferdinand. 

Cu aceasta a crescut din nou prestigiul lui Mailat, Sașii 
şi Săcuii au ajuns iarăşi sub influinţa sa și el a început din 
nou să-şi țeasă visul de mărire. Inzădar au încercat Călugărul 
și cu Petrovici să-i atragă pe Ardeleni în tabăra lIzabellei pen- 
tru a încunjura o invazie turcească, Ardelenii erau sub influința 
lui Mailat, care prin ocuparea Turzii a devenit încă odată stă- 
pânul situației. 

Atunci Călugărul a recurs la ajutorul sultanului, care a 
trimis în Ardeal un ceauș, cu un firman favorabil lui loan-Si- 
gismund. Când a prins de veste despre sosirea ceauşului, 
Mailat a convocat o dietă la Şeica-Mare pe 25 Maiu 1541, pen- 
iru a asculta voința sultanului. Voința sultanului și cuvintele, 
cu cari ceaușul a exprimat-o erau îndreptate contra lui Mailat 
și admoniau staturile ardelene la ascultare față de loan-Sigis- 
mund. Mailat, la început surprins, a văzut numai decât în ace- 
stea machinațiunile lui Martinuzzi și iute și cu dibăcie a ştiut 
să dea o astfel de direcție desbaterilor, încât a putut face de- 
clarația, că el pe lângă anumite condiţii, e gata a promite cre- 
dinţă lui loan-Sigismund. Sfârșitul a fost, că cele două partide 
au căzut de acord, ca să se convoace o dietă la Turda şi până 
atunci o comisie să pregătească condițiile împăcării. Pe lângă 
aceasta dieta i-a orânduit mercenari, ca să-l apare contra oame- 
nilor reginei.!) 

Lucrurile grăbiau spre o clarificare. Ferdinand şi-a îndrep- 
tat arma contra Budei, pentruca astfel să ia în stăpânire ţara 
conform păcii dela Oradea. In acelaș timp se auziau veşti de- 
spre pregătirile lui Soliman de a veni în Ungaria şi despre po- 
runcile date domnilor români, de a fi gata să intre în Ardeal 
deodată cu armata turcească. 

In Ardeal încă domnul situaţiei era Mailat, dar comisia 
aleasă la Șeica, întrunită la Alba-lulia, a stabilit asttel de con- 
diții, cari îl puneau în inferioritate față de situaţia, pe care a 
avut-o și pe care a știut să și-o întărească la Turda. Comisia 
aceasta a hotărit, că Mailat trebue să dea seamă de întrebuin- 
țarea venitelor țării ; e îndatorat să respecteze pacea încheiată 
la Turda ; e îndrumat să-şi retragă trupele din Turda și din 
Dej și, în fine, e oprit a mai tulbura liniştea partizanilor reginei. 
Condiţiile acestea tindeau la nimicirea supremaţiei și atotputer- 
niciei voevodului în Ardeal și se vedea bine influința lui Mar- 
tinuzzi, care încrezut în bunăvoința şi ajutorul sultanului, vedea 
timpul potrivit spre a se ridica asupra rivalului său. 

In vreme ce Mailat a aflat despre hotăririle comisiei, a 
aflat şi despre pregătirile domnilor români de a intra în Ar- 
deal. Cu privire la aceste pregătiri el avea nedumeriri. El se 
știa prietin cu Petru Rareș, care îşi reocupase de curând tronul, 

Petru Rareş cu mare greutate şi cu mari daruri date la 
Constantinopol şi-a putut reocupa țara. Dupăce a venit în ţară, 
se părea că el ar vrea să scape de Turci cu ajutorul lui Fer- 
dinand. Deaceea a şi început un schimb de scrisori între el şi 
Ferdinand. Ferdinand l-a rugat şi pe Mailat, să-i scrie dacă se 
poate încrede în Rareș, sau nu. In 17 Maiu 1541 Nădasdy îi 
scrie lui Rareș o epistolă mai lungă, în care cearcă să-l con- 
vingă, că în războiul, care trebue să isbucnească, să stea alături 
de creştini şi de aceea îi face propunerea, ca să trimită soli la 
Ferdinand. După scrisoarea aceasta Rareş a început a core- 
sponda și cu Mailat, dela care a primit daruri însemnate, ca să-i 
stea în ajutor.) 

Stând. astfel lucrurile nu-i mirare, că Mailat, când a aflat 
de pregătirile domnilor români și mai cu seamă de pregătirile 
lui Rareș, a crezut că aceştia se pregătesc contra lIzabeilei. El 


1) Szilagyi | 278, Majlâth B 102, Ursu 72. 


OBCU CLUJ 


— 358 — 


nu ştia nimic despre aceea, că una din condiţiile, sub cari s'a 
dat din nou tronul Moldovei lui Petru, a fost și aceea, că 
acesta să colaboreze eu armata turcească, care va opera în Ar- 
deal contra lui Mailat și Petru s'a legat înaintea lui Soliman, 
că-i va da pe Mailat viu, sau mort. De acestea nu știa nimic 
Mailat și astfel el conta pe prietenia lui Rareș. 

Cu toate acestea, fiindcă a aflat de plecarea lui Soliman 
spre Buda în ajutorul izabeilei și a fost înștiințat, că o armată 
turcească a fost îndreptată contra aderenţilor din Ardeal ai lui 
Ferdinand, Mailat a luat măsuri de apărare. In calitate de că- 
pitan suprem al țării el chiamă sub arme pe Sași. Dar Sașii nu 
au împlinit ordinul, ci au cerut convocarea unei diete. Armatele 
streine se apropiau de ţară și asttel primejdia unei invazii 
creștea văzând cu ochii. Mailat, văzând primejdia, a provocat pe 
magnații ardeleni, pe Săcui şi pe nobili, să se ridice cu toții, a 
purtat sabia însângerată prin țară și cu ordinul dat din Făgăraș 
la 18 lunie ordonă asigurarea granițelor, închiderea trecătorilor 
și a oprit exportul de alimente. 

Toate înzădar. Magnaţii nu s'au ridicat, armata Săcuilor nu 
sa adunat, granițele și trecătorile au rămas neapărate, iar Fer- 
dinand, la cererea de ajutor, îi răspunde, că dupăce va lua 
Buda, îi va trimite ajutor armat. Uneltirile Călugărului își dau 
rodul. Când cu invazia lui Gritti, zeci de mii de oameni au 
alergat la glasul lui. Acum toţi au amuţit și au amorții. Cuno- 
scând acum gândul îndrăznețului Român, nici magnații unguri, 
nici Saşii, nici Săcuii nu i-au mai dat ascultare. Rămâneau în 
jurul său boerii şi iobagii români din Ţara Oltului, cei atât de 
probaţi în lupte crâncene, în credință tare și în dragoste ne- 
fățărită. 

Armatele române de sub comanda lui Radu Paisie al 
Munteniei şi a lui Petru Rareș al Moldovei și armata turcească 
de sub conducerea lui Ahmet, sangiacul Nicopolei și a beiului 
Cuciuc-Bali au pătruns în Ardeal şi se îndreptau spre Făgăraş. 
Cu acești din urmă Mailat se știa prieten. Bali l-a sprijinit de 
multeori la Constantinopol și i-a dat multe informaţii despre 
cele ce se petreceau acolo. El l-a răsplătit cu daruri bogate. 
Bali, prefăcându-se tot prieten, îi dă de ştire, ca să nu se teamă 
de nimic, pentrucă afacerile lui stau bine și armatele, cari vin 

în Ardeal, vin contra lui Bornemissza. Mailat, deși nu se în- 
credea deplin în acestea, totuși le-a ținut de potrivite, spre a 
scula pe Sași: „Duşmanul, ce e drept, scrie el Sașilor în 18 
lunie, afirmă că vine contra servitorilor M. Sale Reginei, iar 
Petru va asedia Bistrița și cetățile reginei, dar invazia ori pen- 
truce ar face-o — e primejdioasă, Inţelegând, aceasta slugile M. 
Sale Reginei au hotărît, ca să ne sprijinească cu toate pute- 
rile lor.“!) | 

Cu toate că prin acestea el încă se arăta, că face parte din 
slugile M. Sale Reginei, totuși măsurile luate de el și poruncile 
lui nu au fost împlinite. ln vremece armatele intrate în țară 
pustiau și jefuiau Ţara Bârsii şi Săcuimea, el laolaltă cu Sta- 
tileo, episcopul Ardealului, a convocat dietă pe 8 lulie 154! la 
Cetatea de baltă. Dar văzându-se părăsit de toți cei, în cari 
avea deplină încredere, că se vor scula la glasul lui, sa retras 
în cetatea Făgărașului, conducând personal și cu multă înțe- 
lepciune și prevedere lucrările de întărire şi aprovizionare. S'a 
retras cu prietenii adevăraţi și devotați, cu boerii români din 
Țara Oltului şi cu oamenii lor, gata să înfrunte urgia Semi- 
lunei și atacul domnilor români, precum și uneltirile lui Mar- 
tinuzzi şi duşmănia lui Bornemissza. 

Martinuzzi în fața Sașilor şi a magnaţilor unguri a acuzat 
pe Mailat că lucrează contra amânduror regilor și pentru pro- 
pria să mărire. Sașii țineau în sufletul lor la Ferdinand şi când 
aceasta nu era împreunată cu primejdii, o spuneau și pe față 
Țineau la Ferdinand, pentrucă era German şi vedeau în el în- 
tărirea Germanilor în Ardeal. De aceea ei nu puteau să vadă 
cu ochi buni planul lui Mailat, de a deslipi Ardealul de Un- 
garia şi a se face domn al Ardealului. Magnaţii unguri încă nu 
erau destul de pregătiți pentru planul deslipirii Ardealului de 
Ungaria şi mai cu seamă nu ar fi putut să se împace cu dom- 
nia unui Român asupra Ardealului. 

(Va urma) 

Din vremuri trecute*) 
de Candid Muștea, preot-profesor. $ 


Bogata arhivă a municipiului Braşov este o neprețuilă comoară 
pentru treculul nostru național, bisericesc și social. Nu e an, în care 
să nu afli sute şi sute de acte referitoare la viața noastră din trecut: -: 
jălbi de tot felul ale Românilor necăjiţi, preoți, dascăli, țărani, sol- i 
dați, pentru ridicarea unei bisericuțe sau cruci, în preajma căreia 
să se poată închina, pentru a fi sfințiți, pentru scutiri de impozite, 
ridicarea unei căsuțe de lemn, o bucală de pământ unde să-și facă 
casă, pentru un concediu, pentru drepturi și privilegii obținute în 
vremuri bune dela cei mari şi nerespectate de cei mici, toate, absolut 
oaie trebuiau să treacă mai întâiu pe sub ochii „Cinstitului Ma- 
gistrat“. 
Cele mai multe din aceste acte sunt scrise de logofeți în limba |. 
germană și mai târziu ungurească. Unele sunt scrise româneşte, dar | 
cu o ortografie îngrozitoare ungurească, iar altele — mai puține - 
— cu cirile. j 

Biserici erau puține, şi în multe sale credincioşii se adunau 
într 'o peşteră sau o casă particulară, sau în o şură, ca să se roage 
lui D-zeu; în schimb numărul preoților era de multe ori excesiv de 
mare, câte 5, 8, 10 întrun sal, căci cine voia să fie scutit de unele 
prestații și de serviciul militar, se făcea preot ori dascăl. 

Cererile pentru ridicarea unui lăcaș de închinare, pentru fa- 
cerea unui turn sau aprobarea de a avea și un clopot la biserică, 
sau pentru un loc de cimitir, trebuiau repetate an de an, deoarece 
ele erau trimise „înaltului gubernium “ la Sibiu și mai târziu la Cluj, 
eventual până la „înălfata cezaro-crăiască Curte“ la Viena, de unde 
reveniau abia după trecere de câteva luni, de cele mai multe ori 
cu o rezoluție nefavorabilă, sau cu chestionare de tot felul: au oa- 
menii loc unde să-și facă biserică? au vre-un ctitor, care să-i ajute? 
averea acestuia nu va suferi dacă va contribui cu câteva sute de 
zloți ? nu are de gând să ceară aceşti bani înapoi? oamenii au 
cu ce să-și fină preotul? elc. De multe ori însă nu mai venia nici 
un răspuns, şi atunci Românii, dornici de a-şi avea și ei o bise- 
ricuță ca şi alți creştini, făceau altă „instanție“, pe care o înaintau 
diregătorilor din sat, aceştia Magistratului, care o înainta Guver- 
nului şi acesta Curţii împărăteşti, şi care după câteva luni sau un 
an de zile se reîntorcea, pe aceeaș cale, de multe ori tot fără apro- 
bare şi astfel treceau 10—20—30 de ani, ba şi mai mulți, până 
să-și poată ridica şi ei o bisericuţă. 

Cărăușia şi lucrul manual îl făceau credincioșii, iar ctitorul 
suporta spesele cu procurarea de cărți, odăjdii şi icoane. 





*) Din volumul „Biserici și preoți din Țara Bârsei“ ce va apărea. 

Aceste isvoare din arhiva Braşovului, complectate cu croni- 
cile bisericilor noastre, cu însemnările făcute în cărțile vechi de slujbă 
de preoți şi dascăli, și cu inscripțiile din exteriorul şi interiorul bi- 
sericilor (cruci, icoane, clopote, etc.), credem că vor aduce cu sine 
posibilitatea ca fiecare comună bisericească să-și poată avea cât de 
curând monografia sa. 


l 


Guvernul cu adresa No. 3129 din 8 VI 1779, face cuno- 
scut Magistratului că episcopul gr. cat. de Făgăraș, cu ocazia vi- 
zitaţiei sale canonice, a raportat guvernului că biserica din 
Ghimbav a neuniţilor a fost făcută fără aprobare mai înaltă, 
contrar ordinaţiunilor regale. Cere să se raporteze. 

Mag. tace cercetare prin cei 2 secretari, Paur şi Clompe, 
cari la 7 VII raportează: Cercetând în ce timp Românii din 
Ghimbav și-au zidit biserica lor, care acum a ars la 3 Maiu 
1777, martorii sași au declarat toți ia fel cu Gh. Schvalf, birăul 
cel vechiu, om de 70 de ani: „Sa zidit în 1764. Ca tânăr jurat 
chiar eu am măsurat — din ordinul sfatului și bătrânilor — 
locul pentru biserică, în grădina unde Românii din vremuri stră- 
vechi își aveau cimitirul, unde preotul lor făcea serviciul divin 
lângă o cruce provăzută cu un mic coperiş și unde aveau și o 
așa numită toacă. In anul următor, 1764, Românii începură a 
clădi biserica“, 

Intro copie în limba germană, din 5 Dec. 1763, semnată 
de Stan Drăghici gociman bătrân, loan Drăghici, Stoica Mămă- 
ligă, Stan Brânduşoiul, Bucur Drăghici sen., lon Brândușşoiul 
gociman, lon Tohănean, Bucur Drăghici jun, Stoica Dușe şi lon 
Dușe, se arată că ei au cerut în mai multe rânduri dela Sfatul 
sătesc să le dea voie a-și ridica o bisericuţă. In sfârşit li s'a 
aprobat, dar cu condiţia să fie de 6 stânjini lungă şi 2%/, lată, 
să nu se facă din piatră ci din lemn, clopot să nu aibă,ci 
numai toacă, și nici icoane sau sfinţi să nu facă pe zidurile 
bisericii în afară; nici mai târziu nu le-au dat voie să o mă- 
rească nici cu un lat de mână ca să o lungească sau să o lăr- 
gească, amenințându-i că în acest caz li se va lua dreptul 
acesta și biserica li se va dărâma, iar dacă cumva biserica ar 
fi distrusă în vre-un fel oarecare, să nu-și poată ridica alta fără 
aprobarea diregătorilor (căci locul unde e ea și cimitirul li sa 
dat cu autorizaţie numai în scopul acesta). Ei au promis, în nu- 
mele lor şi al urmașilor, că vor respecta aceste condiţii, şi dacă 
se vor abate numai cât de puţin dela ele, biserica va fi demo- 
lată. Ce privește pe preot, să nu aibă drept a-şi angaja nici 
unul nici odată, fără ştirea și aprobarea diregătorilor, nici să 
nu poată avea mai mult decât două vite de povară şi o vacă, 

iar în caz că ar veni un preot din altă parte, care ar avea mai 
multe vite, ori să se lipsească de ele, ori să nu fie primit preot 
aici. Acela dintre ei, care nu va respecta aceste condiţii în toate 
punctele şi le va călca, să fie afurisit (fureszit seyn soll). 


Il. 


Adresa: Intru cinstit şi luminat Magistrat al Cetăţii Bra- 
șovului; cu multă plecăciune și smerenie să se închine. 

Cu mila lui Dumnezeu preacinstiților şi de bun şi preafe- 
ricit neam, şi dintru cei mai înfelepți şi mai vrednici aleşi, Cin- 
stiți Domni ai preacinstiiului Magistrat al Cetăţii Brașovului, 
luminați Domni şi Poruncilori. 

Cu această preaplecată şi smerită scrisoare, în genunchi şi 
cu lacremi cădem și dăm jalbă milii și bunătăţii măriilor voastre, 
preacinstiți Domni, noi mici și plecaţi, care mai jos ne vom 
numi. Pentru că viind dumnealor perchelabii cu o cinstită carte 
dela cinstitul Magistrat ne-au oprit a nu mai lucra la această 
Biserică ce s'au început în Lungoceşti,!) și după porunca cin- 
stitului Sfat noi sântem mici, plecaţi și ascultători și s'au con- 
tenit lucru. Dar de aceasta cu multă plecăciune ne rugăm să ni se ia 
sama că d'inceputul bisericii aşa au fost lucru că din zilele răpo- 
satului Măriei Sale Domnului Harbert, sau milostivit Cinstitul 
Sfat și au slobozit de s'au făcut la peştere Biserică; dar fiindu- 
ne noao cam departe și fiind noi Lungoceștii tot la un loc strânși 
cu casele și cu tot cuprinsu nostru, ne-am rugat de măria sa 
şi ne-au dat și noao voie de ne-am făcut un schitișor foarte 
prost, numai de scânduri, și trecând de-atunci mulţi ani foarte 
s'a stricat. Că nici slujbă nu puteam să facem, nici oamenii nu 
aveau unde să şază, dar după aceea au venit Măria Sa răpo- 
satul domnul Closius, și văzând că se înmulțesc oamenii, și 
fiind tocma lângă drumul ţării, pre care toți neguțătorii și că- 
lătorii trec, foarte ne-au certat și au zis: au nu suntem noi 
vrednici să facem alţă biserecă fiind în drumul negustorilor. Dar 
noi tot gândeam acel lucru și nu ne pricepeam ce să facem, și 
după aceea au venit și răposatul Măria Sa Domnu Zibolt (See- 
_waldt?) și împreună cu Domnul Zailer şi văzând că au căzut 
acest schitișor, că nici Măria Sa n'au putut să intre înlăuntru, 
foarte sau scărbit și ne-au certat căci nu facem altă biserecă 
noao; și văzând noi aceşti mai jos iscăliți că despre Dumnezeu 
este bine și despre domni pace, ne-am adunat şi am mers în 
pădure și am tăiat bârne câte am gândit că ne-ar ajunge ca să 
facem altă biserecă în locul cei stricate, şi am adus toate bâr- 
nele, dar am zis să facem temelia pân” la un loc de zid ca să 
trăiască lemnul mai mult, și am făcut var şi cărămidă, pentru 


') Moeciul de jos. 


OBCU CLUJ 


— 363 — 


treaba temeliei, şi în vremea aceea s'au tânplat de s'au făcut şi 
casele aici în vamă. Și fiind lucru în grab(ă) cel din vamă, au 
venit domnul dregtor împreun(ă) cu dumnealui perchelab Tomas 
şi ne-au luoat bârnele cele de biserecă să lucreze la casele cele 
din vamă; dar ni le-au pletit, numai sminteală tot ne-au făcut. 
Dar noi, prealuminaţi domni, ne-am apucat și am făcut 
zidul bisericii pân' dinsus de verești. Şi au șezut așa multă 
vreme, fiindcă noi de atuncia ne-am îngrijat pentru zid, neștiind 
noi cu câtă cheltueală se face zidul, și șezând așa multă vreme, 
sau întâmplat de au venit și măria sa domnul Judeţ Toartier 
(Tartler Andreas !) la Peștere, împreună cu domnul Comision 
dela Sibii și întru acea călătorie au venit și pela noi şi au 
văzut tot lucru și începutul biserecii și nici un cuvânt de rău 
nu ne-au zis. Nici noi n'am zis nimic Măriii Sale neștiind noi 
că va fi vreo pricină pentru zid. Şi fiind o pricină între popa 
Bucur și popa lon nu s'au putut împăciui pân' n'au venit domni 
din Cinstit|ul] Sfat, Măria Sa domnul Gheorghie Schobăl (Schobel) 
şi domnul Paul Heiseb şi alt domn scriitor și atunci încă 
am adus aminte că voim să facem o biserecă și nici o certare 
nu ne-au dat. Şi șezând noi așa în gânduri, mulţi negustori 
ne-au zis să luoăm bani cu dobândă de unde vom găsi și aju- 
tând Dumnezeu a se isprăvi bisereca toți vor ajuta cu cât vor 
putea. Și pe nădejdea aceea Dumnezeu știe cât ne-am îndatorit 
pân' am făcut acest lucru până unde se află. Că tocmai în 
vâriul biserecii mai trebue puţintică șindilă și lucru deasupra 
este isprăvit. Ci de aceasta în genunche cădem și cu lacrămi 
ne rugăm Măriilor Voastre, preacinstiți și luminaţi domni, pen- 
trucă de-am făcut noi acest lucru din prostie am greșit de-am 
făcut, iar nu din știință. Că noi ca niște oameni proști ce sântem 
n'am știut rândueala și pricina zidului. Ci de vreme ce-am făcut 
această greșală făr de știrea Măriilor Voastre, după D-zeu la 
mila Cinstitului Sfat cădem și ne rugăm să vă milostiviți asupra 
noastră să ne dați iertăciune și slobozenie. Că slobozindu-se a 
se isprăvi bisereca, poate și cei ce s'au făgăduit vor ajuta câte 
ceva, iar fiind oprit, noi ne vom trece și vom muri, iar copiii 
noștri vor rămânea datori, că nimini nu vor ajuta cu nimic, vă- 
zând că s'au oprit. Ci pentru noi ticăloșii, și pentru mila și 
luminată domnia Măriilor Voastre, şi pentru copiii noștri, ca să 
nu rămâe la datorie, milostiviți-vă asupra noastră și ne dați voe 
și iertăciune, că ce s'au început să [se] săvârșească, în luminate 
zilele Măriilor Voastre, și noi cu ce vom fi datori pentru această 
greşală ne vom sili a plini pohta. A Măriilor Voastre, mici şi plecaţi 


Eu Radu Perşoiu 
Eu Neagoe Lungoci 1760 
Eu Simion Aldulea 

Și am scris eu, al Măriilor Voastre mic şi plecat, Popa 
Grigorie dela Peștere, cu zisa lor. 


(Lect. die 15 September 1760 in Sess. von denen Kalli- 
baschen welche bitten den Verboth wegen ihres Kirchen Baues 
aufzuheben). 


UI. 
Copia. 
Revers 


Prin a căruia putere și înțeles, eu cel mai jos iscălit, dia 
îndemn bun și inimă creștinească, mă făgăduesc cumcă în satul 
Bod, în districtul Braşovului. unde bisearica obștii neunite iaste 
de tot răsipită și netreabnică de a mai putea sluji cealea sfinte 
într'ănsa, din averile meale cealea din mila lui Dumnezău răn- 
duite, cu toată cheltuiala mea voiridica bisearică noă de piatră, 
fiind la aceasta în mai multe rănduri poftit şi rugat de cătră lă- 
cuitorii Bodului; nice că voi ceare dela obște alt ajutoriu afară 
de cealea ce ei sănguri săteanii mi-au făgăduit și s'au legat a îm- 
plini, la lucrul ce trebue să se lucre cu carăle și cu mânile 
lângă meașter la rădicarea acestii Bisearici, care fără de scă- 
dearea mea socotind a putea împlini, întărescu cu iscălitura nu- 
melui meu și cu punerea peceţii 


Braşov 24:12 Fevrorie 1815. 


(Reversul e scris cu cirile). 


(L. $.) 
Nicolae Baciu. 


Copia aceasta să lovește cu orighinalu 
prin care adeverez. Sibii 16 Martie 815. 


Georgius Gărăg m. p. 
Diakonus Haătzegiensis. 
x 


Din atestatul, în copie, al dregătorilor se vede că această 
biserică a fost ridicată înainte cu 65 ani (1749) din nuiele de 
gard (Zaun Ruthen!) — atât pereţii cât și bolta — şi din scânduri, 
cari acum au putrezit, așa încât în adevăr e un mare pericol 
să se mai adune oamenii în ea la serviciul divin, căci în multe 
locuri s'au tăcut spărturi, și e teamă că dacă va veni un vânt, 
se prăbușește costând viața multor oameni. De altcum ea e atât 

de mică, încât nici jumătate din parohieni nu încap în ea ca 
să asculte slujba și trebue să stea afară. 


19 V. 1814. 
Pt. conformitate cu originalul. Ioh. Dolman, Hann 
Sibiiu 16 Martie 1815. Mart. Klein, althann 
Nicolaus Adamovits m. p. lohann Rhein. 
Arhivarius Eppalis Peter Schuster Geschoworene 


durch. 
Martin Copony m. p. Notar. 


Adresa: Inclyto L. R. Civitatis ac Sedis Coronensis M(a)g(istra)tui 
Ex offo. E Coronae 


No. 209. Amplissime Magistratus / 


Attestatum per antistites Saxonicos Pagi Bothfalva super 
statu praeexistentis ibidem Ecclesiae valachicae non unitae tanto- 
pere ruinoso, ut dicta Ecclesia absque  praemettuendo periculo 
ex corruitione ejus auditoribus imminente ulterius frequentari 
nequeat, expeditum, una cum praecitati Benefactoris Reversalibus 
super supportandis absque Concernentium Auditorum aggravio 
requisitis ad  suscipiendam dictae Ecclesiae reparationem et 
respective ejusdem de novo exstructionem concinnatis Amplissimo 
M(a)g(istra)tui, ea cum requisitione in Copiis vidimatis (ipsa 
Originalia in actis asternando) communicanda duxi, ut facultatem 
inductu praevigentium Ordina(ti)onum ad suscipiendam quaestio- 
natae Ecclesiae renovationem requisitam ocyus impertiri velit, 
quibus solito cultu maneo. 


Amplissimi M(a)g(istra)tus 

Cibinii 17 Martii 1815 
obligatissimus Servus 
Basilius Moga m. p. 
Eppus Non Uhnitorurn. 

Rezoluția Magistratului: 

Diesem Bau steht nichts im Weg und sol! den Brenn- 
dârier Beamten bedeutet werden, die dasige nicht unirte Ge- 
meinde an der Herstellung ihrer baufălligen Kirche auf Kosten 
des Nikolai Bâtsul nicht zu hindern. 


(Va urma) 

Icoană bizantină 


Așa cum tremuri în lumină 
Un zâmbet viu de fildeș rar, 
Pari o icoană bizantină 
Care-a fugit dintrun altar. 


Ţi-a mângăiat cu ochii coapsa 
Prelung un sfânt în templul sfânt 
Și ispăşeşti acum pedeapsa 

Că nai dus ochii la pământ. 


Și-așa uitată şi n neștire, 

Cum luneci lin pe străzi pustii 
De parcai vrea să nu se mire 
Sfinţii 'n altar, că nu mai vii, — 


Pari o icoană înviată 

La judecata de apoi — 

Și-acum te temi de judecată Ş 
Și ceri iertare dela noi, 


Dumitru Olariu. 

Destindere 


Versul acesta va sănsemne un sfârșit; 
L-am scris pe jumătate adormit, 

Cu mâna moale și streină 

(Pentru lumea care va să vină), 


Sa ales din somn ca dintrun val 
Fără să simt și fără să mă doară 

Și sabătu plutind ușor, la mal. 

(Toţi scriu câţi știu că au să moară). 


Durerea mea, ce trebuia să fie 
Neîmpăcată, crâncenă şi vie, 
lat-o aici întoarsă înapoi, 

Ca valurile unei ape mari şi moi. 


Const. Munteanu, 

Din stânga şi din dreapta 
35. 


Un prefect perfect, uns cu toate unsorile avocăţeşti, din 
mila partidului X, în anui Domnului Y, hățuia treburile jude- 
țului secuesc Z. 

„Afacerile“ care stagnaseră cu totul, luară un nou avânt; 
poliţia, jandarmeria intrară în activitate mai vie; cetățenii prin- 
seră a-și mișca mai repejor cismele încreţite, iar borvizul a bol- 
borosi mai cu putere din cuibarele-i suterane. Se și interesa de 
supuşii săi altfel decât antecesorii săi noul miruit al stăpânirii 
în jilţul prefecturii. 

Şi cum icoana vredniciei e casa şi gospodăria omului, ca 
să se convingă de bogdaprostea care s'a revărsat asupra jude- 
țului prin venirea sa în fruntea lui, într'o zi de sărbătoare o 
luă prin cele sate pe la „subalterni“, în cercetășie gospodă- 
pească, | 

In curtea largă a primarului din comuna X, un porc bălan 
par'că ras proaspăt, sta să se 'nnece în propria-i untură. 


— Da frumos exemplar! — îi scăpă admiraţia în vorbă 
domnului prefect. 
— Frumos și soiu bun, — întregi primarul cu oareșicare 


mândrie gospodărească. 

— II ai de mult? 

— De purcel. 

— Nu-l vinzi? 

— Ba dac'aș căpăta preț bun, de ce nu? 

— Cât ai cere pe el? | 

— 2500 de lei. 

— Ți-l cumpăr eu. Să mi-l duci mâne acasă. 

— Bine, Măria Ta, încheie primarul. 

Și a doua zi, porcul primarului, admirat de-o întreagă suită, 
își face grav intrarea triumfală în curtea domnului prefect. 

Despre plată nici vorbă legănată. 

Așteaptă primarul o săptămână, așteaptă două, așteaptă 
nouă.,.. Dar, nici bani, nici porc. 

Nedumerit de niznatul domnului prefect, povesteşte nota- 
rului întâmplarea. Chipurile să-i dea vr'un sfat. 

Notarul, auzind despre ce e vorba, glonţ la domnul prefect, 

După raport, primarul primeşte un plic oficial. In plic, actul 
de suspendare iscălit de prefect — „pentru nereguli în gospo- 
dărirea comunei“. 

A 'nceput să se 'nvârtească pământul cu domnul primar. 
Când, în sfârșit, sa oprit, şi-a 'ndesat primarul pălăria pe ochi, 
a prins caii la căruţă și hai la oraș, la Prefectură, 

Prefectul, fără multă vorbărie: 

— Raportul mi l-a făcut pretorul. Treci pe la el! 

Acesta, cum a dat ochi cu el, scurt: 

— Ai 20.000 de lei? 

— Da nu mă știu vinovat cu nimic!... 

— Domnule primar, te-am întrebat dacă ai 20.000 de lei sau ba? 

— Am. 

— Dacă aduci banii mâne vei fi reintegrat, de nu, va fi 
numit altul în loc. 

— Da.... 

— Am terminat! — „fisolgăbirăul“ către fostul primar. 

A doua zi, acesta număra pe masa fisolgăbirăului douăzeci 
de mii de lei. 

— Acum treci pe la domnul prefect! 

Prefectul, către primarul uluit: 

— Te-am reașezat în slujbă ; bagă însă de seamă că, a 
doua oară, nu mai este iertare! Apoi, când să plece primarul: 

— Ei da..., cât spuneai că e preţul porcului? 

Primarul, zdrobit: 

— 2500 de lu. 

— Poftim. Şi domnul prefect îi numără în palmă lei două- 
mii cinci sute. 

Ajuns în stradă, creştinul se opri uluit. Se uită la banii 
din mână și gândindu-se la cei 20,000 dați pretorului, apoi la 
cotețul de-acasă rămas gol, în anexa unui scuipat trânti 
o'njurătură strămoșească: 

— 3... Şi al dracului să fie neam de neamul ălui de-o 


36. 
Unirea era încă proaspătă şi dușmănia caldă între stăpâ- 
nitorii de ieri și cei de azi, când mi-a fost dat să prind la un 

colţ de stradă următorul dialog între doi urmaşi ai prințului 
Csaba : 

— E greu, greu de tot!..., — se tânguia unul. 

— Nu descuraja, cumetre, jo az Isten,*) ne are El de grije! 
— îl mângăia celalalt. 

— Hei, dacar mai fi /sten şi nu ne-ar îi lăsat în seama 
lui Dimnyezo!.. — ottă primul, descurajat. 

Curios să ştiu dacă amăritul acesta ieșise din armată sau 
trecuse pe la poliţie, voiam să intru în vorbă cu el. Dar obser- 
vând un agent de siguranță în apropiere, nu cumva să-mi spună 
Ca fost mosafirul Siguranţei, — l-am lăsat în plata Tatălui. 


37. 

Intr'o păruială „îi scăpase“ cuțitul în flămânzelile unui 
consătean şi acum stetea Ghiuri înaintea legii, cu privirile în- 
chiorchioşate, nasul vâlced și musteţele fleşcăite. 

Judecătorul, ca să nu greșească în judecarea faptei, îl în- 
treabă prietenește : 

— Dumneata beai ? 

— Când mi-e sete. 

— Şi setea cu ce ţi-o stâmperi: cu apă sau vin? 

— 10, vin? 

— Poate cu bere.... 

Ghiuri, făcându-şi din arătătorul mânei drepte pendulă de 
ceasornic: 

— Spurcăciune daia nu sa pomenit la noi în casă. 

— Dar rachiu obicinuești >? 

Ca galvanizat, rotindu-și fulgerător ochii împrejur: 


— Da unde-i? — Ghiuri către judecător. 
ludecătorul aflase ce-i trebuia. 
38. 


Abia pornită campania electorală, și aşa numitele partide 


pare a-și fi exhauriat din primele zile ale asalturilor reciproce 
dicţionarul epitetelor ornante cu care-și gratifică mutual căpe- 


teniile dela posturile de comandă. 

Donițele cu apă curată, cu care se surprind şi salută la 
Sânziene flăcăii și fetele satelor, colăcarii laielor politice le-au 
înlocuit cu vedrele lăturilor lacrimogene. 


*) Bun e D-zeu. 

Și în această țigănie cu poalele 'n cap tentrebi, pe bună 
dreptate: Ce vor mai născoci condeiele poiftelor din proţapul 
redacțiilor cu monopolul patriotismului — ca să se poată disca- 
lifica definitiv — până la sosirea sorocului de măsurare a pu- 
terilor, va să zică în toiul deslănțuirii patimilor şi-al întețirii 
focului neiertătoarei uri? Expresii nouă, mai măduvoase "n con- 
ținut cortorăresc ca cele cu care s'au cinstit şefii până acum 
unii pe alţii, sau vor trece, cum credem noi, la argumente ad 
hominem, preferabile, poate, întrucât ele să mărginesc la 
câteva căpăţini mai îndărătnice, mai refractare la „capacitare“, 
la argumente care, oricum, chiar amnestiate, tot vor îi sancţio- 
nate, dacă nu azi, mâne, la alte alegeri, de alte contraargumente? 

Şi căpăţinile trec, pe când rodul invenţiei lui Gutenberg 
rămâne, — spre lauda din tată 'n fiu a generației postbelice, 
abia la 14 ani după întrăţirea lacrimilor stoarse de bucuria re- 
găsirii îraților de acelaş sânge. 


Gândindu-mă la aceste moravuri şi pilde date de intelec- 
uali (evităm înadins vorba cărturari, ca să nu se confunde cu 
cortorari), îmi vine în minte o întâmplare petrecută între doi 
țărani din Săliştea Sibiului. Unul lon R., celalalt lordache R. 
Primul, om buclucaș, despre care ştia tot satul că n'are obiceiul 
să umble cu crucea 'n sân; al doilea, om cu dreptate și cu frica 
lui Dumnezeu. Se 'ntâmplase ca acesta din urmă tocmai atunci 
să fie și poliţaiul-şef al comunei. 

Intro Sâmbătă seara — cum, cum nu — nenea lon R.zăbo- 
vise mai multișor lângă „părechile“1) birtului comunal. Ceeace, 
între noi rămâie vorba, nu se 'ntâmpla prea rar. Şi'n cazuri de 
acestea, una că-i săria mai iute țandăra — era om cu avere! — 
dar i se slăbiau și baierile gurii. 

Nenea lordache, ştiind că mai cu seamă Sâmbăta și Du- 
mineca își dau oamenii în petec, gelos de numele bun al co- 
munei, întârziase și el la o masă, mai mult ca supraveghetor 
al ordinei. 

Și cum nenea lon prinsese luleaua Neamţului şi nu-şi mai 
punea straje gurii, poliţaiul-şef nare ce lucra şi, dându-se di- 
scret pe lângă el. îi face observaţia că, fiind și oameni străini 


1) In graiul local „o păreche“ == un litru de vin 4+ unul de borviz. 

în local, ar îi bine să fie mai cu băgare de seamă la ceeace 
vorbește. Ori-cum, e un fruntaș al satului!... 

— Da ce ai tu să-mi poruncești mie? Porunceşte tu cui 
ai mai poruncit!.. Da cine ești tu?... Da ce-mi pasă mie de 
tine !.. — nenea lon, aspru, cătră el. 

Nenea lordache îngălbenise. |! supărau aceste aruncături 
de vorbe. Mai mult din pricina străinilor. Cei din sat râdeau 
doar de voinicia celui afumat. 

Dar cum nenea lon era puțintel la trup, iar el un Hercule, 
se sfii de lume să-l ia cum ar îi dorit să-l ia. 

Din pricina asta, năbușindu-și iritația, dar căutând totuși 
să apară revoltat, îl ameninţă cu degetul, strigându-i în nas: 

— Acum să taci! Că de nu... 

— Că de nu... ce mă? nenea lon cătră el. 

Că de nu... (altă ameninţare cu degetul) îţi spuiu ce nu ţi-o mai 
spus încă nime. 

Lui nenea lon par'că i-ar îi dat cu chibritul. Ridicându-se 
în vâriul încălţămintelor și bombându-și pieptul spre burta lui 
nenea lordache : 

— la spune mă! 

Nenea lordache tăcea, ca să-l întărâte și mai și. 

— Spune mă, dacă ai curaj! la să te văz! 

Poliţaiul-șei, după o altă pauză voită, se apleacă spre na- 
sul incendiat al lui nenea lon și, întrun ton liniştit —- parcă 
nu sar fi întâmplat nimic între ei — îi spuse silabisând: 

— Eşti un om de o-me-ni-e!... 

Nenea lon R. se aștepta la toate. Se aștepta saudă că-i 
un ROf, un Înșelător.... un ucigaș... orice... Numai asta una nu. 

Când a auzit-o, s'a lăsat moale pe câlcâie și cu coada 
între picioare sa așezat la un colț de masă, bombăninăd, dar 
strivit par'că de bolovanii râsului de care se strica lumea din jur. 


Obiectele artei țărănești au ajuns de mult la loc de cinste 
nu numai în muzee ci şi în casele particularilor intelectuali. De 
ce nu sar contamina puţintel și iuftul facial al domnilor din re- 
dacţiile oficivaselor de partid de fineța obrazului fărânesc? 
Nu de alta, dar vorba lui nenea Iordache: sunt și oameni străini 


în jurul nostru! 
S. Tamba. 

Dări de seamă 


Al. Lascarov-Moldovanu: Casa din pădure. Nuvele și 
povestiri. Ed. Casa Şcoalelor. 1931. Pg. 155, Lei 35. 


D-l Lascarov-Moldovanu, deși cu vre-o 20 de volume ia 
activul său, e puţin cunoscut în Ardeal. Şi e păcat. Un suflet 
atât de sănătos, ale cărui lucrări nu lasă decât răsaduri de 0p- 
timism, de încredere și în cel mai devastat suflet omenesc, ar 
trebui altfei îmbrățișat. Nu pentru el, ci pentru cei care simt 
nevoia unui razim sufletesc, pentru părinții care ar dori să-și 
educe copiii în spirit naţional, religios și creştinesc. 

Un suflet frumos, profund credincios își spovedeşte și în 
acest volum nestrămutata credință — singura mântuitoare din 
năvodul păcatului — în Cel care a venit în „pământul morţii“, 
ca să se urce pe cruce pentru iertarea păcatelor altora. 

Gândul, răscolit și ațâțat de ceeace vede ochiul, țese pia- 
nuri,... inima cere şi sufletul, evadând din vechea-i alvie, din 
vechile-i legături, gâdilit de Duhul rău, când se avântă spre 
lumi de strălucire — întruchipări de dorinţe neogoite (Gândul) 
— când lunecă pe povârnișul plăcerilor lumești (Invierea lui 
Serafim), când spre bezna păcatului celui răzvrătit împotriva 
Dătătorului de viaţă (Intr'o noapte de Crăciun). Un clopot de ru- 
găciune, o casă a Domnului, o primejdie mare... e însă sufi- 
cientă, ca să ţi-l readucă, cu lacrima pocăinţei în ochiul cu pu- 
țin înainte lucind de beţia unei plăceri, de fiorul unei fericiri 
nevisate, în vechea lui matcă de liniște, de înseninare, — la 
vechile lui sentimente de iubire pentru ai săi și ale sale „Sub 
aripa caldă și proteguitoare“ a Stăpânitorului a toate. 


Căința pentru păcatele săvârşite, convertirea la altarui cre- 
dinței, n'o poate aduce însă decât iubirea, ea numai fiind în 
stare să ierte. Şi fără iertare, nu-i vindecare (Paştele). De aceea 
caută Profesorul de vioară pe „copilul minunat“ care să-i cânte 
melodia iubirii. lar când acesta apăru, după o caldă rugăciune, 
Și-i puse sub bărbie vioara: „se umplură văzduhurile de mi- 
reazma cântării, se îmbucurară stelele, — picurară diafanele ia- 
crimi ale tuturor iertărilor. 

Şi tot numai binecuvântarea iubirii îi poate da trăinicie 
fericirii, nici odată blăstemul urii celui călcat în picioare. Feri- 
cirea clădită pe nelegiuire de scurtă durată este. (Palatul nei- 
sprăvit). | 

Nefericit e cel ce sufere. Şi sufere, cel care rabdă. Ca să 
nu suferi, deci, nu răbda, ci primește ceeace ţi-e sortit, cum pri- 
mești „lumina, aerul, căldura“. la pildă delia Mântuitorul cruci- 
ficat pentru păcatele noastre (Eu nu rabd, ci primesc....) 

Cel care are puterea să asculte de glasul Lui, de îndemnul 
Lui, laudă vecinică-l va aduce (Spovedanii). 

Cine-l îndeamnă pe nenorocitul cu suiletul frânt de golul 
vieţii (din „Bate și ţi se va deschide“), ca să meargă și să ceară 
ajutorul fostului său camarad de școală, pe care nu-l văzuse 
de-un sfert de veac, și care-l primi cu vechea prietenie ? 

Şi cine-l trimite pe Andrei, cel cu îndoiala în suflet și cu 
simțământul chinuitor al unei ucigătoare singurătăţi, pe răsvră- 
titul, pe cinicul care nu putuse găsi în viaţă-i un razim, o si- 
guranță, o tovărășie, — a cărui viață „se scursese ca o pată de 
grăsime pe fața unui râu, care merge nicăiri“, la pădurarul sin- 
guratic, la fostul prieten al copilăriei sale, la Ştefan care, deşi 
singur în pădure, nu sa simțit niciodată singur, fiindcă-l avea 
viu în sine pe EI, pe crucificatul fiu dumnezeesc (Casa din pă- 
dure)? Cine altul decât acelaș răstignit care se coboară în coliba 
lui Isaia-săracul „ca să ne aducă aminte că trebuie să dăm dra- 
gostea noastră celor săraci, — că trebuie să-i hrănim, să-i îm- 
brăcăm, să nu-i lăsăm (În Vinerea Paștelui), și aceeaşi rugăciune: 

„O, Doamne, dă-ne puterea să nu mai ținem seama de oameni 
și de părerile lor, decât doar numai atât și cum ne povățuește 
marea Ta înţelepciune“ . (Du-te în numele meu!) 

O schiță cu tâlc ne duce în ţara împăratului viteaz şi cu- 
minte, dar neconsolat, fiindcă din cauza corbilor urii, zavistiei, 
duşmăniei, nu poate coborî între supușii săi, înebuniţi de ură 
trățească, nici înseninarea, nici dragostea, nici cântecul, nici în- 
țelepciunea, atât de mult însetate de sufletul său îndurerat Şi 
ahtiat de mulțumirea și fericirea supușilor săi (Cei patru corbi). 

Cultul iubirii deaproapelui, cultul izbăvirii prin credinţă, 
cultul încrederii în Cel care spuse: „Veniţi la mine, eu sunt 
viața veșnică, — îără mine nu puteţi "face nimic!“ — se des- 
prinde din fiecare pagină a acestei opere binefăcătoare. 

„Casa din pădure“ «e o carte de întremare sufletească 
pentru toți cei din sufletul cărora Duhul negațiunii n'a reușit 
încă să distrugă grăuntele credinţei. 

Şi cine e trufașul care, mai “ales azi, ar îndrăsni să afirme 
că el mare nevoie de această întremare?. 


Ax. B. 


*% 


Dr. Caius Bardoși: Banca și Industria. — Studiu com- 
parat de organizare bancară ca o contribuție la cunoașterea cau- 
zelor și remediilor crizei bancare. — (Extras din Buletinul Inst. 
Economic Românesc No. 1—3, 1932) Cartea Rom. 1932. 

Spre a ne înfățișa aspectul bancar al crizei actuale — cu 
krachurile care au zdruncinat temelia sistemului de credit — 

autorul face cunoscute diferitele sisteme de organizare bancară, 
mai ales în raportul lor cu finanțarea industriei. Şi anume: 


]. Sistemul bancarismului industrial (cu grupările bancare 
naţionale: consorţiile industriale din Germania; băncile indu- 
striale din Italia; băncile industriale din Belgia; băncile generale 
din Olanda şi băncile comerciale din Elveţia). 

2, Sistemnl separațiunei între banca de credit și finanța _in- 
dustrială (cu lămurirea evoluţiei industriale şi bancare a Angliei, 
a principiilor înndamentale ale băncilor engleze și a organizării 
ALA Market“-ului englez). 

„ Sistemul specializării în bănci de credit! și in bănci de 
alta („Etablissements de credit“ şi Banques d'affaires“). 

4, Sistemul băncilor socializate (cu cele două faze distincte 
care se desprind din evoluţia bancarismului sovietic: naționali- 
zarea băncilor vechi și noul sistem bancar al U. R. S. S) 


Urmează : compararea celor patru sisteme susinenţionate, 
rezumându-se trăsăturile caracteristice, calitățile și defectele fie- 
cărui sistem, în parte; apoi, expunerea părerilor lui Parker 
Willis, (prof. de ştiinţă bancară la Universitatea Columbia din 
New-York) şi Evelyn Thomas — două autorități mondiale în ști- 
ința bancară modernă; — în sfârșit, „criza bancară germană 
din 1931“, cea „plină de învățăminte pentru studiul practic al 
raportului între bancă și industrie“. 

In încheiere, vorbind de necesitatea asanării creditului ban- 
car, subliniază importanţa a două probleme: a) a organizării opera- 
țiunilor de credit bancar, spre a se asigura apărarea deponenților 
și b) a finanțării industriei (prin procurarea fondurilor necesare 
desvoltării acesteia). 

„Astiel, organizând operaţiunile bancare, pentru a apăra 
pe deponenţi, prin lichiditatea portotoliului băncilor, Și Ssupu- 
nând operaţiunile bancare unui control social. — iar, de altă 
parte, îndreptând finanțarea industriei în sensul unei reduse 1j- 
bertăţi a investițiunilor, limitată prin anumite restricțiuni sociale 
Și suplinită prin intervenţia financiară a Statului, — se va ușura 
asanarea creditului bancar sdruncinat. 


lar asanarea creditului bancar, stabilind raporturi normale 
și sănătoase, între bancă şi industrie, va contribui ia surmon- 
tarea crizei economice generale și va fixa un echilibru mai 
sigur, pentru viața economică a viitorului“. 

DI Dr. Caius Bardoși prin studiul sistematic, limpede, con- 
vingător, pe care ni-l dă, aduce un real serviciu tuturor celor 
care țin -să se lămurească asupra unei ardente probleme — de-o 
importanță mondială — pe care atâţia o atacă azi, în conver- 
saţii particulare, în adunări, în ziaristică, dar fără s'o cunoască 
decât, poate, în manitestările, nu şi în originile ei. 

Dr. Caius Bardoși: Cauzele economice ale conflictului 
chino-japonez. 16 pg. 


După o succintă introducere istorică menită a evidenția 
importanța factorului economic în deslănțuirea războaielor, din 
cea mai îndepărtată antichitate până în zilele noastre, se schi- 
țează, în linii generale, evoluția istorică a celor două națiuni 
care- și încrucișară armele în 'Exremul Orient. Se trece apoi la 
invederarea cauzelor primordiale ale conflictului chino-japonez: 
suprapopularea Japoniei, lipsa ei de resurse suficiente agricole 
și minerale (fier, cărbune) şi problema comerțului extern japonez. 


In tendința ei de expansiune spre Siberia, ale cărei bogății 
agricole Și minerale sunt un irezistibil magnet, Japoniei i se opun, 
însă, nu numai Chinezii și Rușii, ci și America și Anglia, care, lezate 
în interesele lor comerciale prin această expansiune, preconi- 
zează libertatea de comerț în China a tuturor naţiunilor străine; 
deci : respectarea așa numitei politici a „porţilor deschise“, 


în concluzie, se subliniază părerea lui Warren Thompson : 
dacă se va înțelege odată că expansiunea Japoniei este una din 
mişcările inevitabile ale proximelor 3 sau 4 decenii și că această 
expansiune este mai firească în direcția regiunilor neutilizate 
ale Paciţicului occidental (Borneo, Filipinele),pare evident că uni- 
cul mijloc de a preveni un mare războiu colonial este cesiona- 
rea de bună voie a unora din aceste insule. 


B, 


x 


Din preţioasele contribuţii privitoare la „Inceputurile medi- 
cinii ştiinţifice româneşti“ ale d-lui prof. Dr. V. L. Bologa — 
directorul lnstitutului de Ist. Medicinii dela Universitatea din 
Cluj, pasionatul scrutător al trecutului nostru, în domeniul me- 
dicinei și al! folklorului medical — reținem din paginile consa- 
crațe Brașovului câteva constatări și nume care adaogă un nou 
spor de prestigiu vechiului Braşov cultural. Căci Brașovul, după 
cum spune d-l Dr. V.L.B.,a știut să fie fruntaș şi in medicină, 
precum a fost în toată mișcarea noastră culturală. 


„Aci avem pentru prima — şi singura — dată în Ardeal 
dinainte de Unire fenomenul unei continuități medicale româneşti; 
românească nu numai prin faptul pur material al existenţei unui 
lanţ neintrerupt de medici români, ci şi prin spiritul (național) 
care îi domina“. 


Acest lanţ îl formaseră medicii Vasilie Popp (cunoscut şi 
ca filolog) Cons. G. Nica şi Pavel Vasici. Primul publică cea 
dintâi lucrare științifică medicală în românește, la 1821, o carte 
de balneologie. 

A doilea, născut în Braşov — fiul lui G. Nica, al neguţă- 
torului care cetia pe Hipocrat în original („Hipocratis Opera 
Omnia“) și studii de zoologie (ca „Bonnets Abhandlungen aus 
der Insektologie“ "), unul dintre truntaşii cu merite pentru înfăp- 
tuirea $coalelor brașovene - dupăce-și obţine în Viena di- 
ploma de „doctor în medicină Și chirurgie, magistru de oculi- 
stică și obstetrică“ şi dupăce se specializează în pediatrie la un 
spital vienez, trece în Basarabia, unde, cu cheltuiala marelui 
proprietar Casso, întemeiază un spital lângă Odesa. Mai târziu, 
se stabilește la Bucureşti. Aci își scrie lucrările de specialitate : 

„Meningitele la copii. Consideraţiuni asupra idrocetalului şi idro- 
cefaloidului“ (1868) şi „Consideraţiuni asupra pneumoniei la 
copii“ (1878). A mai "publicat apoi o serie de articole despre 
sifilis. Primul pediastru specialist la noi, „cel dintâi medic ar- 
delean de seamă, stabilit definitv în Capitală, care a făcut con- 
știent și sistematic legătură între mănunchiul de medici români 
din Ardeal și tânărul curent medica: naţional din Ţara liberă, 
doctorul care a deschis calea Ardelenilor trecuți după el la Bu- 
curești, unii îndemnați de-a-dreptul de el, cum a fost ruda sa, 
tot Braşovean, Gh. Ciurcu (cel dintâi doctor în medicină al Fa- 
cultății 'din Bucureşti originar din Braşov, 1886), apoi: G. Dia- 
mandi, alt Brașovean, Și alţii. 

Al treilea medic din lanţul susmenţionat e Bănăţeanul Pa- 
vel Vasici (1806—1881), medicul carantinei din Timișul de lângă 
Braşov, mai târziu consilier c. și r. pentru instrucția. publică și 
referent pentru școalele române-ortodoxe. Pe lângă merite cul- 
turale, Vasici s'a impus și ca medic, atât prin practica sa me- 
dicală de aici cât și prin lucrările sale medicale ca : „Macrovio- 
tica“ (prelucrată după Hufeland) la 1844 în Braşov Și nume- 
roasele articole publicate în „Lransilvania“ „Foaia pentru minte, 
inimă Și literatură“ și „Gazeta Transilvaniei“ „ prin care propagă 
noțiuni de igienă și ol gustul pentru Științe. Vasici e și 
unul din întemeietorii terminologiei medicale științifice la noi. 
La 1830, ca student, își tipărește la Buda lucrările de populari- 
zare : „Antropologia“ (285 p. după Şordan) ȘI „Dietetica“ (1831, 
142 p.). Teza sa din 1832 „De peste orientali“ o traduce şi ti- 
părește și în româneşte.!) 

Importanţa acestui medic pentru știința întregului neam o 
consacră Academia Română, alegându- -| membru. 


„Aveam deci (în această vreme) un grup mic, dar activ de 
medici români, compact şi organizat în lași; pe cale de a-și 
strânge rândurile în București, mic, răzlețit, în Braşov, dar în 


1) Celelalte lucrări în Dr. G. Crăciuneanu: „Literatura medicală ro- 
mânească“ (1907). 

continuitate și cu o vădită influinţare din partea marilor procese 
de formare a vieții medicale panromânești din Principate.“ 

Tot Braşovul a dat pe cel dintâi chimist român şi pe urzitorul 
mișcării pentru educaţia fizică la noi (întemeietorul primei socie- 
tăți româneşti de gimnastică, a celei din Braşov), pe Nicolae 
Teclu (1839—1916), profesor la Academia de înalte studii co- 
merciale și industriale din Viena și membru al Acad, Române 
(1879). 

Şi fiindcă am amintit pe cel dintâi medic ardelean de 
seamă stabilit definitiv în Capitală, vom aminti și pe unul din 
primii medici titrați ai Munteniei, pe doctorul /icolae Gănescu, 
care studiase la Moscova și Londra și care, până la marea Unire, 
a tost cel dintâi și singurul medic din Ţară, care a trăit în Ar- 
deal (la Braşov). Portretul lui împodobește și azi sala liceului 
„A. Şaguna“, căruia ȘI- a testat întreaga i avere. 

Urmărind activitatea deschizătorilor de drumuri în dome- 
piul medicinei la noi, rămâi uimit de rapiditatea progreselor rea- 
lizate. „Fiecare deceniu are valoarea unui secol. Ceeace știința 
universală a creiat cu greu, timp de „Veacuri, a trecut în patri- 
moniul nostru știinţitic în câţiva ani.“ Câtă vreme cu o sută de 
ani în urmă „abia aveam un mănunchiu de cel mult 20 de me- 
dici titrați Români în toate trei țările : Moldova, Muntenia și Ar- 
deal, — azi avem trei facultăți strălucite, O pleiadă de învățați 
cunoscuţi în toată lumea, o producţie ştiințitică care nu ne face 
rușine.“ 

„In zile de crunt egoism şi materialism, duhul călăuzit al 
vechiior noștri medici care aproape toți au depășit cercul strâns 
al profesiunii lor, fiind factori creatori, vii, neobosiţi ai culturii 
noastre, — ne spune nouă epigonilor : Memento p* 


Intr'o vreme când un profesor universitar din Bucureşti nu 
se rușinează să ceară și să incaseze, pentru un consult la Bra- 
ȘOvV, dela un negustor român (pe care nu l-a putut măcar salva, 
căci după câteva zile a murit) cu o casă de copii, unasută mii 
lei, plus mașina dus și întors, ne cade bine să auzim o încheiere 
ca cea mai de sus din gura unui medic, în al cărui oraş de 
naștere avem mângăierea să constatăm că sămânţa „vechiului 
duh“ n'a pierit încă. 

B. 

E 

1—6 (lan.—lunie) 1932, pg. 168. Le; 
125., cu articole de loan |. Nistor 
(Alexandru cel Bun. La 500 de ani dela 
moartea sa.) 

Victor Morariu 
tismul.) 

E. Pohonţu (Pictorii noștri.) 

Eug. |. Păune! (Informatorii lui Goethe 

(Buc. VI. Str. Maior Ene.) 
= 
Viața Săceleană nr. 1—3, lan.-Apr. 
și nr. 4, Maiu 1932. 


Brazda nr. 6, Apr. şi nr. 7, Maiu 
1932 (Craiova.) 


Boabe de grâu nr. 1—2, lan.-Febr. 

i 
Tribuna Cooperaţiei nr. 3—4, Mar- 
Apr. 1932. 


Documente răzășești an. |. nr.1, 
Maiu 1932. Bârlad (str. Cuza Vodă 37.) 
Dir. Virgil Caraivan. Abon. an. 200 lei. 
Pentru instituții 400 lei. 

sk 


Anuarul lic. de îete „Regina Ma- 

% 

Buletinul Grădinei Botanice și al 
Muzeului Botanic dela Univ. din 
Cluj nr. 3—4 1931. 


(Celelalte, netrecute aici din lipsă de spaţiu, în numărul viitor.) 

SPRIJINITORI pe anu! 1932: 


Coliban Mih. colonel, Tg.-Mureş Lei  40.— 
Gamber Lazar, colonel î. r., Orşova : 40.— 
Dr. Gârbacea [., prof. Acad. Com., Cluj „220.— 
Lapedatu lon, dir. Bca. Naţ. București „240.— 
Peteu loan, comerciant, Braşov „ 100.— 


LISȚA ABONAȚILOR 
Și-au achitat abonamentul : 


Până la 1 lan. 1931. 


Dr. Baciu loan, profesor, Braşov. 


Până la 1 Maiu 1931. 


Coliban Mih., colonel, Tg.-Mureş. 
Dr. Neguş Aurel, avocat, Braşov. 
Preșmereanu Gh., profesor, Braşov. 


Până la 1 lanuarie 1932, 


Baboie G., procurist, Albina, Braşov. 

P. S. S. Dr. Bădescu 1. Tr., episcop, 
Caransebeş. 

Dr. Blaga losif, protopop, Braşov. 

Dr. Boeriu N., notar public, Braşov. 

Dr. Borşan Î., medic, Braşov. 

Bucşa [., comerciant, Braşov. 

Câpăţină Dumitru, comerciant, Braşov. 

Dr. Comaniciu Oct. avocat, Braşov. 

Cutean G., prefect, Braşov. 

Dr. Găvruş Radu, notar public, Braşov. 

Dr. lancu lancu, medic, Braşov. 

Iordache V., contabil-secretar, Braşov. 

Dr. Lupu l., medic, Braşov. 

Mureşianu Veturia, profesoară, Braşov. 


Pănă la 1 Maiu 1932, 
Dr. Lemeny 1., Braşov. 


Până la 1 lulie 1932. 


Mateescu C. N., profesor, Râmnic- 
Vâlcea. 
Stănescu Dida, piofesoară, Satu-Mare. 


Până la 1 Sept. 1932, 
Stoian G. [., fost senator, Bran. 


Până la 1 lanuarie 1933. 


Banca Albina, Sibiu. 

Colceag R. Nic., prof. î.r., Satuluug. 

Comanescu Corneliu, inginer, Brașov. 

Dr. Comşa Oct., cons. la Curtea de 
Apel, Braşov. 

Direcțiunea gimn. mixt, Satulung. 

Direcțiunea lic. Mihai-Viteazul, Alba- 
julia. 

Direcţiunea lic. „P. Maior“, Gherla. 

Direcţiunea lic. Papiu Ilarian, Tg.- 
Mureş. 

Dr. Jinga Victor. prof. Acad. Com., Ciuj. 

Dr. Petra Nic. avocat, fost senator, 
Sibiu. 

Popovici Adrian, Sf.-Gheorghe. 

Popp Const., dir. exec. Albina, Sibiu. 

Rebega loan, dir. Albina, Sibiu. 

Uzina de gaz aerian, Braşov. 

Dr. Vecerdea Nic. cons., î.r. Curtea de 
Cas., Sibiu. 


Până la 1 Maiu 1933, 


Bunescu Elena, Rucăr (Muscel). 

Dir. lic. „E. Gojdu“, Oradea. 

Dr. Gârbacea )., prof. Acad. Com., Cluj. 

Olariu N., dir. de bancă, Luduş (Turda). 

Peteu loan, comerciant, Braşov. 

Popescu- Bogdan Maria, dir. î. r., Braşov. 

Dr. Stănilă Nic., cons. Curtea de Ca- 
saţie, București. 

Dr. Voicu Cornel, avocat, Brașov. 


Până la 1 lulie 1933. 
David R., profesor, Braşov. 

SUNT IN RESTANȚĂ cu abonamentul: 


Academia Comercială, Cluj, . ş R : , dela 1 lan. 1931 


Angelescu E. loan, cons. agr., Braşov . A A A 1 Maiu 1931 
Ardelea Radu, șef-cont. î. r. „Albina“ . 5 A îi 1 Maiu 1931 
Ardeleanu Rom. înv., Brașov . i : S ; i 1 Maiu 1930 
Astra, hâşnov . , A . , , , Ă Ș 1 Maiu 1930 
Astra, Satulung . ; ; , A ă . 1 Maiu 1931 
Astra, Sî.-Gheorghe Ă A i Ă i A i. 1 Maiu 1930 
Baboie Nic., prof. Brașov K ; i E i 1 Maiu 1931 
Bădiţoiu lsiel. cont. Bca. Naţ. Braşov A E ă 1 Maiu 1931 
Pălăcescu At., prof., fost senator ,„ . ş Ă = 1 Maiu 1930 
Panca Parsiriolilă, Bran j : A 5 1 Maiu 1931 
Bărbier Vas., preot, Cotroceni- Bucureşti : Ă K Il lan. 1931 
Bârsan Anast. dir. de bancă, București A ă = 1 Maiu 1930 
Bedițeanu Vas., comerciant, Braşov Ă A ; A 1 Maiu 1930 
Beleuţă I., prof. la Acad. Teol., Sibiu . ; ă = 1 Maiu 1931 
Bercan Fabiu, magistrat, Tg.-Mureș : A : i 1 lulie 1931 
Biblioteca liceului Aurel Vlaicu, Orăştie ; : 1 Maiu 1930 
5 = Petru Rareş, P.-Neamţ . i î 1 Maiu 1931 
î pop. Frașşari, (Durostor) . i : . = 1 lan. 1931 
Ş Senatului, București , i ; : i 1 Maiu 1931 
Boriceanu Alex., primar, Teliu i ; ; ; zi 1 Maiu 1930 
Bota G., prof. Oradea . A Ă Ă Ă i = 1 lan. 1931 
Bude Valentin, prof. laşi . A î i i 1 Maiu 1931 
Budiu loan, dir. Banca Albina, Tg. -Mureş 3 1 lan. 1931 
Burduloiu loan, funcţ., Braşov i A A , E 1 Maiu 1931 
Butnariu lancu, prof. Brașov . i i ; i * 1 Maiu 1930 
Butu loan, Satulung : . A ; ; i i 1 Maiu 1930 
Baboie lonel, prof. Brașov . . A st pe 2 ani. 
Badiu Andreiu, preot, Măeruș i , ă R = 1 lan. 1930 
Beju Onisifor, cons. agr. Alba-lulia Ă i . îi l lan. 1930 
Dr. Borcea Lucian, avocat, Sibiu . 5 ; 3 pe un an. 
Buracu C., preot, Turnu-Severin . E Ă ; i 1 Maiu 1929 
Camera Agricolă Brașov . Ă i ; A K N l Maiu 1931 
Carafoli |. Dr., ing. Brașov . K A E : i 1 Maiu 1931 
Centrala Revistelor (2 abon.) . i E Ă A îi 1 Maiu 1931 
P. S. S. Comșa Gr., episcop, Arad Ă i ş pe 2 ani. 
Dr. Cosma Nerva Tr. avocat, Beiuș a i A pe 2 ani. 
Dr. Crișan Zah., notar public, Sighișoara . i pe 2 ani. 
Dr. Crișmariu, avocat, Timișoara . , A Ă pe lib ani. 
Ciauşescu G., colonel, Sibiu . A i R Și 1 Maiu 1930 
Cioranu L., dir. Banca Naţională, Tg. _Mureş d 1 lan. 1931 
Ciortea Marin, ing., Bucureşti g R A Ă = 1 Maiu 1930 
Căpitan Citirigă, Brașov . A : ; : ; 55 1 Maiu 1930 
Clipa G., Cernăuţi . , , i A A Ă E 1 Nov. 1930 

Cociş Toma, înv. dir., Blaj 
Dr. Coltău D., adm. fin., Braşov 
Comanescu Candin, Alba-lulia 
Comitetul şcolar al Şc. de ucenici. Braşov 
Cosma R., înv. dir., fost rev. şcolar, Stupini 
Cotta Solomon. prim-pretor, Gheorgheni 
Crăciun Baiu N., fost pretor, Covasna . 
Crăciun Nic., fost dir. de poliţie 
Crăciun V., Şimleul-Silvaniei . 
Crăcuţ Dumitru, Teliu A 
Curcă Gh., procurist, Banca Albina, Braşov A 
Dir. liceului de băieţi, Beiuş . 
Dir. liceului de băieţi Blaj A 
Debu Ilarie Dr., avocat Mercurea-Ciuc . 
Dan Grigore, locot. Braşov g 
Dr. Dănilă G., notar public, Haţeg 
Demian Aron, dir. lic. Orăştie A . 

Dir. Şc. primare de Stat Nr. 2 Braşov 
Dir. Şc. normale de băeţi, Tg.-Mureș 

3 d » » 5 Sibiu 
Dir. lic. Moise Nicoară, Arad 

» „de băeţi Dumbrăveni 

» » » » Dej 5 e ș & 

» pp tete Sighet . Ă . A 

» » » băieţi Bârlad 

ii Şincai, București 

if C. Brediceanu, Lugoj 

„ŞC. com. Sup. de băeţi, Lipova 

„lic. de băieți, Rădăuţi : 

Fătuleţ Andr. comerciant, Ploești . 

Fătuleţ Gh., fost subrev. şcolar, Hărman 
Floaşiu 1. com., Sibiu 

Furnică Z. Dumitru, mare stoprietaii Bucureşti A 
Gavrilescu N., cons, Curtea de Apel, Braşov 
Geles Emil, dir. șc. sup. de Arte și Meserii, Brașov 
Dr. Gociman A., prof. Acad. Com. Cluj 

Dr. Gogonea Axente, medic, Zârnești 
Gociman G., fost prim-notar, Gheorgheni 
Goicea Andr., înv. Hărman 

Grădinar Vasile, petrolist, Pioești 


(Va urma) 


dela 


» 


dela 


? 


| Maiu 1930 
l lan. 1931 
1 Maiu 1931 
1 Maiu 1930 
1 Maiu 1931 
1 Maiu 1930 
1 Maiu 1931 
pe 1! ani. 

1 Maiu 1930 
1 Maiu 1930 
1 Maiu 1931 
pe 2 ani. 

1 lan. 1931 
1 Maiu 1930 
1 Maiu 1931 
1 Maiu 1931 
1 Maiu 1931 
1 lan. 193] 
pe un an. 

1 lan. 193t 
1 Maiu 1931 
pe doi ani 


vu ŞIIR 


1 Maiu 1931 


1 Maiu 1931 
Il lan. 1931 
1 Maiu 1930 
1 lan. 193i 
1 Maiu 1930 

in atenţiunea cetitorilor şi abonaților noştri. 


Domnii cari au primit revista dar nu i-au achitat încă costul, 
suni rugați să ni-l trimită. In caz că nu doresc s'o mai aibă, să 
pe-o comunice. Scuza uitării are şi ea o margine, dincolo de care 
considerațiunea pe care le-am arătat-o până acum nu-și mai are locul. 
De aceea să nu fie cu supărare dacă numele lor se vor înşirui, 
fără nici o rezervă, în pagina celor ce nu-și cunosc cea mai ele- 
mentară datorie: de-a onora și dânșii încrederea şi menajamentul de 
care sau bucurat până acum din partea unei reviste care s'a achitat 
conștiincios de obligameniele pe care şi le-a lua! asupră-și. 

Preferăm 0 sută de abonaţi pe care să ne putem bizui oricând, 
miei de primitori şi cetifori sârguincioși ai revistei, cu urechea toacă 
când e vorba de plată. 

, 

Folosirea de către unii domni a subterfugiului de a nesa — 
când li-se pretinde costul abonamentului — primirea revistei e o pro- 
cedură, întrebuințând cel mai inofensiv calificativ,.... nedemnă. E 
doar la mintea omului că interesul oricărei reviste e să-și servească, 
nu să-și tragă pe sfoară abonaţii. Nu? Şi în caz că nau primit-o, 
de ce nau reclamal-o niciodată ? 


INTREPRINDERILE GENERALE TECHNICE 


Inginer TIBERIU EREMIE 


Societate Anonimă — Capital Social Lei 30.000.000 


BUCUREȘTI, Strada Știrbey Vodă No. 188 
Adr. Telegr.: „TIBEREME“. — Telefon 306/39 și 344/80 


Societatea execută lucrări de: 


Poduri, Planşeuri, Rezervoare, Castele de apă, Silozuri şi 
orice fel de lucrări în beton armat 

Clădiri şi Construcţiuni de orice tel 
Fundaţiuni de aer comprimat, Canalizări, Alimentări cu apă, 
Indiguiri şi irigațiuni. Şosele și Căi Ferate 

Studii, Proiecte şi Devize pentru Lucrări de Căi Ferate, 
Șosele, Poduri și orice fel de construcțiuni. 


—————— 


Depozit permanent de: 


Plăci de faianță albe şi colorate dela Fabrica Ernt Teichert din Meissen ; 
Ciment Portland de Fieni (Dâmboviţa) obişnuit şi cu întărire repede; 
Celotex, produs american izolând căldura și frigul, reducând sunetul 
(sgomoțul); Sobe de teracotă de prima calitate; Piăci de gresie dela 
abrica Otto Kauwtmann din Niedersedlitz; Plăci de eternit dela fabrica 
Meteor; Piatră măcinată pentru fațade şi mozaicuri; Cartou asfaltat 
indigen și străin; Parchet de stejar ai fabricei Peter Gross; Cârămidă 
presată și de mână; Asfalt; Fer de beton; etc., etc. 

DEPUNERILE POSTALE 


la Cassa Generală de Economii din București, 
instituţie garantată de Stat. 


— Toate oficiile poștale primesc depuneri şi fac 
restituiri — 


1. Statul garantează sumele depuse şi dobânzile lor; 

2. Depunerile nu pot fi poprite nici urmărite; 

3. Dobânzile depunerilor până la 100.000 lei sunt scutite de 
ori-ce impozite; 

4. Soţiile şi minorii işi pot administra, cum vor, depunerile lor; 

5. Secret absolut asupra depunerilor; 

6. Ori-cine poate depune pentru sine ori pentru altă persoană 
și poate dispune, după dorință, de sumele depuse. Ori câți membri 
într'o familie pot avea fiecare câte un libret; 

1. Soţul şi soţia pot pune condițiuni la ridicarea depunerilor, 
asigurându-și banii economisiți după cum voesc; 

8. Libretul de depuneri este ca şi un cec, la vedere; ori-care 
oficiu poșta! din țară plătește, la prezentare, sume până la 2000 lei; 

9. Ori-ce sumă se poate ridica din depuneri la Centrala Cassei 
fără deosebire, ori-când s'ar fi făcut depunerea; 

10. Oficiile poştale restitue sumele cari trec de 50.000 lei în 
termen de cel muli 45 zile dela cererea de retragere. 

Sub 50.000 lei în termen mai scurt. 

Termenele se pot micşora, la cerere, în cazuri de urgență. 

1]. Formalitățile pentru depuneri sau restituiri sunt foarte ra- 
pide și cu totul simple; 

12. Nu se plătesc taxe sau timbre nici la depuneri, nici la re- 
stituiri. 

Costul unui libret e 5 lei. 

Ori-cine poate depune, dintr'odată, ori-ce sumă. 

Cea mai mică depunere de libret e de 50 lei. 


Sub 50 lei depunerile se tac pe foi de economii cu timbre speciale. 


Toate oficiile poștale sunt datoare să dea ori-ce informațiun 
pentru organizarea economiilor la şcoli şi la ori-care societăți culturale. 

Dobânda e de 4'/20%, scutită de impozite, egală cu 6%, pentru 
sumele depuse până la 100,000 lei (pentru societăți culturale, filantro- 
pice, etc. până Ia 200.000 lei) și 2!/20% pentru depunerile cari trec de 
101.000 le: în sus. 

ISUS CHRISTOS. 


M. POPP. 


2T1a 





pd 
e £ 
wo Si suc 
5 60 » 
—— 
= A 
0 2 st Sei d 
> 
A? | 25 
| Și 
ÎN m sI Di Dai | 
iai 9 | 
A, i Ș 
? DN 
i: |. 
beied SȘă să 
cr za ÎN 
EREI PE: | 
Ada na 54 am | 
5 
<a 4 
Si 54 SE 
fi 39. FITI 
FERICITA Me, A ZAC. A RIBRI 
N E i X 
4 Și E 9 A 70 Ă 
n Ta Cp Wlâui Ed 2 EAT, 
Schema distribuții picturilor murale în biserica nouă din M. POPP. CUVIOASA PARASCHIVA. 


comuna Satulung. 

VINDECAREA OLOGULUI. 


M. POPP. 

M. POPP. 


LUAREA DE PE CRUCE. 

M. POPP. ISUS UMBLÂND PE MARE. 

M. POPP. 





M. POPP. EFECT DE LUMINĂ 





M. POPB. IACOB MUREȘIANU. 
(1812— 1887) 

